
6\: ečenicu Kvintilijanovu ,Satira je sva naša (rimska)“ po- 
GA, navljali su mnogi pisci; drugi su opet izvodili satiru 

re“ od grčkih komika; a bilo ih je, koji su joj porijetlo 
tražili u paraboli i basni istočnoj. Napokon su neki tvrdili, da 
je satirična vrsta prirodjena svemu ljudskomu rodu, te da se 
može javljati u prerazličitim oblicima: u drami ili romanu, u 
pripovijesti ili razgovoru. 

U tim se pokušajima vidi svakako mala pometnja izraza 
i misli. 

Nema sumnje, da je satirični genij u većem ili manjem 
razvoju prirodjen ljudskomu duhu. A znade se, da i medju 
životinjama imade humorista, pa_kad su u njima otkrite humo- 
_ristične sposobnosti, postale su i životinje predmetom ljudske sa- 

tire. No čovjek imajući pored izrazite gestikulacije takodjer govor, 
prirodno se osjećao ponukanim, da riječju izrazi svoj podsmijeh 
i porugu. Satira je prije svega poricanje, a za takovo općenito 
poricanje ne treba posebna književna oblika. Ono se može izra- 
ziti u svakoj vrsti književnosti, dapače može ostati i izvan knji- 
ževnih oblika. U samom običnom govoru ljudskom prva je klica 
satire, pa je to doista najopćenitija, najšira, najdublja satira, 
koja je ostala i ostat će u najvećoj česti svojoj neobjelodanjena, 
— to je prava majkaijknjiževne satire. Pisci'mogu od te pri- 
rodne gradje stvoriti dramu, basnu, pjesmu, roman, govorničku 
raspravu, epigram, razgovor, satiru u užem smislu riječi. 

S raznih razloga u jednoj se zemlji razvija više ovaj oblik satire, 
a u drugoj onaj: Istok je gojio ponajviše parabolu i basnu, Grčka 

satiričnu komediju, a Rim i Italija satiru u užem smislu. Dok u _ 
poslanici preteže razum, a u elegiji čuvstvo, u satiri u užem 
smislu prevladjuje savjest i presuda tudjih mana. _ Zato je_ ova. 
satira u užem smislu uvijek poučna, bilo da običaje. izvrgava 


smi smijehu, kao Horacijeva satira, ili pr ijeziru, kao Juyenaloya. 


Satiru u užem smislu obradili su Rimljani; Lucilije, Ho- 
racije, Perzije i Juvenal podali su satiri poseban pjesnički izraz, 
koji je u povjesti svjetske književnosti ostao stalan. Dugačak je 
niz poznijih satirika evropskih, ali njihovih djela ne možeš pravo 
razumjeti, ako ne poznaješ četiriju prvaka satire rimske. Ovi su 
pozniji satirici pisali u modernim jezicima, ali je bilo veoma 
mnogo pisaca, koji su sastavljali svoje satire i u latinskom 
jeziku. Tako se može reći, da je utjecaj rimskih satirika, po- 
imence Horacijev i Juvenalov, neprekidan do naših dana ne samo 
u sadržaju nego i u obliku, dapače i u jeziku. 

Srednji vijek rodi _ mnogo latinskih satira, koje su danas 
većinom zaboravljene. One su najprije navaljivale na svećenike, 
zatim na dvorove i dvorane, na pedante i napokon na žene ; 
jezik je u tim satirama bio surov, a uzrok je tomu u običajima 
onoga vremena. Kojekakve surovosti smatrale su se za dosjetku, 
kako to svjedoče dapače: Boccaccio, ,epistolae_ obscurorum vi- 
rorum“ (poslanice tamnih ljudi), Rabelais i Luther. 


U doba klasičnoga preporoda, kad su duhovi stali kipjeti 
kao kasnije za francuske revolucije, javi se opet velik broj 
latinskih satirika; medju njima se ističu Erazmo, Lipsije, Balzac, 
Valla, Poggio, Palingenije, od kojih se neki čitaju i danas. Ovo 
se pisanje latinskih satira nije prekinulo ni kasnije, jer je la- 
tinski jezik bio do polovine našega stoljeća službeni jezik 
zapadne Evrope. I medju Hrvatima nahodimo prije sto godina 
valjana satirika latinskog, na ime Dubrovčanina Junija Restija. 


Ali i satira u narodnim jezicima ostaje u duševnoj svezi 
sa rimskom satirom. Ariostove satire, koje nisu na sramotu 
njegovu Orlandu, napisane su u duhu Horacijevu. Za komičnu 
je satiru najveći talenat pokazao Berni. Od kasnijih se Talijana 
prije 19. stoljeća ističu Parini i Gozzi, pa se može reći, da su 

Talijani možda najviše od sviju naroda nadareni za oštru sa- 
tiru: Pasquino i Marforio prava su čeda talijanskoga genija. 

Iza Rabelaisa javljaju se u Francuza Regnier i Boileau, 
koji su puni uspomena na starinske satirike rimske. Palmu satirične, 
cuzi su prvaci. u dienješljiioj satiri. U juvenalskoj ih snazi na- 
dilaze Englezi; kako u Francuskoj Vesprit gaulois i lVesprit 
frondeur, a u Španjolskoj duh peckanja, tako je u Engleskoj 
humor jedno od najznatnijih obilježja naroda i književnosti; 
engleski su najstariji satirici takodjer pisali latinski i to ponaj- 
više proti nekim običajima u crkvi. Kasnije su pisali sa- 
tire u engleskom jeziku Rochester, Addison, Pope, a osobito se 
proslavi Swift, koji osnova slavu engleskih humorista u povjesti 
svjetske književnosti. U Španjolskoj. ostaje na tom polju glavnim 
djelom Cervantesov_roman. 

U našem stoljeću nalazimo medju slavnim  satiricima Giu- 
stija, B6rangera, Byrona, Heinea, Ščedrina. Sarkazam, s kojim 
se smije naše stoljeće, razlikuje se od sarkazma Voltaireova, iza 
našega sarkazma kriju se suze ili mizantropija. 

Uza vas sjaj moderne evropske satire rimski satirici zau- 
zimaju medju svojim drugovima još uvijek odlično mjesto, oni 
ostaju i u napredak uglednici pojedinim novim talentima na 
satiričnom polju ; pa bi bilo teško naći satirična moderna pisca, 
u kojem se ne bi nalazilo neposrednih ili posrednih tragovi 
rimske satire. 

Velika važnost rimske satire upravo me je i ponukala, da 
u ovoj knjizi prikažem život i rad glavnih satirika rimskih i da 
iznesem na vidjelo najznatnija obilježja njihovih djela. Pored 
općenitih djela o povjesti rimske književnosti ili o povjesti rimske 
poezije napose upotrebio sam za ovu knjigu nekoliko posebnih 
radnja, a to su medju drugima ponajpače: Miiller L., Leben 
und Werke des Gaius Lucilius, Leipzig 1816; Karsten, Q. 
Horatius Flaccus, (M. Schwach) Leipzig 1863; Miller L., 
Quintus Horatius Flaccus, Leipzig 1880; Widal, Juvćnal et 
ses satires, Paris 1869; Martha, Les Moralistes sous FEm- 
pire Romain, 4. izd. Paris 1881. 


VIII Pripomenak. 


Da bi čitatelju slika rimske satire postala što jasnijom, 
dodao sam na kraju knjige tri satire u metarskom prijevodu 
hrvatskom. Izabrao sam po jednu satiru Horacijevu, Perzijevu i 
Juvenalovu; naprotiv od Lucilijevih djela nije sačuvana nijedna 
satira u potpunom obliku, pa zato je i nema medju prijevodima. 

Napokon, da ne izadje knjiga pregolemom, napomenuo sam 
u bilješkama samo ono, za što sam držao, da je upravo najpo- 
trebnije. | 


U Zagrebu mjeseca maja 1894. 


RIMSKA SATIRA. 

prostonarodnoj poeziji latinskoj nalazimo klicu ne samo 
\ epskomu i lirskomu, nego i dramatičnomu pjesništvu. U 

"\ biću prostoga puka nalazimo vrelo pučke drame. U životu 
pučkom bilo je mnogo zgoda, gdje pučanin osjeća potrebu, da 
se razveseli pjesmom i plesom ; bivalo je to osobito poslije žetve 
i branja. Stari Latin, ako i nije bio onako umjetnički nadaren, 
kao stari Grk, opet je bio žive ćudi, kakovi su i današnji Tali- 
jani. Poznato je, da nigdje u svietu ne cvate improvizacija tako 
bujno, kao u južnoj Italiji; dapače, Napulj je gotovo jedino mjesto, 
gdje živi prava pučka drama još i danas. 

ovakovim zgodama izvodili su Latini šaljiva prikazivanja, 
iznosili u ovom obliku razne dogadjaje seoskoga života. U taj 
bi se par preoblačili, lica bi ličili ili zastirali jednostavnom 
krinkom od kore. Ovo je zametak primitivne dramatične improvi- 
zacije, koja pokazuje neki napredak u tom, što su glumci za 
izmišljeni predmet po dogovoru odredjivali osnovu: no pojedine 
partije izvodili su prikazivači samostalno. 

Amo idu t.zv. versus Fescennini, saturac i Atel- 
lanae. Kako nam pripovijeda Livije (VII, 2), buknula je go- 
dine 364. prije K. kuga u Rimu. Ma koliko su se Rimljani 
starali, da odvrate gnjev bogova, ništa nije pomoglo. Zato se 
priteku Etruščanima, koji su bili na glasu pogadjači božanske 
volje. Etruščani ih svjetuju medju inim, neka prirede prikazi- 
vanja na pozornici, da bi umirili bogove. S tom svrhom javljaju 
se s dopuštenjem Rimljana glumci iz Etrurije u Rimu i počinju 
plesati uz glas frule na svoj narodni način. Plesa nisu pratili ni 
stihovi ni pantomima, to je bio jednostavan ples. To ponuka 
rimsku mladež, da se povede za Etruščanima. No rimskoj mla- 
deži ne bijaše po volji skromni značaj ovakova prikazivanja ; te 
su uz ples i frulu uveli po narodnom običaju svojem popularnu 
navadu oštroumnih dijaloških šala i doskočica, koje su izvodili 

sa potrebnom mimikom i gestikulacijom. Takova su se prikazi- 
vanja udomila i potakla, da se javiše domaći glumci, koji su 
pridržali etruščansko ime ,,histriones“. Sad se nisu više zadovo- 
ljavali (kao u Fesceninima) samo improvizovanim šalama, nego 
se razvilo prikazivanje, kod kojega su se stihovi podudarali sa 
taktom, kupleti su se pjevali uz pratnju frule, a gestikulacija je 
bila udešena prema pjevanju i fruli. Ova su se prikazivanja zvala 
»Saturae“. Sasvim je prirodno, da su od sada ova prikazi- 
vanja imala nešto savršeniji i za pozornicu prikladniji oblik. Tako 
se u četvrtom stoljeću prije K. javlja narodna rimska drama 
s nazivom ,Satura“, koju su već stari gramatici tumačili kao 
»Smjesu“. | 

Većina izvodi riječ ,satura“ (noviji oblik ,satira“) od ,satur“, 
što će reći sit, napunjen. Po tom bi se satira tako nazivala po 
analogiji prema zdjeli, napunjenoj raznim prvencima poljskoga 
roda za čast bogova (satura lanx), ili prema pašteti od raznih 
šastavina, jer se u satiri govori o raznim stvarima. Tako se i 
zakon, u kojem ima prerazličitih objekta, zove ,,gatura lex“. Po 
“tom je satira nekakav potpourri ili ,tutti frutti“, gdje ima svega 
1 svačesa. Slična je moderna talijanska lakrdija ,farsa“. Neki 
opet drže, da je ,satira“ od grčke riječi ,,Satyros“, jer se je 
razuzdano prikazivalo. Već su u starini neki tako umovali.. Ali 
je prva etimologija vjerojatnija. | | 

Zanimljivo je, što se već prije godine 364. prije K. napo- 
minju ulični pjevači i skitalice (grassatores, spatiatores), koji su 
obilazeći vas Lacij prikazivali ovakove satire po sadržaju veoma 
različite. 

Livije, govoreći o razvoju rimske drame, od pojava satire 
prelazi odmah na Livija Andronika, koji je prvi iznio na rimsku 
pozornicu dramu, napisanu po grčkom uzoru. To je bilo istom 
za sto godina poslije napomenute god. 364. Iz Livijevih riječi 
nije jasno, je li on iznio dramu sasvim po grčkom uzoru, ili je 
samo rimsku satiru preradio po grčkom kroju. Iz onoga mjesta 
Livijeva saznajemo, da je on bio jedini glumac u svojim dra- 
mama, te da je morao sam pjevati i izražavati sadržaj gestiku- 
lacijom. Izlazeći često na pozornicu pokvario je Livije Andronik 
svoje grlo, pa je trebalo da mu dadu za pjevanje dječaka, a sam 
je izražavao kretnjama smisao riječi, dakako s većom slobodom 
nego prije, dok je morao vršiti dvije službe. 

Premda ne možemo premostiti onaj jaz, koji se nahodi iz- 
medju stare prostonarodne satire i Andronikova pokušaja, opet 
je ujamčeno, da je on satiru zamijenio novom dramom po uzoru 
grčkom — bilo s elementima satire ili bez njih. 

Kad se je na rimskoj pozornici udomila grčka drama, počne 
narodna satira sve više i više propadati, te se najzad sačuva 
samo kao završetak predstave (exodium, Nachspiel) poslije grčke 
drame. Livije priča, da su ove eksodije prikazivali rimski mla- 
dići, a histrioni su glumili one novomodne drame. 

Satiru je učinio ogrankom umjetne književnosti pjesnik 
Enije (2389—169), koji poslije sretnoga svršetka II. punskoga 
rata stoji na čelu književnoga pokreta u Rimu. On se je 0oso- 
bito proslavio svojim epskim djelom ,Annales“, koje do Ver- 
gilijeve , Eneide“ nije imalo premca u rimskoj epici. Poradi ovoga 
djela zvali su ga ,,drugim Homerom“. U starini bijahu na glasu 
takodjer njegove ,,Saturae“. To su bile pjesme didaktičnoga sa- 
držaja, napisane u raznim metrima. U njima bijaše sačuvan dija- 
loški značaj, koji obilježuje i prostonarodnu satiru, i koji se je 
kasnije održao u svoj rimskoj umjetnoj satiri. Enijeve satire bi- 
jahu pravi quodlibet po tonu, sadržaju i obliku. Bili su to slo- 
bodni listići, na kojima je pjesnik zabilježivao, što bi mu došlo 
na um, da zabavi, pouči, razveseli ili opomene svoje čitatelje. 
Ipak Enijeva satira nema još pravoga obilježja satire. Za Enijem 
se je po svoj prilici poveo i njegov nećak Pakuvije, inače pisac 
tragedija. Qštrinu, ruganje i korbu unese u satiru istom Lu cilij e, 
on je ,iznašalac“ (inventor) satire. S njime se započinje pravi 
život rimske umjetne satire, koja je.nikla iz narodnoga rimskog 
tla bez mere Bi omoći. 

“Umni kritik_rimski Kvintilijan u svojem djelu (Inst. orat. 

X, 1) govori o razvoju grčke i rimske književnosti, te s oprav- 

danim ponosom veli na onom mjestu, gdje raspravlja o satiri: 

aSatira je sva naša.“ Ona je doista i odgovarala narodnoj ćudi 
rimskoj. 

Lucilije. 

j | 
Podi stoljeće Rima prikazuje nam jednu od najvažnijih epoha 
u povjesti rimskoga naroda. Nikada nije rimsko društvo ni prije 
ni poslije živjelo tako snažnim političkim životom, nikada ga 
nisu protresli tako golemi unutrašnji prevrati, nikada nije do- 
živjelo toliko važnih dogadjaja, kao u ovo doba. U početku ovoga 
stoljeća, vidimo, gdje se sruši i za uvijek propada davna nepri- 
jateljica Rima — Kartaga, gdje se razvaljuje Korint, te Grčka 
i Macedonija dolaze pod potpunu vlast rimsku, gledamo, gdje 
se rimsko oružje vjenča slavom pobjede na Pirenejskom  polu- 
otoku i gdje ugušuje strašnu urotu robova na Siciliji. No dok 
je rimsko oružje slavilo slavlje u predjelima izvan Italije, u 
samom su se Rimu i Italiji započeli takovi unutrašnji prevrati, 
koji se nisu mogli svladati nijednim drugim oružjem, nego 
osnovnim političkim i ekonomijskim reformama. Prije svega po- 
diže se do silne visine strašni val proletarijata i do dna pro- 
mijeni rimski državni život, koji se je do sada oslanjao na ve- 
liku prevlast plemići i bogataša. Zatim se krenu borbe u ita- 
lijskom stanovništvu, koje je svojom krvlju branilo i podržavalo 
moćnu republiku, pa je zato stalo zahtijevati jednaka prava sa 
Rimljanima, riječju: pravo gradjanstva. Aristokratični se sustav 
uzme rasklimavati, jer je demokratični pokret, koji su izazvali 
Grahi, počeo sve više i više dobivati maha. U to se dogodilo 
još 1 to, da su svi italijski narodi zadobili sva gradjanska prava 
republike. Sve to do temelja promijeni političke i društvene 
prilike u Rimu, pa je to takodjer silno utjecalo na književnost 
i rek bi sasvim promijenilo njezin smjer. 
> Demokratični je pokret odbacio onu tijesnu košulju, u koju 
je aristokratija sapinjala književnost. A time, što su Italijei postigli 
rimsko gradjansko pravo, znatno se je povećala književna snaga 


Lucilije, q 

Rima, i ujedno se očito promijenio i obogatio sustav književ- 
noga jezika latinskog. Počevši od Grahovih vremena, unutrašnji 
pokret Rima i Italije svojim golemim razmjerima znatno nadi- 
lazi spoljašnja djela i nadbija sjaj rimskoga pobjedničkog oružja 
izvan medja Italije. Borba aristokratije sa demokratijom do skora 
se promeće u gigantsku borbu krvožednih demagoga s oholom 
oligarhijom, te se društvene strasti podižu u ovoj borbi do stupnja, 
kojega povjest rimska nije još zapamtila. Republika rimska, 
budući potresena smjelim reformatorskim osnovama Grahi, kojima 
nije pošlo za rukom izvršiti veliku zadaću društveno-političkih 
reforama, okušala je sve užase medjusobne borbe u doba Mari- 
jevo i Sulino, te se naglim korakom približavaše k prevratu. 
Toga prevrata nisu mogli otkloniti svi napori nekih velikih ro- 
doljuba, koji su htjeli po svaku cijenu očuvati republikanski 
sustav. Na koncu stoljeća svake godine raste sve to više i više 
ova rasplamćena borba, koja se rodi medju strankama u senatu 
i u narodnim skupštinama, na foru i na ulicama vječnoga grada. 
Književnost sa svoje strane zahvaća u ovu borbu veoma živo. 
Interes borbe povećava se neprekidno. Na političku arenu izlazi 
čovjek neobičnih svojstava, i svi počinju misliti, da će njegova 
častoljubivost zadati republici posljednji udarac. I doista, ne 
prodje ni deset godina novoga stoljeća, a na čelu rimske države 
stoji stalni diktator (dictator perpetuus). Prevrat se izvrši. 

Književnost ovoga vremena veoma je zanimljiva. Istom od 
sedmoga stoljeća, poimence od epohe Graha rimska književnost 
dobiva društveno značenje. Do toga vremena imala je rimska 
književnost u prvom redu umjetnički interes, dotjeravajući svoj 
jezik i kušajući razne književne oblike, koji su joj doneseni iz 
Grčke. Cijelo je stoljeće minulo u toj učeničkoj radnji, u kojoj 
je što vjernija i bolja imitacija grčkih primjera bila ciljem i 
zadaćom rimskih spisatelja. Počevši od epohe Graha, po kojoj 
sedmo stoljeće dobiva svoj značaj, — rimska književnost, premda 
nije onako bogata talentima kao u predjašnjem stoljeću, postaje 
društvenom silom i očito nastoji poći samostalnim pravcem. Ona 
se brine za narodne interese, te se živo odaziva na sva pi- 
tanja, koja se javljaju u to doba u rimskom društvu. 

Po Luciliju izlazi na_vidjelo rimska satira, koja sa slobodom 
stare atičke. komeđije navaljuje na društvene mane i predsude, 
pa svojim bičem bez obzira bije predstavnike sviju. društvenih 
slojeva, prvake i prostake: 


Primores populi arripuit populumque tributim.! 


" Hor. Bat. II, 1, 69: Na prvake naroda i na narod navaljivao je bez 
izuzetka. 

Uporedo sa satirom niče i rimska narodna komedija, koja 
ne bojeći se policajskoga progona iznosi na pozornicu osobe i 
prilike, uzete iz rimskoga ili u opće italijskog svijeta. Burno po- 
litičko vrijeme uzdiže do nevidjene još u Rimu visine govor- 
ništvo, to moćno orudje u borbi političkih stranaka. Ovaj napon 
političkoga života izaziva takodjer historijska djela, zapiske, pam- 
flete. Oživljena književna djelatnost u sve vrijeme od Graha do 
savezničke vojne jasno svjedoči, da je do Ciceronova doba knji- 
ževnost već zadobila potpuno pravo gradjanstva i stvorila se 
silom, koja je nesumnjivo utjecala na politički i društveni život. 
Stupajući u Ciceronovo doba, kojemu pripada zadnjih 30 godina 
sedmoga stoljeća i desetak godina osmoga stoljeća, ulazimo 
pravce već u klasični vijek rimske književnosti, kad je latinska 
proza pod perom takovih književničkih majstora, kakovi su bili 
Ciceron, Cezar i Salustije, dostigla vrhunac svojega razvoja, tako 
da su ju pozniji pisci smjelo izjednačivali sa prozom grčkih kori- 
feja: Tukidida, Lizije i Demostena. Vrijeme kipućih strasti, kad 
se razvijala rimska proza, nije osobito prijalo poeziji, koja se u 
svojem punom sjaju javlja tekar poslije Cicerona, u novoj pe- 
riodi; no veličanstvena pjesma Lukrecijeva i zvučni stih Katulov 
daju nam naslućivati, da čitajući djela ovih pjesnika, koji pri- 
padaju sedmomu stoljeću, stojimo već u predvorju klasične pe- 
riode rimske poezije. 

Promatrajući rimsku književnost sedmoga stoljeća opažamo, 
da se sasvim prirodno dijeli u dvije periode: 1. je perioda prije 
Cicerona i 2. perioda Ciceronova. U prvoj periodi nijedna vrsta 
literarna nije dostigla punoga razvoja, pa je medju književnicima 
ovoga doba mučno naći predstavnika, koji bi bio u neku ruku 
središtem književnoga pokreta, te podavao ton i smjer književ- 
nosti. U to vrijeme književnost, nemajući odredjena vodja ni 
prvostepena talenta bilo u kojoj mu drago vrsti, ozbiljno je ra- 
dila oko toga, da pridigne društvenu samosvijest i da se okrijepi 
narodnim duhom, a ujedno je sebi prigotavljala novu, savršeniju 
epohu. Ciceronov nam vijek pokazuje već puni razvoj društvene 
samosvijesti. Rimski književnici Ciceronova vijeka veoma dobro 
poznaju svoje umne sile, nisu više ropski učenici grčke književ- 
nosti, nego oslanjajući se na veliki društveni razvoj i na općeniti 
napredak kulture u Rimu oni pišu svoja djela kao ljudi, koji su 
oboružani zrelim znanjem i opasani rimskim ponosom narodnjim. 
Vodja i središte ove književnosti bijaše Ciceron. 

Najvidjenije mjesto u prvoj periodi rimske književnosti se- 
dmoga stoljeća zaprema bez sumnje Lucilije. On doduše ne bi- 
jaše predstavnik i središte svega književnog pokreta u svojoj epohi, 

no ni u kojega drugog književnika ne možemo toliko, kao u| 
Lucilija, razabrati promijenjene uvjete književnosti i novo mjesto 
književnika prema publici. Njegova se znamenitost ne pokazuje 
samo u tom, što je Lucilije prvi obradio nezavisnu od _Grki 
književnu vrstu — satiru (satura, satira), nego i u onoj zadaći,, 
koju je Lucilije dao književnosti kao važnoj društvenoj sili. Oni 
nam se javlja prvim rimskim publicistom. Njegov je rad u ne- 
posrednoj svezi sa suvremenim pitanjima društvenoga života, te 
se dotiče sviju strana društvenoga života počevši od književnoga: 
jezika sve do najvažnijih političkih dogadjaja. Jedina književna 
forma njegovih djela bijaše satira, ta slobodna vrsta književna 
koja se, Kao NI poslanica, ne. veže. ni za kakav odredjen sadržaj 
i koja sebi ostavlja potpunu. slobodu zadijevati se o sve, o što 
zapne oko oštroumna -promatraoca. i itarataža: politika, moral, 

predsude, religiozna sujevjerja, ateizam, dobri i zli običaji, društva, 

staleži, pojedinci — sve je to prolazilo satirom Lucilija, koji je 
bio osobito osjetljiv za svu komiku u životu i koji nije štedio 
nikoga i ničega, nego je, kako veli Horacije (Sat. II, 1, 64), 


bio vazda gotov: 
: Sura 
Detrahere et pellem, nitidus qua quisque per_ora 


Cederet, introrsum turpis.! 


Rimska književnost prije Lucilija ne pokazuje nam ništa 
slično. Ni Lelije, ni Scipion, ni Metelo, ni Kornelije Lentulo 
Lup, sve sami prvaci rimske aristokratije, nisu ostali poštedjeni 
u Lucilijevoj satiri. A to nije nimalo udilo pjesnikovoj slobodi, 
nego dapače nije ni ohladjivalo njegova općenja sa višim rimskim 
svijetom, — sve to nije smetalo Scipionu i Leliju, da s pjes- 
nikom i na dalje prijateljski druguju. 

Lucilijev nam primjer jasno pokazuje, kako se je s pro- 
mjenom političkih prilika izmijenio u sedmom stoljeću ton knji- 
ževnosti; književnost je prestala biti zabavom i postala pravom 
društvenom silom i opće priznatim faktorom društvenoga života. 
U Lucilijevo doba mogaše spisatelj smjelo iznositi svoje misli i 
u svojim djelima otkrivati svoju dušu, ne bojeći se ničega po- 
radi toga. To je i prekrasno obilježio Horacije govoreći o Lu- 
ciliju (Sat. II, 1, 30): 


Ille velut fidis arcana sodalibus olim 
Credebat libris, neque si male cesserat, usquam 


1 I skinuti kožu, u kojoj bi tko stupao sjajan na oči, a unutra ružan. 

Decurrens alio, neque si bene; quo fit, ut omnis 
Votiva pateat veluti descripta tabella 
Vita senis.! 


JI. 


Gaj Lucilije rodio se, po svjedočanstvu Jeronimovu (Chr., 
Ol. 158), godine 606 a. U. e. (148 god. prije K.), i to u la- 
tinskom gradu Suessa Aurunca, Auruncorum u Kampaniji, o 
čemu svjedoči i Juvenal (1, 20) nazivajući ga ,,velikim pitomeem 
Aurunke“ (magnus Auruncae alumnus). On potječe od bogatih i 
uglednih roditelja, koji su pripadali viteškomu staležu. Sholijast 
Horacijev (uz Sat. II, 1, 75) veli, da je po sestri bio stari 
ujak Pompejev. U ranoj mladosti dade se na vojničku službu, 
te je pod Scipionom Afrikanom Mladjim bio u vojni na Nu- 
manciju (god. 134 prije K.). Naselivši se u Rim, živio je ondje 
u najboljem društvu, kao bogat i nezavisan čovjek. U državnu 
službu nije ulazio, jer nije bio gradjanin rimski, te nije imao 
prava na časti (ius honorum). Uza sve to podržavao je društvenu 
svezu sa prvim ljudima Rima. Općio je sa Scipionom i Lelijem, 
pa mu je to otvorilo vrata i drugih aristokratskih domova u 
Rimu. Pored toga poznanstvo sa Scipionom i Lelijem uvelo je 
Lucilija u onaj krug obrazovanih ljudi, kojima su se okružila 
ova dva predstavnika rimske aristokratije. Učeni Grci, kao hi- 
storik Polibije, filozof stoičke škole Panetije i akademik Klitomah 
znatno su utjecali na Lucilijev razvoj, kao u opće na ljude, koji 
su bili u Scipionovu i Lelijevu kolu. Pobližih vijesti o Lucili- 
jevu životu nemamo. U ostalom je ujamčeno, da je imao bogatu 
kuću na podanku Palatina — na Veliji kuću, štono je nekoč o 
državnom trošku sazdana za Antioha Epifana, koji je u predjašnjem 
stoljeću živio u Rimu kao talac svoga 0ca, sirijskoga vladara; na- 
dalje znamo, da je putovao iz Rima u Kapuu i odatle do Sici- 
lije, — ovo je putovanje opisano u trećoj knjizi njegovih satira, 
a bilo je uzorom Horaciju za opis putovanja njegova iz Rima u 
Brundizij (Sat. I, 5); zatim nam se pripovijeda, da je izgubio par- 
nicu proti glumcu, koji ga je uvrijedio sa pozornice, nadalje: da 
je imao ljubovcu (Collyru), po kojoj je nazvao 16. knjigu svojih 
satira, ako se smije vjerovati Horacijevu sholijastu. Po Jeroni- 
movu izvješću (Chr. Ol. 169) umro je Lucilije 651 a. U. (== 103 


' On je knjigama, kao vjernim drugovima, povjeravao tajne, ne bježeći 
nikamo drugamo, niti ako bi se desila nesreća, niti ako bi sreća; tako biva, 
da je život starčev vas očit kao prikazan za zavjetnoj pločici. 

prije K.) u Napulju u 46. godini života i sahranjen ondje o dr- 
žavnom trošku. S ovim, što saznajemo od Jeronima, kosi se ono 
mjesto Horacijevo (Sat. II, 1, 34), u kojem naziva Lucilija 
starcem. Ovaj nesklad, o kojem govori već Bayle u svojem 
glasovitom rječniku, ostao je do danas u svoj svojoj snazi, premda 
su se mnogi vrli učenjaci trudili, ne bi li ga kako uklonili. 

Lucilije kao prvi tvorac nove vrste poezije, satire, kao pisac, 
koji je ostavio dubok trag u povjesti rimske književnosti, i tako 
jedan od najsmjelijih i najplodnijih publicista rimske republike, 
rano je počeo privlačiti k sebi pozornost nauke. Već u XVI. sto- 
ljeću počeli su francuski filolozi sabirati odlomke Lucilijevih sa- 
tira. Ovo zanimanje nije prestalo, pa je tako mogao Lucijan 
Miller, profesor filologije u Petrogradu, g. 1872. izdati svoje zna- 
menito novo i potpuno izdanje odlomaka Lucilijevih satira. 

Premda se je nauka poimence u naše doba mnogo trudila 
oko Lucilija, ipak ostaje još mnogo neriješenih problema o nje- 
govim satirama. Na primjer satire se njegove po svjedočanstvu 
gramatika, sholijasta i drugih pisaca, koji su nam sačuvali njegove 
ulomke, dijele na 30 knjiga; no Nonije i Harizije navode i druge 
knjige: prvi spominje 36-u i 39-u, a drugi 43-u. Najzad mogle 
bi se ove brojke držati za pogrješke prepisavača, ali tim pitanje 
ne postaje jasno. Pisac djela ad Herennium (IV., 12) navodi iz 
Lucilija stih, u kojem se nahodi posveta poznatomu filologu rim- 
skomu L. Eliju Stilonu, pa veli, da se taj stih nalazi in priore 
libro (u prvoj knjizi od dviju). I sholijast Horacijev Akron na- 
pominje isto tako. Po tom se čini, da se satire dijele na dvije 
knjige (prior i posterior). Neki učenjaci ono ,,prior“ mijenjaju 
u ,primus“ (prva izmedju više knjigi). Pravednije je pomišljati, 
da su u starini bila dva zbornika satira, od kojih se prvi dijelio 
na 30 knjiga, a drugi na 2. Neki učenjaci naslućuju, da je prvi 
zbornik imao 20 knjiga, pisanih heksametrom, a drugi 10 knjiga, 
pisanih u drugim mjerilima. Poteškoća je u tom, što je 30. 
knjiga pisana heksametrom, dakle mjerilom, koji bi po ovom 
mnijenju morao pripadati samo prvomu zborniku (od 20 knjiga). 
Zato je ovo pitanje neriješeno. 

Još je tamnije pitanje o tom, kakav je bio natpis odjelitih 
knjiga. Može se pomišljati, da su imale odredjene natpise, kao 
što je Deorum consilium za prvu knjigu, Collyra za 16. knjigu, 
Fornix — ne zna se za koju. A može se pomišljati, da su neke 
knjige ili satire bile posvećene odjelitim osobama, kako to na- 
hodimo u Horacija i kako se može naslućivati iz napomenute 
posvete Eliju Stilonu. | 

Danas naprosto ne možemo više izvesti rekonstrukciju Lu- 

cilijevih satira onako potpuno, kako bismo željeli. Ulomci su tako 
neznatni, organičnu je svezu medju njima tako teško iznaći, da 
je vas golemi trud oko toga posla do sada urodio tek neznatnim 
plodom. Sto se tiče sadržaja pojedinih satira, evo koliko znamo. 
Ujamčeno je, da u prvoj satiri Lucilije govori o kazni krivo- 
rotnik4. U trećoj satiri opisuje svoje putovanje od Rima do Kapue 
i do sicilijskoga tjesnaca. U petoj satiri ili u petoj knjizi satira 
Lucilije se medju inim žali na jednoga od svojih drugova, što 
ga nije obavijestio o svojoj bolesti, i podsmijeva se čudnoj ma- 
niri, kako su t. z. Izokratisti rastavljali riječi. 

Ulomci devete satire pokazuju, da se je Lucilije zanimao 
oko gramatičkih i književnih pitanja. Za druge satire ne možemo 
po sačuvanim odlomcima točno odrediti, o čemu govore. Iz Ho- 
racijevih riječi saznajemo, da je Lucilije smjelo napadao na su- 
vremene mane, a iz odlomaka se uvjeravamo, da su glavnom 
temom njegove satire moralni nedostaci društveni. Odatle izlazi 
takodjer, da se njegova satira ticala takodjer politike i književ- 
nosti. Progoneći mane i nedostatke Lucilije na nekom mjestu 
riše sliku dobrotvorna čovjeka i razjašnjuje, što je po njegovu 
shvaćanju dobrotvornost. Zato skida krinke s lica raznim lice- 
mjerima, pretvoricama i pritajenim rdjeljima. Isto tako bije 
škrticu, razbludnika, hvalisavca, koji se u Ateni izdaje za Grka, 
a nije, izjelicu i dr. Književnost grčka i rimska takodjer prolazi 
njegove šibe. Podruguje se Enijevu stihu, nalazi pogrješke u 
jeziku svoga suvremenika tragika Akcija. 


U Lucilijevim su satirama mnogobrojne navale na velike i 
male suvremenike, i to po imenu. No ne može se dokazati, da 
igda kori bez uvjerenja. Za milošću moćnikovom pjesnik ne 
gramzi nigdje. Pjesnika ljuti, što se Rimljani odvraćaju od staro- 
rimske muževne kreposti (virtus) i što služe Mamonu. Možda je 
Lucilije gdjekad bio prestrog. I danas su još Talijani nagli u 
ljubavi i mržnji, pa će lako prevršiti mjeru; ovu pogrješku na- 
hodimo i u većine pjesnika, govornika i historika staroga Rima. 
Uza to je pridolazila velika sloboda govora, koju je imao Lucilije, 
pa je tako mogla Luciliju, kao i nekoč Aristofanu, gdjekad ne- 
dostajati umjerenost u izrazu. Ali se ipak ne može tvrditi, da je 
hotice bio nepravedan. | 

Da je rimska satira, ostala u onom obliku, kakay—imade u 
Enija, bila bi jamačno bez traga iščezla medju drugim vrstama 


poezije. Lucilije joj podade nov, jasno odredjen smjer. Istom po 


njemu postade satira, kako veli Diomed, ,carmen maledicum_ et 
ad carpenda hominum vitia archaeae comoediae charactere cam- 

ositum“!, pa je u biti takovom ostala i u poznijih satirika (Ho- 
racija i.dr.), koji se ipak. više. primiču značaju. novije grčke .ko- 
medije. Izuzeti valja Menipovsku satiru Varonovu, koja stoji po 
srijedi izmedju Enijeve i Lucilijeve, a sastavljena je od proze i 
poezije. 

Sva starina jednoglasice pripisuje Lucilijevoj satiri oštrinu 
ili ugrižljivost kao obilježje (acerbitas ili mordacitas), pa je za 
cijelo upravo ovim svojstvima Lucilije stekao svoju slavu u Rim- 
ljana. Svoje ljute strjelice baca pjesnik imenice na velike i 
male ljude, a tim se njegova satira bitno razlikuje od Enijeve. 
On ne štedi državnika ni i_pjesnika, retora..ni filozofa, bili oni. 
Grci ii_Bimljani. Ošinuo je i časnoga Homera, a još ljuće Euri- 
pida i Izokrata, stoike i sofiste. Još gore prolaze njegovi zem- 
ljaci: Enije, P. Pakuvije, “Akcije. 

Stojeći na gorućem tlu stranačkih borba republikanskoga 
Rima pjesnik, kao pravi Rimljanin, još više pazi na političko 
stanje, nego na književnost. On žigoše obijest optimata, koji 
svoje sinove, ma bili potpuno nesposobni, guraju na prva mjesta, 
Njihovu zavist prema vrijednim ljudima, njihovu nesposobnost 
vojvodsku, s koje je Rim pred Kartagom i Numancijom doživio 
sramotu i štetu; kori neodlučnost K. Papirija Karbona, ruga se 
premoći Kornela Lentula Lupa, koji je postao cenzor, premda 
je prije bio osudjen poradi otimačine; šiba razvraćenost i raz- 
bludnost plemića, udara na Rimljane, što primajući nasumce 
grčke dobre i zle običaje podrezuju korijenje rimskomu biću, u 
kratko: on_oštro i iskreno bije svojim _ bičem sve ono, što je 
skoro iza njegove smrti uzrokovalo gradjanske ratove i s njima 


propast. 


Ali je Lucilije zavirio i u privatne prilike svojih suvreme- 
nika, poimence je ogledao njihov obiteljski život. On je dobro 
razabirao, da će pokvareni obiteljski život isto onako potkopati 
rimsku republiku, kako je strogi zapt u kući osnovao veličinu i 
slavu rimske države. Zato neprestano iznosi ideale najboljega 
vremena rimskoga, neprekidno se osvrće na opće dobro rimske 
države, o kojoj nije nikada očajavao, dočim Horacije po načinu 
Grka istavlja kosmopolitski, općenito ljudski ideal. 

Neke osobe, koje je Lucilije naslikao u svojim satirama, 
razbludnik Nomentan, šaljčina Pantolab, gladijatori Esernin i 
Pacidejan, postaše poslovične, tako da ih Horacije i Ciceron 
uzimaju za tipove. 


' pjesma podrugljiva i za rešetanje ljudskih mana sastavljena prema 
značaju stare komedije. 

Lucilije bijaše, kao i Scipion, dosta slobodouman i nepristran, 
da uzpoznade nedostatke rimske i priznade grčke vrline. On se 
nije banio praznim ponosom tolikih Rimljana, koji su sa prijezirom 
gledali na ,Grčiće“ (Graeculi), a ipak se povodili za njihovim 
manama. Nego je želio, kao svi plemenitiji i izobraženiji ljudi 
u Rimu počevši od drugoga punskog rata, da se rimska muževna 
krepost spoji sa grčkim humanitetom. 

Lucilije je cijenio vjeru starih Rimljana, ali se nije klanjao 
svim sujevjerjima stare religije. A to nije ni čudo, kad znamo, 
da je Lucilije prošao školu grčke filozofije. Zato se oštro ruga 
sujevjerju ljudskomu, koje je bogovima  pridavalo kojekakove 
smiješne i sramotne mane. To je uzrok, zašto Laktancije njega 
i Lucijana broji medju one pisce, koji nisu štedjeli ni ljudi ni 
bogova. Ali bi bio pravije rekao, da su oni žigosali mane ljudi 
i lude pomisli njihove o bogovima. 

Krivo bi sudio, tko bi držao, da je Lucilije postupao lice- 
mjerno. On je umio i htio s potpunom iskrenošću, kao njegov 
po duhu srodnik Arhiloh, iznositi publici i svoje slabosti i mane. 

Unoseći u satiru oštru osobnu polemiku i ističući svoju 
subjektivnost Lucilije je daleko napredovao pred bezazlenom i 
objektivnom satirom Enijevom, te upravo bitno preobrazio satiru. 
Ipak imade u njega amo tamo koji trag Enijeve satire, a to se 
najbolje opaža u tom, što u bogatu, dašto i neuredjenu izboru 
obradjuje prerazličite predmete svakidašnjega suvremenog života. 


O estetičnoj vrijednosti njegovih satira teško je raspravljati. 
U opće je teško suditi kojemu piscu po ulomeima, a po gotovo 
starinskomu. Zato je prava sreća, što onako fine glave čovjek, 
kakov je Horacije, u trima satirima (I, 4i 10, If 1) opširno 
govori o Luciliju. Doduše ovo vrelo moramo upotrebljavati s oprez- 
nošću. Prije svega valja imati na umu, da Horacije ne sudi kao 
učenjak, nego da govori kao pjesnik, pada se ne može tražiti u 
njega znanstvena točnost i temeljitost. Nadalje Horacije u one 
tri satire ide za odredjenom svrhom. Nije mu toliko stalo do sa- 
moga Lucilija, koliko da opravda oblik, koji je Lucilije prvi dao 
satiri, a on sam ga dotjerao. 

U prvoj satiri II. knjige govori Horacije poglavito o sadr- 
žaju Lucilijeve satire, a u one druge dvije ocjenjuje njezinu este- 
tičnu vrijednost. Uza to valja pamtiti, da je Horacije bio raz- 
dražen žestokim navalama, koje je poradi 4. satire (u I. knjizi) 
doživio od poštovačaA starorimskih pisaca, pa zato u desetoj sa- 
tiri (I. knjige) nije svagdje sasvim miran i nepristran. Bit će 
zato pretjerao Lucilijeve pogrješke, jer oni, koji se čemu preko 

reda dive, vole posljedovati pogrješke svojih uzora, nego njihove 
vrline. 

Horacije tvrdi, da je Lucilije sasvim zavisan o staroj 
atičkoj komeđiji; poimence o Aristofanu, Kratinu i Eupolisu. Po 
odlomcima Lucilijevima sudeći čini se, da je Horacije previše rekao. 
Istina Lucilije je srodan sa starom atičkom komedijom u tom, 
što s istom oštrinom i iskrenošću žigoše mane i nedostatke i što 
ide za svrhom, da popravlja ljude. Ali se ne može govoriti o 
direktnom posljedovanju. Uza to se izmedju Lucilija i napome- 
nutih Grka opaža razlika, koju nalazimo izmedju Rimljanina i 
Atenjanina. U Lucilija ne :nalazimo mjesta, kao u Aristofana, 
koja bi nas uznosila u idealni svijet; Lucilije ostaje u sferi 
svakidašnjega života; u njega ćeš uzalud tražiti onu smjelu 
Aristofanovu invenciju situacija, koja se kosi s vjerojatnošću, 
ali koja gotovo vazda postizava efekt. I one genijalne slobode 
u stvaranju riječi naći ćeš u Lucilija veoma rijetko. | 

Isto tako stara atička komedija ne poznaje druge osobine u 
Lucilijevoj satiri, na ime sasvim subjektivno izticanje pjesnikovo 
ne bi ni pristajalo dramatičnim djelima. 

A i po sadržaju za cijelo nema srodstva medju starom atičkom 
komedijom i Lucilijem, koliko bi htio Horacije. Velika je šteta, 
što su nam se izgubila pjesnička djela Arhilohova. Sva je pri- 
lika, da je Arhiloh od sviju grčkih pjesnika najsličniji Luciliju 
ne samo po oštrini, nego možda i inače. Bar tako naslućujemo. 
Lucilije je svakako čitao Arhiloha (isp. ulomak XXVII u Mul- 
lera), ali se ne može znati, je li ga posljedovao. 


Po svemu razabiramo, da Lucilija valja držati za originalna 
pjesnika. Tim ne velimo, da nije dobro poznavao grčkih i latinskih 
prgaca, i da ih na nekim mjestima ne posljeduje. Stari su tra- 
ži, da pjesnik bude ne samo darovit nego i učen. Počevši od 
Ciceronovih vremena dapače izraz ,,doctus“ (učen) stalan je pri- 
djevak dobrih pjesnika. | 

Ako u Lucilija i ne nalazimo one duboke učenosti, s kojom 
se susrećemo u Vergilija, ipak se iz ulomaka vidi, da je naj- 
znatnije pisee Rima i Helade valjano proučio. U sačuvanim 
odlomcima vidimo, da je dobro poznavao Homera, Arhiloha, 
Teognisa, Euripida, Enija, Pakuvija, Akcija, Izokrata. Isto tako 
je poznavao staru latinsku komediju, kao i grčke filozofe, sofiste 
i retore. 

U ostalom stari su drukčije sudili o posljedovanju nego mi. 
Ako je koji pjesnik posljedovao u čemu drugoga dobra pisca, 
to se nije držalo manom, nego vrlinom. Takovih posljedovanja 
i upotreba ima i u Lucilija. 

U obradbi je Lucilije kadikad išao u šir, kako nam svje- 
doči Horacije (Sat. I, 10, 9—10), ali se to lako može razumjeti 
u vrsti poezije, kakva je satira. Satira nekako sama po sebi 
zavodi pisca na neku bezbrižnost u kompoziciji, kao i na prave 
digresije. U ostalom Lucilijevo prikazivanje zaslužuje veliku hvalu. 
On umije pogoditi sve tone, znade za svaki predmet naći pravi 
izražaj. Kako se njegova satira kreće u okviru svakidašnjega 
života, i jezik joj je pretežito neprisiljen, žovijalan. Zato_ Varon 
pripisuje Luciliju ,gracile genus dicendi“ (jednostavni _način 
govora). Vrijedno je ovdje istaknuti, da Lucilije, kao i pozniji 
šatirici, dosta rijetko iznosi prave dosjetke u riječima. Očito su 
ih držali više za domenu komedije. 

Lucilijeva nas satira podsjeća komedije poimence i time, 
što se često služi oblikom razgovora. To joj podaje dramatičnu 
_Živost, pa s pravom Horacije posljeduje ovu osobinu Lucilijevu, 


ako i rjedje. To nam razjašnjuje, zašto kasniji gramatici kadšto 


Lucilija broje upravo medju komike. I Enije se je već u svojoj 
satiri znao služiti dijalogom. | 

Kadikad Lucilije znade i na više poletjeti, češće nego Ho- 
racije, te nikada ne zapada u doktrinarstvo, koje nalazimo u 


. kasnijih satirika, poglavito u Perzija. 


Stari veoma često hvale Lucilija, što se u njega. nalazi 
surbanitas“, a to mu priznaje i Horacije, koji ga inače dosta 
prekorava. ,Urbanitas“ je Rimljanima, kad su govorili o_knji- 
ževnicima, ona pravilnost, čistota i elegancija u izražaju, koja 
se je mogla steći ne u pokrajini nego samo u.Rimu. ; 

Lucilije budući fina nosa (emunetae naris, kako veli Horacije) 
lako otkriva mane i nedostatke svojih suvremenika, te ih umije 
s velikom milotom prikazivati. Ali ima u njega amo tamo i 
krupnijih mjesta, kakovih je u Horacija vrlo malo. Svakako je 
i to istina, da je u Lucilijevo doba koješta moglo biti urbano, što 
se je u doba veće finoće, kakovo bijaše Horacijevo, držalo za 
surovo. To nam Horacije (Sat. I, 10, 64—11) izrijekom ujamčuje. 


Prikazivanje Lucilijevo nema i nije moglo imati ovaj vedri 
mir i nenakićenu graciju, kojom se odlikuje Horacijeva satira. 
A nije ni čudo kod Lucilijeve ugrižljivosti i oštrine. Lucilije 
poseže za kijačom, gdje bi Horacije upotrebio šibu ili čak iglu. 

Horacije prebacuje Luciliju, što prečesto upleće grčke.riječi 
u_ latinski govor, i to nepromijenjene grčke riječi. Dapače. se u 
Lucilija nalaze grčki stihovi i polustihovi. Ima primjera, gdje _je 
to učinio, da se naruga grkovanju nekih Rimljana; ali je još 


= 


češće to učinio naprosto iz metričkih razloga ili hoteći pokazati. 

ito je, da_je Lucilije brzo gradio svoje 
stihove i sipao na papir. 

Kako Lucilijev jezik odgovara svakidašnjemu govoru, slabo 
ćeš kad naći u njega veće i umjetnije periode, koje se u ostalom 
bolje pristoje ugladjenoj prozi nego poeziji. 

Horacije zamjera Luciliju, što premalo pazi na gradnju sti- 


--- 


hova, ali za cijelo prevršuje, kad veli, đa bi Lucilije stojeći na 


jednoj nozi znao sagraditi 200 stihova. Istina je, da su heksa- 
metri Lucilijevi gdjekad otvrdi, ali nije ni čudo u doba Graha, 

Obilježje je velika pjesnika, da udje u krv svojemu narodu. 
Ako je tako, onda je Lucilije jamačno velik pjesnik On je bio 
popularan ne samo za Ciceronova i Varonova vremena, nego 
takodjer za Augusta. Dapače na koncu prvoga stoljeća poslije K., 
kako svjedoči Kvintilijan (X, 1, 93), bilo je Rimljani, koji su 
ga cijenili više nego ostale satirike, dapače više nego u opće 
sve pjesnike. Kad je za Hadrijana obnovljena studija republi- 
kanskih pisaca, Lucilije bijaše opet u velikoj časti. To nam 
svjedoče Gelije i Fronton. On je rano našao komentatore. Istom 
počevši od trećega stoljeća poslije K., kad je u opće klonula 
učena naobrazba, pade i Lucilije (kao i Enije) u zaborav. 

Svi sačuvani satirici_rimske starine: Horacije, Perzije_.i 
Juvenal povodeći se za Lucilijem odabiraju heksametar. za. metar 
svojih satira; svi posvjedočuju, da im je Lucilije uzorom. 

Horacije je dašto satiru usavršio; u njega još jače izbija 
tendencija, da šalom i podrugivanjem popravlja. Ali u njega 
nema više one slobode govora, kojoj se divimo u Lucilija. I naj- 
oštrije invektive u Horacija, Perzija i Juvenala krotka su jagnjad 
prema Lucilijevim nasrtajima. Pozniji satirici pretežito navaljuju 
ili na mrtve ili na prostake ili još najviše na tipove cijelih sta- 
leža i odredjenih karaktera (škrtice, izjelice dr.). Satira carske 
epohe podsjeća nas u tom novije atičke komedije, kako Lucilijeva 
satira stare. Uza to su Horacijeve i Perzijeve pune satire filozo- 
fijske primjese, koje rijetko nahodimo u Lucilija. Lucilije je_dao 
satiri samostalnost, pa ga zato s pravom Horacije nazivlje ,iz- 


=. 





našaocem“ satire u opreci prema Eniju, koji je doduše prvi 
starorimsku, nepravilnu ,satiru“ uveo u književnost. 
“Horacije više puta posljeduje Lucilija, kako to pokazuju 
sholijasti, poimence Porfirion. 

Možda u starini rimskoj nema djela, za kojim bismo toliko 
žalili, koliko za gubitkom Lucilijeve satire. Religiozni i politički, 
društveni i literarni život rimskoga naroda za republike bio bi 
divno obasjan, da su nam se sačuvala njegova djela. Gubitak 

Šrepel: Rimska satira. 2 

njegovih satira teško osjećamo ne samo poradi samoga suvre- 
menog sadržaja, nego i poradi estetičnoga užitka. Ma i bilo 
dosta nedostataka u Lucilija, opet moramo priznati, da izvor- 
nošću i snagom nadilazi sve svoje nasljednike. Da imamo Lu- 
cilija, pregorjeli bismo, što rimska pozornica nije rodila Aristofana. 


mje = 


ucilijeva vremena prestala se zvati satirom smjesa. sva- | 
koga roda, nego se tako zove didaktična pjesma, kojoj je svrha 
bičevati društvene mane i zabluđe. U nju ulazi i politika i knji- 
ževnost, jer se u obje očituje društveni život. Satirik je rimski, 
što bismo danas rekli, pjesnički publicist, koji govori o svim 
ojavima društvenoga života s kritičnoga gledišta, samo što sa- 
fra imade više odredjen pojam nego publicistika: Od Lucilija 
počevši imade satira svoj stalni književni oblik, kao i oda, ele- 
gija, epigram i dr. Satirik se nije držao pjesnikom u strogom 
smislu, jer u njega nije potreban uzvišen ton i jer se njegov 
govor približava običnoj konverzaciji, od koje se razlikuje najpače 
metrom. Ipak satirik nije ni prozaik, ne samo za to, što piše 
stihove, nego i po načinu, kako izražava svoju misao. Njegova 
je riječ šaljiva, ugrižljiva ili stroga tona, satirik se javlja kao 
govornik, koji uvjerava i prekorava, ili kao mekan i oštrouman 
pjesnik: Po sadržaju zalazi satirik ponajviše medju komike. 

Kako smo vidjeli, Lucilija su njegovi štovatelji u carsko 
doba više cijenili, nego Horacija. I političke su promjene tomu 
mnogo pripomogle, jer je u carsko doba počela bitno jenjavati 
politička sloboda. Horacije je dobro osjećao, da upravo velika 
politička sloboda podaje Luciliju kao satiriku onu silu, koje u 
njega samoga nije više moglo biti. Priznajući Luciliju veliko 
dostojanstvo u tom dodaje, da se on po talentu ne može ispore- 
diti sa Lucilijem (Sat. II, 1, 75 infra Lucilii censum inge- 
niumqe). Pa je zato upravio svoju polemiku na spoljašnju 
stranu Lucilijeve satire, na njezin stih i jezik. Lucilijevu tvrdoću, 
koje je bilo kadšto u formi njegove satire, teško je podnosio 
pjesnik Augustova vijeka, kad je čar grčke elegancije prožeo 
svu književnost rimsku. A elegantni duh Horacijev pokazuje se 
i u tom, što s dobrim taktom ne svaljuje sve krivnje.na Lucilijevu 
osobu nego na samo vrijeme; jer bi, veli Horacije, Lucilije s&m, 
da živi u Augustovo doba, dotjerao spoljašnji oblik svoje satire 
(Sat. I, 10, 70). Uza sve to Horacije veli u istoj satiri, da ne 
skida vijenca velike slave sa Lucilijeve glave. 

Umni književni kritik Kvintilijan govoreći o Luciliju (X, 
1, 93) postupa sasvim pravedno, kad veli, da se potpunoma 
ne slaže ni sa bezuvjetnim štovateljima Lucilijeve satire ni sa 
Horacijevom kritikom. A tako sudi i današnji svijet. 

HI. 


Prvi je satirik rimski po vremenu iza Lucilija P. Terencije 
Varon Atačanin, ali o njegovim satirima ne znamo ništa drugo, 
nego da su bile loše. O drugim satiricima, koji su pisali poslije 
Lucilija, a prije Horacija, znamo još manje. Suetonije (de ill. 
gram. 5) tvrdi, da je gramatik Servije Nikanor pisao satire i 
da je gramatik Lenej napisao satiru na Salustija (ib. 15). Izu- 
zimlje se M. Terencije Varon _Reaćanin, .koji_je osnovao drugu 
vrstu_satire, t. z,. Menipovsku satiru. 

Varon pripada trima periodama rimske književnosti, te je 
najplodniji pisac rimski. Mladost mu je prošla u doba prije Ci- 
cerona, zrela muževnost njegova pada u Ciceronov vijek, a pod 
starost bijaše još svjedok višega procvata rimske poezije za Au- 
gustove vlade. Živio je od godine 116 do _21 prije K., a na- 
pa. ie, različita djela u jedno 620 knjiga, koja zahvaćaju 

olovo sve struke ljudskoga znanja. U mladosti se je bavio i 
poezijom. Medju njegove. najranije. radove. pripadaju. ,,Šaturae 
Menippeae“ (Menipovske satire). Tako je Varon nazvao ona od 
svojih djela, u kojima miješa poeziju sa _ prozom, prelazi od 
jednoga metra na drugi, upleće u latinske stihove, i grčke, a 

obradjuje slobodnim, šaljivim tonom razna pitanja filozofije stara- 
jući se, kako se sam izražava u Cicerona (Acad. poster. 1, 8), 
primamiti ovakovim oblikom na čitanje svojih djela manje učene 
ljude i uputiti ih u razumijevanje filozofije (quo facilius minus 
doeti intellegerent). Svoje su ime dobile ove satire. po tom, što 
se u, njima Varon povodi za cinikom Menipom. Menip na ime, 
budući skeptičan prema svemu u svijetu, a osobito prema raznim 
filozofijskim sistemima, obradio je na šaljiv način razna pitanja 
iz života u prozi, izmiješanoj sa stihovima; uza to se Menip 
često ruga pristašama ostalih filozofijskih sistema. S Menipovim 
se načinom najbolje upoznajemo u Lucijanovim ,Dijalozima“, 
gdje se često navodi Menip kao jedna od osoba, koje sudjeluju 
u razgovoru. Od samih djela Menipovih nije nam se sačuvalo 
ništa, a potvrde o njima iz starine dosta se razilaze. Ipak se 
čini, da je Varon Menipa posljedovao ponajpače u tom, što je 
prisvojio maniru govoriti o ozbiljnim stvarima na šaljiv način. 
To nam svjedoče riječi samoga Varona u Cicerona (Acad. poster. 
1, 8), kad izrijekom veli, da nije Menipa preveo, nego poslje- 
dovao. Pa i sačuvani ulomci Varonovih satira ne pokazuju onoga 
jetkog cinizma, s kojim se je Menip rugao svemu u svijetu, 
kako to razabiramo iz Lucijana. Ne bi to ni pristajalo značaju 
sk 

ozbiljna učenjaka, kakav je bio Varon. Varon je valjda uzeo samo 


oblik u Menipa, no dok Menip govori o filozofiji i o životu kao 


cinik, Varon je akademik. Ako je tako, onda nam je jasna i 


Gelijeva tvrdnja, da se je Varon takmio u satirama sa Menipom 


(2, 18, T). Na istom mjestu veli Gelije, da su neki Varonove 
satire nazivali ciničnima, a Varon sam da ih zove Menipovske. 
Sva je prilika, da prvi izraz ne označuje značaja Varonove filo- 
zofije, nego pokazuje samo genealogijsku svezu njegovih satira 
sa djelima cinika. Menipa. 

U popisu Varonovih djela veli Jeronim, da imade 150 knjiga 
satiri njegovih. Za 95 imademo potvrdu o natpisu njihovu. Ovi 
su natpisi što latinski, što grčki, jedanput je samo po jedan, 
drugi put su po dva, te su čas imena mitologijska, čas opet 


historijska, sad poslovice, sad opet sasvim čudno sastavljene riječi. 
Koliko se može razabrati iz neznatnih odlomaka, obradjuju ove | 


satire razna pitanja praktične filozofije prema društvenomu, obi- 
teljskomu, moralnomu i religioznomu životu, ali obuhvaćaju ta- 
kodjer i razna metafizična i u opće filozofijska pitanja, kako su 
ih obradili razni grčki filozofi, o biti čovječje prirode, o besinrt- 
nosti duše, o vjeri, o prirodi i dr. Glavni su im sadržaj svakako 
predmeti moralne filozofije, kako se jasno razabira iz množine 
grčkih natpisa iz ovoga područja. Imaju 35 takova natpisa. Od- 


lomci često odaju dijalošku formu. A po svjedočanstvu starih: 


pisaca (Cicerona, Kvintilijana i Proba) upotrebio je Varon u 
svojoj satiri gotovo sva pjesnička mjerila. 

Cijela ova radnja bijaše očito jedno od najosebujnijih djela 
rimske književnosti, puno duha i možda u mnogom dostojno, 
da se mjeri sa Lucilijevom satirom : ali se ovo djelo nije dojmilo 


publike, koliko bi možda zasluživalo, i ostade po strani kao djelo 


nekoga čudaka, koje nije više pristajalo vremenu. 

Osim ovih Menipovskih satira Jeronimov popis pripisuje 
Varonu još 4 knjige satira, ali nam se ne kazuje, kakove su 
vrste bile. Zato neki naslućuju, da su ove četiri knjige imale 
već čisto pjesnički oblik bez primjese proze, kako to vidimo u 


Lucilija, Horacija i u drugih predstavnika prave satire. U ostalom 


se ne može o njima govoriti ujamčeno, jer nemamo nikakovih 
ostataka. | 


Od Menipovskih satira Varonovih sačuvalo nam se samo . 


oko 600 neznatnih, često zagonetnih, i uza to rdjavo predanih 
ulomaka, ali ipak svi ovi ulomci svjedoče, da se u njima na 
najslobodniji način miješaju stih i proza. Vidi se očit utjecaj 


humoristične književnosti ciničke škole, koja je, povodeći se za > 

Sokratovskim razgovorima, često svoju gradju zaodijevala u no- 
velistično-dijaloški oblik, a kadšto se služila i oblikom poslanice. 
Svakako je istina, da se je Menipovska satira u carsko doba 
raširila 1 usavršila u romanu, kakav nam se prikazuje za Ne- 
Tonove vlade u Senekinu djelu ,'Aroxoloxovrosiu“ i u zanim- 
livom djelu Petronijevu ,,Satirae“. Satirična je duha i u prozi 
pisani roman Apulejev , Metamorphoses“ za vlade Marka Aurelija. 
Odatle razabiramo, da Varonove Menipovske satire ne pri- 
adaju u onu vrstu satire, koja je samostalna osobina rimske 
poezije, pa možemo reći, da bič satire iz Lucilijevih ruku ne- 
posredno prihvaća slavni pjesnik Augustova kola — Horacije. 





Horacije. 


1. 


S bitkom kod Akcija godine 31. prije K. počinje se u rimskoj 
državi nova era: svršili su se gradjanski ratovi, koji su preko 
100 godina razdirali organizam rimske države. August postade 
samovladar, no kako bijaše oprezan, nije htio naprečac dokinuti 
republikanske uredbe, koje su živjele samo po imenu. Većina 
je ljudi uvidjala, da se je republika preživjela i da se državi 
hoće krepka ruka kojega pojedinca. Ljudi, koji su krv lili za 
republikansku misao, prilagodiše se sada volji vladarevoj, kadšto 
i preko mjere. 

I književnost se je morala donekle promijeniti. Ona nije 
više onako spremna na borbu kao u Ciceronovo doba, ona po- 
zdravlja Augusta kao mironosca poslije ljutih stranačkih borba. 
»Otium“ (dokolicu) posvećuju umniji ljudi književnosti. Pjes- 
nici su Augusta mnogo slavili, te su oni njegova moćna potpora. 
Ne može se reći, da su oni zato puki plaćenici. 

Govorništvo ne cvate u ovo doba: dok je pod konac re- 
publike velika sloboda govora na foru, u senatu i na sudu pri- 
jala razvoju govorništva, sad govorništvo nema više svoga mjesta. 
Javne narodne skupštine sastaju se sve rjedje, svu vlast ujedi- 
njuje u svojim rukama car. To je uzrok, zašto i historiografija 
cvate samo kratak čas, te do skora pod pritiskom stroge cen- 
zure zanjemljuje. Povjesnici se moraju laćati ili sasvim indife- 
rentne gradje ili takove, koja je godila caru. Glavno mjesto u 
književnosti ovoga vremena zaprema poezija, koja piše za 
najšire krugove. 

Vijek Augustov u istinu je procvat rimske ohrazovanosti. 
Tim se ne veli, da su svi ogranci literature, umjetnosti i kulture 
upravo u ovo doba dosegli svoj vrhunac. Ipak ni u koje doba 

nije se u Rimu sabralo toliko genijalnosti i talenta, koliko u ovom 
proslavljenom dijelu rimske književnosti; nikada se obrazovanost 
rimska nije pokazala u tako snažnom svjetlu, kao sada. U drugu 
ruku: nikada nije Rim bio u politici tako jak kao za Augusta. 
Tomu je potpuno odgovarao i spoljašnji sjaj vječnoga grada, 
najviše po zasluzi Agripe, koji je Rim od ciglena učinio mra- 
mornim. Agripin ,,Panteon“ još i današnjemu gledaocu podaje 
živu sliku o tadašnjem sjaju Rima. Goleme zgrade bijahu po- 
dignute, da se ukrasi grad, koji je postao prijestolnicom svega 
svijeta. O tom nam svjedoči znameniti , Monumentum Aney- 
ranum“, kraljica sviju inskripcija, odakle saznajemo, kakovim 
je čudesima bio Rim nakićen u doba Augustovo. Dok Agripa 
radi za diku samoga grada, drugi se pomagač Augustov Mecenat 
staraše mnogo oko toga, da podade gradu sjaj druge vrste. On 
je na ime umio skupiti u svojem kolu čitav niz pjesniki, koji 
su širili carevu slavu medju suvremenicima. Uz pjesnike naho- 
dimo filozofe, učenjake i historike iz sviju krajeva svijeta. Bijaše 
dakako u tom sjaju i koješta laživo i prividno, bijaše koješta 
neprirodno u toj svoj napravi umjetničkoj, dapače i u samoj 
premoći političkoj. Uza svu veličinu oštro oko zamjećuje neke 
znakove propadanja i skoroga rasula. Ali ipak nema sumje, da 
je mnogoviječna kultura rimska izišla na vidjelo u ovaj par 
s takovim sjajem kao nikada više. Vijek Augustov nije stvorio 
ničega nova: on je samo resultat predjašnje povjesti rimske 
i pokazuje granicu, do koje je došao Rim s pomoću grčke 
kulture i od koje se započinje nutrašnji prevrat sve do poste- 
penoga propadanja u umnom, moralnom i društrenom životu 
staroga poganskog svijeta. 

Rimska je književnost vjerno zrcalo svoga vremena: s po- 
moću grčke uljudbe ona postizava svoj vrhunac, ali ujedno 
gubi narodnu silu, kako u politici tako i u književnosti pro- 
pada narodni duh, a uskrsava kosmopolitizam. Prva polovica 
ove periode, u kojoj rade još ljudi negdašnji republikanci, 
prikazuje nam najuzvisitiju točku književnoga razvoja u Rimu. 
Poezija epska, lirska i didaktična dostigla je svoj umjetnički 
vrhunac u klasičnim djelima Vergilijevim i Horacijevim. 

Neobični procvat ove književnosti valja odbiti na književna 
društva. Mnogi umnici, nemajući prilike za politički rad, daju 
se na književnost. U borbi ovih družina ima i političke natruhe. 
gadan ovih. družina stoji. kolo .Mecenatovo, u kojem se ističu 
NYergilije,..Horacije i Propercije. Drugo se kolo sabralo oko Me- 
sale, a glavni su članovi u ovom kolu Tibulo i Ovidije. Treće 
je E6lo imalo politično-kritičnu tendenciju, a na čelu mu je 

Polion. On nije mogao lako zaboraviti republike, pa se uza nj 
prislanjaju ljudi samostalnijega smjera. Polion je uredio prvu 
javnu knjižnicu u Rimu i ujedno prvi javno pred publikom čitao 
svoja djela. Ovakovo se javno čitanje kasnije uobičajilo po hra- 
movima, kupalištima i teatrima, te je pjesnik imao prilike, da u 
vatri okuša svoje pjesme. To je poticalo kritiku i konverzaciju 
po gradu. Lektira se time znatno povećava. Braća Soziji prodaju 
knjige u velikom broju. Tako je književničko zvanje, nekoč pre- 
zirano, zadobilo velik ugled. Književnici ulaze u najvidjenije 
kuće, te medju njima nestaje onoga djačkog tona, koji nalazimo 
medju pjesnicima Ciceronova vijeka. 

Polionov krug zastupa narodni i republikanski smjer u ovoj 


književnosti. Njemu se više svidja prosta, smjela, dapače opora | 


riječ. Nevijeva ili Lucilijeva nego fina i ugladjena besjeda Hora- 
cijeva, u kojoj članovi novoga kruga ne nalaze one slobode i 
političke nezavisnosti, kakova je bila u predjašnjih književnika. 
Ipak ovi ljubitelji starine nisu održali pobjede: u njihovoj stranci 
nije bilo snažnih talenata, pa i samo vrijeme nije više godilo 
naivnosti Nevijevoj ni Lucilijevoj prostodušnosti. Uza sve to je 
Polionov krug podavao svojom opozicijom mnogo živosti razvoju 
književnosti. 

Ovaj bujni život počne opadati, kad su umrli ljudi, koji 
su uzgojeni još za republike, i kad je sam August stao udarati 
u žice despotizma. Javlja se istina Ovidije, ali mora — u progon. 
U toj drugoj polovini po gotovo jenjava proza. 

U prvoj polovini osobito cvate poezija. Bila je nastala upravo 
epidemija u pisanju stihova. U otmene krugove ulazili su samo 
daroviti stihotvorci. Mecenati ih podopiru ne samo moralno, nego 
i materijalno, pa vidimo, da sad imade književnika upravo po 


zvanju. U to se doba javlja osobita težnja za lijepim oblikom, 


pa su rimski pjesnici ovoga vremena u tom znatno natkrilili 
Aleksandrince. A u sadržaju oni se povode za pravim klasičnim 
korifejima grčkoga Parnasa, a ne više za Aleksandrincima. Ako 
i nisu postigli svojih uglednika, opet im se mora priznati veliko 
savršenstvo i dovoljna samostalnost. Dapače vidimo, da udaraju 
takodjer svojim narodnim smjerom u satiri i poslanici, kojih 
nema u Grka, ili da grčke literarne forme nm. pr. elegiju doista 
nadilaze. 

Ovoj su formalnoj dotjeranosti prijale retorske škole, koje 
u ovo doba cvatu, dok pravo govorništvo propada. U ove su škole 


išli svi mladi pjesnici carskoga doba. Ovdje su se vježbali u obra-. 


djivanju raznih tema, veoma često pjesničkih. Posljedica bijaše 
dvojaka: postigla se virtuoznost u formi, ali ujedno se javlja 

prekomjerna ljubav k patosu i nadutosti na štetu umjetničke 
istine i prirodnosti. 

Tako se dogodilo, da se je književnost stala sve više uda- 
*“ ljivati od naroda. Poezija se zavlači u otmene palače, ona postaje 
»dvorskom.“ Zato nije više popularna, te sve dublji jaz puca 
medju njom i pukom. Horacije gordo veli (C. III, 1, 1): Odi 
profanum vulgus et arceo.' Zato je puk volio stare republikanske 
pjesnike, pa je trebalo mnogo ustrajne borbe, dok su ovi pjes- 
nici Augustova vijeka stekli priznaju i u širim slojevima: a istom 
pozna pokoljenja dadoše im zasluženu hvalu. 

Liriku zastupaju Horacije, Propercije i Tibulo, epiku Vergi- 
lije, didaktičnu poeziju Vergilije i Ovidije, a satiru Horacije. 
Drama ostade na niskom stupnju, kao i u Ciceronovo doba. Najzad 


opažamo __u_ox0.doha_ kao i u .Ciceronovo, da medju prvaćima 
neri. nema_redjenih Rimljana, nego su to Ijudi iz manjih 
italijskih, pokrajinskih gradova. 


II. 


“ Nekoliko godina iza Vergilija stupio je u Rimu na književno 
polje Horacije, koji se razvijao malo po malo tako, da je sa 
Vergilijem zapremio prvo mjesto u pjesničkom kolu Augustova 
vijeka i svojim djelima doveo rimsku lirsku poeziju do vrhunca 
njena u Rimu. 

Vrelo nam je za pjesnikovu biografiju izvadak iz Suetonijeva 
spisa o pjesnicima, no još više nam kazuju sama djela pjesni- 
kova, u kojima nam je sačuvano veliko obilje podataka. 

Kvinto Horacije Flako rodi se 8. decembra god. 65 prije 
K., pet godina poslije Vergilija, u rimskoj koloniji Venuziji 
(danas Venosa) na granici Apulije i Lukanije. Otac mu je bio 
libertin i po zvanju utjerivač javnih novaca. Vidi se, da mu 
otac nije imao visoke službe. Ipak je imao nešto posjeda, a kako 
je bio uman čovjek, postarao se za to, da mu sin dobije što bolju 
naobrazbu. Zato odvede sina u Rim i smjesti ga u jednu od 
najboljih škola, gdje je tumačio stare latinske pjesnike Orbilije, 
koga se pjesnik sjeća i pod starije dane. U rimskim školama 
upoznade se Horacije sa rimskom i grčkom literaturom, a uza 
to prouči gramatiku, retoriku i neku čest filozofije. Otac je vazda 
bdio nad sinom, dok se je učio u Rimu. Horacije to izrijekom 
napominje. 


1 Mrzim na neupućenu svjetinu i odbijam ju. 

No Horaciju ne bijaše dosta, što mu je podala rimska škola. 
Zato kad poodraste, po primjeru znatnih i bogatih Rimljana ode 
u Atenu, u taj slavni grad ljudske prosvjete, da se usavrši u 
naukama. Atena je, pošto su Rimljani podjarmili Grčku, ostala 
slavno mjesto, gdje je sve govorilo o visokoj naobrazbi, gdje su 
nauka, umjetnost, književni ukus i finoća umnoga života još uvijek 
svjedočili svoje pravo porijetlo. U to su doba sjali slavom filozofi 
— akademik Teomnest i peripatetik Kratipo, koje je sa zanosom 
slušala rimska mladež i koje je došao slušati sam Bruto, pošto 
usmrti Cezara. Horacije. umijući grčki još iz svoga dvojezičnog 
zavičaja i proučivši grčku gramatiku u Rimu, mogao je lako 
prodrijeti u duh grčke književnosti i u opće kulture. Istom u 
Ateni uputi se u sve tajne grčke filozofije. No nije mu bilo su- 
djeno, da dugo uživa ove umne slasti u tom svetištu Muza. Ne- 
sretne prilike rimske republike prisiliše ga, da prekine nauku i 
da ostavi ovo prijatno mjesto. 

Ova kruta vremena bijahu za Horacija vojna, koju su triumviri 
krenuli proti braničima republikanske slobode, ubojicama Julija 
Cezara — proti Brutu i Kasiju. Horacije zajedno sa drugim 
mladim Rimljanima, koji su se bavili u Ateni, odazove se pozivu 
Brutovu i stupi u njegovu vojsku kao vojnički tribun. U boju 
kod Filipa godine 42 bi republikanska vojska hametom pora- 
žena, Bruto i Kasije poginu, a ostali se drugovi njihovi predadu 
neprijateljima ili potraže spasenje u bijegu. Medju drugima bi- 
jaše i Horacije. U svojoj odi (II, 7) priznaje Horacije, da je 
jad pobjegao iz boja bacivši oružje. Ova je priznaja u četrde- 
na godinama našega stoljeća dala povoda njemačkomu uče- 
njaku Teuffelu, da obruži značaj Horacijev i da ga ponizi ne 
: samo kao čovjeka, nego i kao pjesnika. Povodeći se za Goetheom, 
koji je rekao, da u Horacijevim odama nema prave poezije, na- 
stojao je Teuffel dokazati, da Horacije nije velik pjesnik, premda 
je duhovit, ukusan, pronicav, šaljiv i u formi vješt. Ruga mu se, 
da je istom u 38. godini spjevao prvu odu! Kasnije je sam 
Teuffel znamenito ublažio svoju: presudu. 

Bitka kod Filipa bijaše dogadjaj, koji je zadao republikan- 
skoj stranci smrtan udarac. Sad je već pala kocka, da se re- 
publika ne će održati. Tek je trebalo još 10 godina borbe i na- 
tege oko toga, tko će postati gospodar države, koja je ulazila 
u monarhijski sistem. Ovaj važni dogadjaj zateče Horacija u 
ranoj mladosti: jedva su mu bile 22 godine. On nije vidio mirne 
republike u svom vijeku. Olujni prizori rimskoga fora, na kojem 
su rogoborili demagozi, medjusobna vojna Cezarova i Pompejeva, 
ubistvo Cezarovo, bune u Italiji i vojna republike s Antonijem, 

drugi triumvirat i vojna triumvira sa republikancima, bitka kod 
Filipa, — to su dogadjaji, koje je u mladosti preživio Horacije, 
i koji su morali ostaviti dubokih tragova u pjesnikovoj duši. Sad 
treba promotriti posljedice napomenutih dogadjaja, da možemo 
suditi o tom, kako je tribun Brutove vojske mogao bez velike 
unutrašnje borbe prijeći u monarhijsku stranku i prihvatiti onaj 
novi red, koji je uveo pobjednik filipski Oktavijan, kasnije na- 
zvani August. 

Upotrebivši amnestiju, koju su proglasili triumviri, Horacije 
se vrati u Rim razbijena duha i lišen očeva imanja, koje su mu 
zaplijenili na korist veterana. Dobivši kvestorsko mjesto, da na- 
makne sredstva za život, i nemajući nade u političku karijeru 
dade se sav na književnost. Horacije sam veli (Ep. II, 2, 51), 
da ga je smjelo siromaštvo nagnalo graditi stihove. Horacije ne 
ide za tim, da stihovima steče kruha; on nije mogao očekivati, 
da će ga poezija hraniti, jer u starini pisci nisu se bogatili 
svojim radom književnim. Horacije želi, nemajući karijere, bar 
u književnosti steći priznanje i izlazak iz jadnoga stanja. To je 
bilo stanje razdražice i nezadovoljstva, koje..se..doista..i.odrazilo 
u_epodama i gatirama, u prvim njegovim pjesničkim djelima, ako 
gdbije mo plegove grčke pokušaje, koje je u početku pisao, ali 
ih se doskora okanio, jer se uvjerio, da bi pišući grčke stihove 
nosio drva _u šumu, | | 

Literarni pokušaji Horacijevi u epodi i satiri obratiše na nj 
pozornost publike i pribaviše mu prijateljstvo već poznatih u to 
doba pjesnika Vergilija i Varija, koji su držali za dužnost, da 
ovoga mladog pjesnika predstave Mecenatu. No Horacije nije 
odmah zadobio onoga mjesta u Mecenata, koje je imao kasnije. 
Mecenat, Augustov drug, pozvao ga je k sebi istom 9 mjeseca 
nakon prvoga sastanka, pošto ga je upoznao. 

Drugovanje s najotmenijim društvom, sa ljudima, kakovi 
bijahu Polion, Mesala, Agripa, pa društvena sveza sa pjesnicima, 
kao što bijahu Varije i Vergilije, navrate Horacija na onu stazu, 
o kojoj nije nigda ni sanjao. Horacije je prestao biti čovjek, 
koji se mora prehranjivati zamukom činovničkom, i postaje član 
višega društva, koje zaprema glavno mjesto u književnosti i po- 
litici. Ne treba istom spominjati, da su mnogi za to zavidjeli 
Horaciju, kako to vidimo iz njegovih djela. 

Za godinu dana, na ime godine 817, vidimo Horacija u 
društvu sa Vergilijem, Varijem, Tukom, Nervom i Kapitonom, 
gdje prati Mecenata, koji u ime Augustovo putuje u Brundizij 
na pregovor s Antonijem. Ovo je putovanje opisao pjesnik u 
Sat. I, 5. Prijateljstvo sa Mecenatom pribavi mu ne samo pro- 

tivnikA, nego i napasnika, koji su se preko Horacija htjeli utisnuti 
u Mecenatovu družinu. Tip takova dosadnika majstorski nam je 
pjesnik opisao u Sat. I, 9. Medjutim je medju Horacijem i Mece- 
natom sveza postajala sve tješnja i odanija. Horacije, kad izdaje 
prvu knjigu satira, posvećuje ju Mecenatu. A Mecenat mu da- 
ruje sabinsko imanje (Sabinum) pokraj staroga Tibura (Tivoli), 
u čarobnoj dolini, okruženoj šumovitim gorama sabinskim i na- 
kvašenoj malim potokom Digencijom. Ovo je imanje podavalo 


pjesniku veliko zadovoljstvo, o čemu nam pjesnik sam svjedoči 


u svojim djelima. 

Ovdje je tražio i nalazio pjesnik zaklonište od šumnoga 
rimskog života, posvećujući svoje vrijeme književnomu radu. U 
Tiburu su u svojim zaseocima mnogi Rimljani tražili odmora i 
blada za ljetnje zapare. I Augusta privlači Tibur, da pod trijemo- 
vima Herkulova hrama sudi, i Mecenat otvara ovdje svoju bogatu 
vilu gostima. Ne samo bližnja okolina — kaskatele i kararakti 


Anijena, nego i pogled na vas Lacij i sabinsku zemlju, dapače 


i pogled na Tirensko more oduševljavaše pjesnika lirskim po- 
budama. 

Prvi plod njegova sabinskoga boravka bijaše izdanje druge 
knjige satira godine 30., godinu dana iza Akcijske bitke. Druga 
knjiga satira na prvi pogled odaje veću zrelost i dotjeranost, 
nego prva knjiga. 

Nema sumnje, da su Mecenat i njegovi drugovi utjecali na 
Horacijev pjesnički razvoj i oplemenjivali njegov estetički ukus. 
To se vidi i na poznijim epodama, koje je napisao u isto doba, 
kad i drugu knjigu satira. 

S Augusitom Horacije nije nikada bio u osobito tijesnoj 
svezi, dapače on se je tomu uklanjao. No kad je August, po- 
bijedivši svoje protivnike, postao predstavnik mira i društvenoga 
boljinka, Horacije je držao za opravdano, da mu pjeva u slavu. 
Istom kad se Horacije uvjerio, da je rimskomu narodu potrebna 
snažna ruka monarha, počeo je Horacije upravo moliti bogove, 
da uzdrže Augusta. Nije dokazana objeda C. Petera (u Gesch. 
Rom's 3, 110), da je Horacije u prostoj službi Augustovoj pre- 
poručivao mir, umjerenost i užitak najpače onim ljudima, koji 
su svojim visokim rodom, bogatstvom i plemenitošću najviše za- 
davali brige Augustu. 

Pošto se Horacije umirio i materijalno oporavljen našao uz 
Mecenata, mogao je zapjevati iz pune duše. Horacije se sada daje 
na liriku, te počinju sada izlaziti ispod njegove ruke razni lirski 
odušci u raznim prigodama. To se očituje čas u čuvstvu spram 
starih republikanskih drugova, kojih nije nikada odnemario, čas 

zove znance na veselje, sad pjeva ljubavne svoje osjećaje i zgode,. 
a sad pripovijeda načela životne mudrosti, ili izražava svoju filo- 
zofiju u povodu raznih dogadjaja, ili pak udara u veličanstveni 
ton rodoljubnoga zanosa. 

Godine 22 objelodani Horacije prve tri knjige oda (Car- 
mina), godine 17 napisa ,,Carmen saeculare“, a zatim  objelo- 
dani 4. knjigu oda. 

Kad je Horacije završio izdanje svojih oda, stajaše bez su- | 
parnika kao prvak medju suvremenim pjesnicima rimskim. Ver- 
gilije je umro već godine 19. 

U posljednje godine ostavi se Horacije lirike, te baveći se 
filozofijom piše didaktične ,poslanice“. Prva knjiga Epistula 
izadje prije 4. knjige oda, na ime godine 19. 

Suetonije nam iznosi ulomke pisama, koja je pisao car Au- 
gust Mecenatu, pa i Horaciju. Iz njih se vidi, da je August na 
svake ruke nastojao što užu svezu stvoriti sa Horacijem, ali 
pjesnik nije mu nikada pošao u tom predaleko u susret, jer je 
osjećao do smrti, da ga nešto rastavlja s Augustom. U jednom 
pismu car upravo kori pjesnika, što je oholo prezreo njegovo 
prijateljstvo. Pročitavši moćni car neke satire i poslanice Hora- 
cijeve, upravo se žali u pismu na pjesnika, što ga Horacije ne 
navodi u većini pjesama, pa ga pita, zar možda misli, da bi 
naudilo njegovu glasu, kad bi potomstvo znalo, da je sa carem 
Augustom prijateljski općio. Na taj je list odgovorio Horacije 
svojom glasovitom poslanicom (II, 1), upravljenom na Augusta, 
u kojoj govori o književnim strujama u Rimu, i koja je kao 
a slavnoj njegovoj poslanici ,,Pizonima“ (de arte poetica, 

, 9). 

Skoro iza toga, što je objelodanio drugu knjigu Epistula, 
umrije Horacije. On je samo za nekoliko mjeseca preživio Mece- 
nata, s kojim je preko 30 godina prisno prijateljevao i koji je 
u testamentu zamolio cara Augusta, da bi se Horacija sjećao kao 
njega samoga (Mecenata). Umro je naš pjesnik 27. novembra 
godine 8 prije K. u 57. godini svojoj, a zakopan bi na Eskvi- 
linu pokraj Mecenata. i 

> Horacije bijaše malen i debeo, kose crne; svakako je bio 
nešto imućan: to svjedoči njegova knjižnica, putovanja, robovi i 
parasiti. Ispod cenobija sv. Antonija pokazuju tamošnji ljudi 
putnicima ruševine, za koje vele, da su od Horacijeva , Sabina“. 

O filozofiji Horacijevoj može se govoriti samo u praktičnom 
smjeru, jer su u njegovo doba bile u Rimu dvije etike: Epiku- 
rova i stoička. U početku bijaše pjesnik izrazit Epikurovac, no 
kasnije popušta Stoi. U poznije doba preporučivaše pjesnik mo- 

ralnu ozbiljnost, koja je jezgra stoičke etike, ali ipak Horacije: 
nikada ne usvaja stoičkih načela u cjelini. Dapače on želi, da 
sačuva svoju slobodu prema filozofijskim školama: čas ih pro- 
matra kao kritik, čas kao diletant, pa kao eklektik bira odavle 
i odanle. 

U moralnom pogledu počeo se Horacije istom kasnije oslo- 
badjati od obične u ono doba slobode u općenju sa ženama. Ipak 
se ne smije svaka riječ uzeti pod živu istinu. Mnoge ,ljubovce“ 
nastale su u fantaziji. ili iz lektire drugih pjesnika. Neka. 
imena ovih slobodnih žena ili su sasvim izmišljena, ili su zbiljska, 
a tiču se jamačno i citarašica i plesačica, koje su dolazile ka 
gozbama. 

Kad bi boravio u Rimu, stanovao je blizu Eskvilija, a dvorila 
su ga tri poslužitelja. K njemu su zalazili i parasiti. Najviše se 
ipak bavio u Mecenata, gdje bi ga tražili oni, koji su danju: 
imali s njime posla. Kadšto je išao u Baje i u kampanijsko pri- 
morje, da se zrakom i kupanjem oporavi. Jednom je gotovo na-: 
stradao od nepogode vozeći se morem. Brzo je počeo starjeti, 
tuži se, da je već u 40. godini počeo sijedjeti. Čini se, da je 
bio slabih pluća, i da je češće pobolijevao, osobito od podagre. 
Temperamenta je bio razdraživa, ali inače je bio dobroćudan. Rado 
je uživao, još u Ep. 1, 4, 16 zove se ,svinjom iz Epikurova 
krda“. Ljubio je vino, kao i mnogi drugi lirici, ali veli, da pilo 
još ne tvori pjesnika. Prijatelj je bio uzoran. Ljubio je grčku 
kulturu, te je bio glava helenistične struje u poeziji. 

Najviše se spočitava Horaciju, što je Augusta brojio medju 
heroje. L. Miller to opravdava (Qu. Horatius Flaccus p. 40) 
ovako: Ovakove epitete daju Augustu i drugi pjesnici. osim 
Tibula, koji o Augustu šuti. U Grka i Rimljana bijahu pojmovi 
o bogovima donekle familijarni. Nije to bog u kršćanskom smislu. 
Već je 1 Horacije epitetom  ,božanski“ spram ljudi veoma da- 
režljiv. Tim se ponizuje božanstvo, a ne povisuje se toliko sam 
čovjek. Pridijevanje ovih epiteta službeno je uveo istom Aleksandar 
Veliki. I rimski konsuli u Istoku primali su takova odličja. Što- 
su više istočni nazori prodirali u rimski svijet, što je više Rim- 
ljanin tražio za državu spasitelja iz pogibli: to je više kod na- 
roda raslo uvjerenje, da obična ruka ne može održati na okupu: 
rimsku državu. Po tom nije laskanje, kad Vergilije i Horacije: 
drže Augusta za spasitelja poslije krvavih gradjanskih ratova. 
Dapače poslije smrti Antonijeve bijaše službeno propisano kod 
sviju gozba libacijama podavati božansku čast Augustovu Geniju, 
ili što je isto, samomu Augustu. Za posljednjih godina pjesni- 
kovih biše po senatskoj odluci na svim ulicama grada Rima po- 

dignuti oltari Geniju Augustovu. A kao boga slavili su Augusta 
doduše ne gradjani u Rimu, ali pokrajinci, premda je i u Rimu 
bilo dopušteno božici Romi i Augustu posvetiti hramove ili ol- 
tare, koji bi se novi podigli. Horacije Augusta ne zove baš 
»pogom“, kako Propercije, nego ga postavlja o bok herojima 
(Kastoru, Poluksu, Herkulu, Romulu). No Horacije izrijekom veli 
i to, da se August mora prignuti pred Jupiterom. Najzad u opće | 
ne zaboravimo, da Horacije govori kao pjesnik, a uza to da je 
retoričan, kako su i danas Romani, pa da voli upotrebljavati 
jače, življe izraze, nego koji sjevernjak. 


III. 


Najranija su djela Horacijeva dvije knjige satira i epode. 
Prva je knjiga objelodanjena godine 35, a druga 5 godina ka- 
snije. Ove satire i epode pisao je Horacije oko 10 godina (od 
40—30 g.). Rimski pjesnici, osobito u carsko doba, pisali su 
polagano, a po gotovo Horacije. Zato im i jesu pjesnička djela 
klasično dotjerana. 

Horacije je, ako možda i ne prvi, navratio rimsku satiru 
od uzora stare atičke komedije k onomu, što je podavala nova 
komedija. Svakako je njegov sjajni primjer ustalio pravac, kojega 
su se od onda držali ne samo pozniji rimski satirici, nego gotovo 
Svi satirici novih naroda. Isto tako je Horacije utvrdio heksa- 
metar za metarsku formu rimske satire, u čemu se za njime 
povode Perzije, Turno i Juvenal. 

Horacije bijaše sin nižega činovnika, sloboda govora bijaše 
stegnuta, republika je prelazila u monarhiju: sve je to djelovalo, 
da je "Horacije morao uljevati vodu u yino, te poput Varona. u 
svojoj satiri žigosati samo privatničke mane i nedostatke, pa i.u 
tom području postupati oprezno, | 

apače i u najslobodnija vremena republikanska zlo su pro- 
lazili presmioni pjesnici, osim ako su imali onako moćnih sveza 
kao Lucilije. Ta na p. za II. punskoga rata zatvorili su Nevija, 
jer je uvrijedio neke plemiće, pa je dotle čamio u tamnici, dok 
nije u drugim komedijama molio za oproštenje. 

Zato_Horacije_imenice bičuje ili_pokojnike, ili još običnije: 
značajeve, koji su već po Luciliju postali tipni, kao_na_p. što su 
rasipnik_Menije, šaljivdžija Pantolab i pustolov Nomentan; od 
živih žigoše samo neznatne osobe.:. yrlo rijetko i oprezno udara 
na odličnije. Kadikad je veće ljude opalio, ali tek pod fiktivnim 
imenom. U ostalom smo slabo upućeni o mnogim osobama, koje 

se napominju u satirama Horacijevim. Steta je, što nam se nisu 
sačuvali spisi starih učenjaka ,o osobama Horacijevim“. 

Kako se je Horacije naučio od oca i kako je na pretek imao 
prilike vidjeti u Lucilija, Horacije je razne nezgrapnosti rado 
zaodijevao u konkretne slučajeve i prikazivao ih na zbiljskim ili 
izmišljenim osobama. Izabirao je primjere takodjer iz životinj- 
. skoga svijeta, iz domene Ezopove basne, kako su to već prije njega 
radili Lucilije i stari podsmjevač Arhiloh. 

U ostalom se pak zadovoljavaše, da po uzoru novije atičke 
komedije ošine cijele staleže ili kategorije, na p.. škrtice_i lih- 
vare, rasipnike i baštinare, preljubnike i druge pustolov ve, izjelice, 
neku vrstu filozofa i pjesnika. 

Opis mu je pojedinih tipova u cjelini sretno pošao za rukom, 
premda nalazimo takodjer prevršivanja i karikature. Poradi toga 
mišljahu neki, da je Horacije preoštar, dok su drugi tvrdili, da 
mu je satira bez snage (Sat. II, 1, 1 dalje). 

Prikazivanje mu je živo, osobito u drugoj knjizi, a najpače 
zato, jer se služi dijaloškom formom, u koju su neke satire . 
sasvim, a neke većinom zaodjenute. Nerijetko upleće govore. To 
isto, ali u manjoj mjeri, nahodimo i u njegovim epistulama, pa 
zato Horacije i drugi za njim obje vrste pjesničke nazivaju 
»sermones“ (razgovori). Osobitu finoću pokazuje Horacije u ka-' 
rakteristici uvedenih osoba. 

S pravom su neki rekli, da su nam Horacijeve satire poradi . 
svoje dramatičnosti u neku ruku naknada za rimsku komediju, 
jer su se komična prikazivanja starorimskoga života, kakova su 
iznosile togata i atelana, bez traga izgubila. 

Što se tiče sadržaja, Horacije govori kao i Lucilije često 
o sebi, bilo da opisuje svoje doživljaje, na priliku put u Brun- 
dizij (I, 5), svoj susret sa brbljavim dosadljivcem, koji želi 
preko njega doći do Mecenata (I, 9), kako je dobio svoje dobro 
u Sabinskoj zemlji (II, 6), bilo da iznosi svoje simpatije i anti- 
patije. U sat. IL 3 i 1 dopušta, da ga drugi izgrde, ali samo 
zato, da ruglu izvrgne nadute stoike, koji su se razmetali svojom 
krepošću, disputama i neobičnostima. Tek na koncu obiju satira 
opaža se prava iritacija Horacijeva. | 

Još češće prikazuje i žigoše mane tadašnjega društva u 
Rimu, ali samo privatne i literarne. Ovu uzdržaljivost mogaše 
Horacije opravdavati time, da popravljanje društvenih rana ide 
u prilog i državi. 

Kao u komediji, imade i u satiri dosta opscenosti, osobito 
spolne vrste. A i teško je govoriti o pokvarenosti ljudske pri- 
rode, da se ne kaže ništa o tom. Horacije nije tako surov kao 

Lucilije, ali je u njega takove primjese još uvijek dosta — tako, 
da su se u poznatim izdanjima ,in usum Delphini“ morale nje- 
gove satire po modernom shvaćanju znatno prekraćivati. Medjutim 
francuski, talijanski i njemački satirici XVI. stoljeća znamenito 
nadilaze Horacija u obilju opseenosti. 

Prema Lucilijevoj oštroj ugrižljivosti, Perzijevoj moralističnoj 
srdžbi _i_retoričkoj. grmljavini Juyenalovoj.Horacijeva. satira pri- 
kazuje nam vedri element satire, rijetko kad  podilazi Horacija 
gnjev, a to. zato, jer voli iznositi smiješne i lude. mane nego 
.grozotu ljudskih zabluda. To je živa istina, a to valja tim više 
isticati, jer iu Horacijevo doba bijaše gradje za Juvenalovsku sa- 
tiru, jer je i Horacije imao dosta prilike, da prirodu ljudsku 
upoznade sa najgore, sa najjadnije strane. U tom se očituje 
značajna biljega Horacijeve na helensku udešene prirode. 

Krivo bi sudio, tko bi mislio, da je smijeh jedina ili bar 
najvažnija svrha pjesnikova, te da je pjesnik želio svoje čitatelje 
samo rasmijati, kako to čine neki humoristični listovi u moderno 
doba. Očito imade komedija, pa tako i satira i basna drugu 
svrhu. Njima je do toga stalo, da djeluju moralno zgodno 
umetnutim sentencijama, koje su se starima mnogo svidjale po- 
čevši od Euripidovih vremena, a osim toga da postignu i estetički 
efekt prikazujući na umjetnički način manu u njenoj ludosti i 
smiješnoj slici. Tako bijahu na glasu rečenice Epiharmove i Me- 
nandrove, dapače u rimskom mimu, najfrivolnijoj podvrsti kome- 
dije, koja je mnogo pripomogla rasulu kasnije starine, nalazimo 
uspomene na ovu isprvičnu svrhu komedije. Glavni zastupnik 
mima Publilije Sir bijaše čuven sa svojih mudrih rečenica. 

Još je važniji u satiri moralni element, pa su se upravo poradi 
toga u školama čitali satirici i komici, ma koliko se to nama 
činilo čudno. 

Za satiru je značajno, što se u njoj u opće rijetko izmiš- 
ljavaju smiješne, drastične, komplikovane, dosljedno prov e- 
dene situacije, pa osim toga da se dosta rijetko upotrebljava 

poigravanje riječi, koje dvoje znače. 
| Nego su satirici zahvaćali u puni život ljudski, opisivali 
zbiljske primjere; ovi primjeri, a gdjekad anegdote bile su im 
kao surogat za pletku, koja se je umjetno razvila u komediji. 

Odatle je jasno, zašto u Horacija nalazimo toliko digresija, 
koje bar na oko odvraćaju od glavnoga cilja u pojedinoj satiri. 
Digresije kao i slobodnija kompozicija i podjela detalja u neku 
su ruku posljedica postanka i prirode rimske satire. Smjelo se 
može reći, da ne bismo mogli ni jedne Horacijeve satire na- 
gadjanjem na novo sastaviti, da su nam se, uzmimo, od nje- 

govih satira sačuvali samo ulomci. Zato nam je teško i o Luci- 
lijevim satirama složili potpuniju, konkretniju sliku. One će ostati 
uz dosadašnju gradju samo velika ruševina. ' 

Komika Horacijevih satira_ne. pokazuje se u uličnim _do- 

. sjetkama, nego u finoj ironiji i u urbanu podsmijeyanju. Ironija 
oracijeva podsjeća nas često Sokratove u Platonovim dijalozima. | 
Ona ide za tim, da dokaže laiku, da svaki čovjek ima neku 
malu ludost u moralnom i u intelektualnom smjeru, pa da mu 
može pomoći samo filozofija. 

Nadalje se odlikuju Horacijeve satire svojim filozofijskim, 
ponajpače moralnim refleksijama. Rimsku je satiru filozofijom 
.prožeo zapravo Horacije. Filozofija mu podaje pozitivni element 
satire; što obara udaranjem na pogrješke, to želi opet. sagraditi 
praktičnom upotrebom  filozofijskih maksima. Na taj su način 
njegove satire prestale biti strogo rimske dobivši značaj kosmo- . 
politski, koji ih približava obrazovanim ljudima sviju vijekova. Ali 
se ujedno poradi toga umanjuje bogatstvo njihovih boja, nisu 
više onako krepke i po sadržaju bujne kao djela Lucilijeva, pače 
kadkad, ako i veoma rijetko, padaju u doktrinarizam. U tom 
su smjeru mnogo savršenije njegove poslanice, koje je pisao u 
zrelije doba. 

U satirama se Horacije svagda prikazuje Epikurovcem, pa 
.se obilato ruga Stoicima. Prema Epikurovim načelima, a 1 po 
svojoj ćudi preporučuje nam Horacije juste-milieu, zlatnu sredinu, 
i uvjerava nas, da se sve ljudske sveze, poimence prijateljstvo, 
oslanjaju na kompromis, jer ,nitko ne dolazi na svijet bez po- 
grješke.“ Uz takova uvjerenja nije čudo, što Horacije udara na 
oba ekstrema: i na kuhinjske prekomjernosti medju pretje- 
rancima Epikurove nauke, kao i na stoicizam. 

Jezik je Horacijevih satira udešen prema publici, za koju 
su satire napisane, u svemu se drži onoga lakog i elegantnog 
tona, koji je bio običajan u konverzaciji naobraženih Rimljana ; 
u njemu nema ni neobičnih arhaizama ni :grecizama, kojih na- 
hodimo samo u višem slogu, pa ni barbarizama. U satirama na- 
lazimo ton, koji vidimo u Platona. Govor je živahan, rijetko je 
kad uzrujan (kao u I, 10), a još rjedje polijeće u visinu, kako to 
vidjesmo gdjekad u Lucilija. Patosa nalazimo više puta u II, 
3 17, ali se postavlja u usta takovih osoba, po kojima izlazi 
u komičnom svjetlu. 

Horacijevi su stihovi doduše bolji nego Lucilijevi, ali ipak 
ustupaju Vergilijevima i Ovidijevima. Ne bi radio pravo, tko bi to 
odbijao na nedostatak formalnoga talenta ili na nepažljivost pjes- 
nikovu; Horacije je u svojim odama i epodama pokazao, da je 

“veoma vješt graditi latinske heksametre. Ali on nahvalice nije 
htio, da satirski stih potvrdi nove strože zakone, koje nalazimo 
najprije u Katula, a onda u VYergilijevim Bukolikama i Georgi- 
kama. Njemu dostajaše, da nemarne ritme Lucilijeve samo pre- 
udesi prema  dotjeranijemu ukusu svojih suvremenika. Zato 
ima u njegovim satirskim heksametrima takovih povreda ritmičkih 
zakona, kakovih se Vergilije u višim vrstama poezije pomno čuva. 
Satirici carskoga vremena Perzije i Juvenal sasvim se osla- 
njanju o Horacija, kako to oni sami posvjedočuju i kako potvr- 
djuja mnogobrojna posljedovanja njihova. Njihova je metrika u 
ostalom, odgovarajući raznježenomu ukusu srebrnoga vijeka rimske 
književnosti, više izbrušena. 


IV. 


Prva knjiga Horacijevih satira nije bila namijenjena, da 
ge objelodani i raširi po svijetu. Pjesnik je samo prijateljima 
čitao pojedine satire. Istom kasnije, od prilike godine 35, sastavi 
deset satira u jednu knjigu. Pjesnik ih je razredio po svojoj 
volji. Na početku ima satira, u kojoj govori Mecenatu; njom 
kao posvećuje svoju. knjigu svomu zaštitniku. Srednje mjesto za- 
prema satira (6.), u kojoj opet izbija Mecenatova osoba. Posljednja 
satira napokon može zgodno zapremati mjesto epiloga. 

Prikazujući pojedine satire držat ćemo se s mnogo razloga. 

Njihova kronologijskoga reda. 

: Povrativši se Horacije iz vojne počne se zabavljati satirama, 
koje on zove ,sermones.“ U početku je u tim ,caugserijama“ 
iznosio surove šale i vesele doživljaje, kako ih običavaju pripo- 
vijedati dobri drugovi izmedju: sebe i kako ih je pisao Lucilije 
u izobilju. Iz uspomena logorskoga života potječe sed ma satira. 
* Kad je Bruto poslije Cezarove smrti upravljao Malom Azijom, 
dodju pred njegov tribunal u Klazomenu P. Rutilije, nazvan 
»RBex“ (kralj), i Polugrk Perzije poradi medjusobnoga prijepora, 
na sudu se stanu nemilo natezati i grditi, ali napokon Rutilijeva 
italska surovost prodje zlo pored rječitosti i dosjetljivosti grčke. 
Karakteristika je obaju suparnika veoma krasna, pjesnik ih ispo- 
redjuje ironijski s Hektorom i Ahilom; na koncu se poigrava 
Horacije epigramatski imenima ,Rex“ (kralj) i ,Brut“, koji 
ubija kraljeve. Ovaj bonmot baca tragikomičnu zraku na ve- 
ličinu Brutovu, koja je stala propadati. 

Drastično se završuje ,notturno“ na Eskvilinu, koji nam 
opisuje pjesnik u osmoj satiri. Pjesnik uvodi Priapa, boga 

plodnosti, da govori. U vrtovima na Eskvilinu nalazi se od smo- 
kovine izdjelani Priap, koji nam pripovijeda, kako vračara Ka- 
nidija sa svojom pomagačicom Saganom ob noć pred njegovim 
očima vrši svoj čarolijski posao, Priapu je jedino drago, što će 
one biti kažnjene za to, što ih on mora gledati i slušati. Priap 
se raspršte, a one vještice se razbježe, jedna izgubi zube, a druga 
vlasulju, trave i čarolijske vrpce. 

U obliku humoristična dnevnika pripovijeda nam Horacije 
u petoj satiri sitne doživljaje onoga diplomatskoga putovanja 
u .Brundizij, o kojem smo govorili. Ova je satira za cijelo na- 
stala u povodu poznatoga putovanja, koje je opjevao Lucilije. 
"Budući da putovanje napreduje sasvim lagodnim tempom, nižu 
ose pred nama razne slike i prizori, duhoviti nacrti s krupnim, 

: realističnim potezima, noćna vožnja na kanalu s rječkanjem 
robova i vozara, smiješna figura pretora u Fundima, bivšega 
druga Horacijeva, u njegovoj malogradjanskoj pompi. Pošto se 
; se sastanu dragi prijatelji i usrdno pozdrave, dolazi draškanje 
izmedju veseloga Mecenatova oslobodjenika, malenoga Tuska 
 Sarmenta i Oska Mesija Cieira, koji nas svojom spoljašnošću 
sjeća Polifema, — to je prava satura najstarijega kova, kojom 
 Kokcej u svojoj vili u Kaudiju zabavlja svoje goste za gozbe, 
a prepirka se prikazuje s epskom grandezzom kao kakav dvoboj 
- homerskih junaka. Zatim se napominje pogibao od ognja, koju 
je prouzročio prerevni ugostitelj u Beneventu pekući drozde; na- 
vodi se u gostionici u Apulijskoj gori kamin, koji se dimi; 
' bilježe se najosobnije neugodne uspomene noći iza toga, napokon 
: se pripovijeda o svetom čudu Gnacijinu, koje Horacije prepušta 
sujevjernim Židovima, da ga vjeruju, on je sam Epikurovac, koji 
. zna, da bogovi živu bez brige za ljudske poslove: — sve ove 
radosti i boli, opažanja i dojmovi od postaje do postaje opisani 
\ su na kićen i pikantan način drugovima za veselu uspomenu 
i ostalim ljudima zu užitak. O važnoj svrsi samoga putovanja 
\ govori pjesnik samo pripadom i letimice. Mladenački, svježi ton 
ove satire sjeća nas gotovo Katulova načina. 

Mnogo je finije izvedena deveta satira, to je remek- djelo 
milotne šale i žive karakteristike; ovaj susret Horacijev sa do- 
sadnim napasnikom, koji bi htio doći do Mecenata, živa je drama- 
tična scena, puna prirode: sve je u njoj savršeno prikazano — 
i ona samoljubiva naivna prostota brbljavčeva, uzaludno nasto- 
janje Horacijevo, da se izbavi iz nemilosrdnikovih pandža, njegov 
tragični očaj i zloba njegova prijatelja, koji ga ostavlja na muci, 
dok ga napokon ne spase deus ex machina. Ovu satiru doda- 
jemo u prijevodu na kraju knjige. 


+ 

Od prilike u isto vrijeme ide satira šesta, u kojoj Hora- 
cije ljubezno govoreći Mecenatu odgovara zavidnicima svojima o 
svojem novom prijateljstvu sa Mecenatom. Izjava pjesnikova na 
čast je čedno otmenoj ćuti pjesnikovoj kao i plemenitoj liberal- 
nosti njegova prijatelja. Kao što Mecenat birajući prijatelja ne 
pita za porijetlo ni za pradjedove, tako se Horacije ne stidi 
svojega niskog staleža i uvjeren je o tom, da bi mu častoljubivo 
naprezanje pribavilo samo neugodnosti i zlovolju. Svomu česti- 
tomu ocu, koji se je mudro brinuo za njegov uzgoj i naobrazbu, 
postavlja pjesnik spomenik pieteta; opisuje svoj bezbrižni i ne- 
zavisni život, koji nema zahtjeva, pa uzgredice šiba ovoga ili 
onoga sugradjanina, koji je na glasu sa gluposti svoje, ali mu 
poruga nije bez osvbne razdraženosti. 

Iz ovakove harmonične dispozicije postalo je općenito raz- 
matranje, koje je takodjer upravio na Mecenata, svoga jedno- 
mišljenika, i koje je postavio na čelo prve knjige. Bijaše ova 
prva satira po svoj prilici prvi pokušaj onih jezgrovitih zabava 
o pojedinim pitanjima praktičnoga morala i životne filozofije, 
koja su prava jezgra ove zbirke satira. Od kuda to, pita pisac, 
da nitko nije zadovoljan svojom sudbinom, nego uvijek s po- 
žudom gleda na protivno zvanje: trgovac teži za vojničkim 
zvanjem, gradjanin za seljačkim životom i naprotiv? pa ipak bi * 
se predomislili, kad bi im bilo u istinu mijenjati. Kad čovjek 
pita ove ljude, zašto se toliko muče i naprežu, oni odgovaraju, 
da oni kao mravi rade za budućnost. No mrav je dosta pa- 
metan, da zimi uživa od onoga, što je sakupio, a oni ne mi- 
ruju ni ljeti ni zimi; zato se ukopava mrtvo blago u zemlju, 
kojega se nitko ne usudjuje dirati. Oni misle, da je ugodno 
uzimati od velike hrpe; kao da bi tko rekao: volim erpsti iz 
velike rijeke nego iz malena izvora! Većina ljudi, prevarena 
krivom pohlepom, veli: Nikad nije dosta, jer čovjek toliko vrijedi, 
koliko ima novaca. Najbolje je, da pustiš takove ljude na miru, 
jer su kao onaj skupac u Ateni. Taj se je skupac došavši kući ovako 
tješio: ,narod mi psiče, ali ja sam sebi kod kuće pljeskam, kad 
gledam novce u kovčegu.“ Takovi ljudi pate Tantalove muke. 
Žar zato da postanemo rasipnici, kao Menije i Nomentan? Ni- 
pošto; u svemu ima mjera, napokon ima odredjenih medja, 
medju kojima se nalazi, što je pravo. Nemojmo uvijek gledati 
na one, koji imaju više, nego i na one, koji imaju manje. Ta- 
kovih je ljudi malo, koji bi na to pazili, nego se većina kao 
na trkalištu natječe i utrkava, pa i zato rijetko naći, da bi tko 
rekao, da je sretno živio i da kao sit gost (po Epikurovoj nauci) 
odilazi sa svijeta. Pjesnik živo raspravlja s onima, kojima pobija 

njihove ludosti, prihvaća njihove prigovore i pobija ib, a naj- 
radije to čini opet primjerima i povjesticama, ili pak u kratko 
spominje poznate figure. U tu je raspravu posuta mnoga zlatna 
riječ; a mnoge je poteze i obrate rimski čitatelj za cijelo shvaćao 
kao poigravanja, parodije, prijenose; pojedina mjesta odaju Epi- 
kurova učenika. U slici, kako se ljudi na kolima utrkuju, nesum- 


Bjivo odjekuje divni konac iz prve knjige Vergilijevih Georgika. | 


Kruto zahvaća u pusti život društveni druga satira, koja 
potječe iz predjašnjega vremena. Ova je satira odraz mladenačke 
obijesti, naturalistični, dapače cinični ton ne čuje se u Horacija 
inače nigdje u tolikom opsegu. Umro je pustolovni glazbenik 
Tigelije, koji je nekoč pripadao u Cezarovo kolo, a bijaše rado 
i u Oktavijana. Općenita tuga onoga raspojasog svijeta, koji je 
živio o njegovoj kesi, daje pjesniku povoda, da se naruga lju- 
dima, koji naginju na ekstreme: jedan postaje škrt i tvrd, da 
se ne bi pročuo rasipnikom, a drugi, jer ne će da se čini šmukljav 
i sitan, rasipava svoju imovinu. Nitko ne umije držati se mjere 
i prave sredine. Tako biva i u području. spolnih stvari (i tim 
ulazi pjesnik u temu ove satire). Sve više raste frivolno nagnuće 
gibli i sramotne posljedice, koje čekaju zatečena preljubnika 
pred sudom. Drugi opet kvare svoj glas neobuzdanim općenjem sa 
prostim curama. U pjesnika nema moralističnoga patosa, već on 
zastupajući hladni razbor govori glasom zdrave prirode, koja hoće 
da se zadovolji bez velika okolišanja. To je savjet staroga Katona, 
začinje načelima popularne etike Epikurove, kako su se nala- 
zila zabilježena u knjigama modnoga filozofa Filodema. Primjeri, 
kojima je prepleteno šaljivo, dijalektično razlaganje, nisu uzeti 
samo iz prošlosti, nego se tiču takodjer suvremenik, donekle 
iz Oktavijanova kruga. | 

I treća satira počinje se sa Tigelijem. Pjesnik nam prije 
svega prikazuje sliku starinskoga virtuoza, koji u umjetničkim 
hirima i osobinama nimalo ne ustupa modernomu. Tako je običaj 
sviju pjevača, da na molbu nikad ne će da zapjevaju, a bez 
molbe ne umiju prestati. Tako i Tigelija nije mogao umoliti 
Cezar. A kad bi ga snašla volja, pjevao je bez prekida. Nika- 
kove mjere nije bilo u Tigelija: jedared je išao, kao da je za 
njim  veprijatelj, a drugi put, kao da nosi Junonine svetinje ; 
čas bi imao 200 robova, čas opet samo.10; jedan put je imao 
u ustima kraljeve i tetrarhe, a drugi put se zadovoljavao naj- 
manjim ; milione si mogao pokloniti tomu čovjeku, koji je malim 
zadovoljan: za pet dana nije ništa u kesi. Noću je bdio, a danju 
brkao. Uvijek je bio nejednak sebi. — No zar nemamo i mi svojih 

pogrješaka? pita pjesnik. Za cijelo, i to ne manjih, samo što 
smo za svoje slijepi, a tudje dobro vidimo. Bolje bi bilo, da 
poput nježnih roditelja i zaljubljenika i u manama svojih bližnjih 
vidimo vrline. Ali mi preobraćamo dapače svoje vrline u pogrješke. 
»Nitko se ne rodi bez pogrješaka; najbolji je onaj, koga njih 
najmanje tišti.“ Zato izjednačimo uzajmice svoje pogrješke. Ti 
oprosti meni jedno, a ja ću tebi drugo; bar se nemoj povoditi 
za stoičkim načelom, da su sve pogrješke jednake i da ne za- 
služuju oprosta; neka se stoici hvale, da su samo oni slobodni, 
dapače da su kraljevi. Ta i uličnjaci čupaju ave kraljeve za 
bradu. Neočekivano se ova preporuka umjerenosti i popustjivosti 
ne samo u životu nego i u presudjivanju naperuje proti gordomu 
rigorizmu stoičke sekte.- 

Samo se po sebi razumije, da su sarkastični opisi i udarci 
oštroga posmatrača pobudili osjetljivost u pogodjenih, zlovolju 
u ranjavih, pa da su ljudi, koji nisu umjeli ili nisu htjeli umjeti 
šalu, govorili za našega satirika, da je zloban i pogibeljan čovjek. 
To je Horacija s tim teže diralo, jer je u trećoj satiri propovi- 
jedao blagost i podnošljivost. Zato se uz nju prislanja četvrta 
satira, u kojoj pjesnik opravdava samoga sebe i pjesničku vrstu 
satiričnu, štono ju je od Lucilija preuzeo. To ga navodi, da . 
govoreći o Luciliju udje u kritiku o njegovoj satiri. Horacije . 
od prilike veli ovo: Lucilije se sasvim povodi za Eupolisom, 
Kratinom i Aristofanom, piscima stare komedije atičke, samo je 
promijenio mjerilo; on je duhovit, fina nosa, ali su mu stihovi 
opori; i to mu je glavna pogrješka: često bi u jednoj uri, sto- 
jeći na jednoj nozi, izgovorio 200 stihova! On je brbljav i lijen, 
da što dotjerava. Horacije zatim pripovijeda, kako mnogi ljudi 
mrze na pjesnike, jer većina zaslužuje, da bude prekorena. Me- 
djutim Horacije veli, da se on izuzimlje iz broja pjesnika, jer 
tko piše satire kao on na način običnoga _ govora, nije. pjesnik. 

ato su mnogi pitali, je li komedija prava poezija. Zatim veli, 
da on ne čita javno svojih satira, niti ih širi u široki svijet, pa 
se brani od prigovora, da želi koga od osobne zlobe grditi i 
vrijedjati; njega je otac naučio, da se kloni zala, označujući mu 
primjerima pojedine mane. Zato on promatra svijet i podaje sebi 
račun o onom, što vidi, bilo za opomenu, bilo za izgled ; pa kad 
ima vremena, bilježi to na papir. 

Horacijev prigovor, daje Lucilijeva forma nedotjerana, uvrijedio 
je. sve ,antikvarije“, medju kojima su bili Hermogen, Tigelije. 
Demetrije, Pantilije, Fanije. Zato Horacije u desetoj satiri 
opravdava svoju kritiku. On prisvaja sebi pravo na kritiku, kojom 
se je i Lucilije služio prema Akciju i Eniju, te veli, da bi Lu- 

cilije koješta sam ispravio. Ova je satira veoma značajna za sa- 
moga pjesnika. Horacije u početku veli, da je doista rekao za 
Lucilijev stih, da hramlje. A tko je tako lud štovatelj njegov, 
da bi to tajio ? U istoj satiri, veli Horacije, da ga je pohvalio, 
što je s mnogom dosjetkom išibao grad. No nije dosta razvući 
usta slušatelju na smijeh, nego se hoće kratkoće u besjedi, 
govor treba da je čas ozbiljan, često šaljiv, jer (st. 14): 
ridiculum acri 
fortius et melius magnas plerumque secat res.! 
U tom su jaki pisci stare komedije atičke, 3 ih valja u 


tom posljedovati. Neki. upisuju Luciliju u hvalu, što 
grčke riječi s latinskima. Horacije se tomu ruga. Ion je (Ho- 


racije) u mladosti počeo pisati grčke stihove, ali mu se je na 


snu ukazao rimski bog Kvirin i odvratio ga od toga, da nosi 
u šumu. drva. Drugi pjesnici pjevaju druge vrste, a on se je 


dao na satiru, u kojoj se je uzalud pokušao Varon Atačanin. 


Atačanin (82—31 prije K.) pisao je ,Satire“, koji mu nisu 
uspjele, nego se je proslavio kao obradjivač aleksandrinskih epa 
i didaktičnih pjesama. Osim Varona pokušali su se i drugi, ali 
bez uspjeha, to su poimence: Albucije, Sevije Nikanor i Lenej, 
izuzevši Varona Reaćanina, koji je pisao Menipovske satire. Ho- 
racije veli, da on piše bolje od njih, premda ustupa Luciliju, 
niti bi se usudio kidati sa njegove glave zasluženi vijenac. Dok 
se Lucilije ruga i Akciju i Eniju, zašto ne bi smio Horacije 
govoriti o Luciliju? Premda je fin i duhovit Lucilije, iznašalac 
pjesme od Grka netaknute, opet bi on sam, da živi u Augu- 
stovo doba, mnogo izgladio, koješta izostavio, pa se koji put 
gradeći stihove po glavi počesao. Treba da više puta okreneš 
držalom, ako hoćeš da napišeš, što je vrijedno čitati ponovno, i 
nemoj željeti, da ti se divi svjetina, već budi zadovoljan malo- 
brojnim čitateljima. Tad nabraja Horacije onu malobrojnu općinu 
prijatelja, kojima želi ugoditi: to su Plocije i Varije, Mecenat 
i Vergilije, Valgije i Oktavije, Fusko i oba Viska; zatim Mesala 
i Polion, Bibul i Servije, pa Furnije i drugi vrli i učeni ljudi ; 
boljelo bi ga, kad bi se njima svidjala njegova pjesma manje, 
nego što se nada. A za druge ne mari. 


V, 


Budući da je Horacije u drugoj knjizi satira odabrao 
sasvim ini oblik kompozicije nego u prvoj, nevjerojatno je, da 


1 Šaljiva obično jače i bolje, nego oštra, rasijeca velike stvari. 

su obje zbirke nastale u isto doba. Zbirka nije mogla biti obje- 
lodanjena prije godine 31. prije K., jer u ovu godinu i to pod 
njezin kraj pada sadržaj šeste satire. Po tom se uzima, da 
je pjesnik objelodanio drugu knjigu godine 30. 

Prva je knjiga njegovih satira bila već nekoliko godina u 
rukama publike. Pjesnik je o njima čuo razne sudove, pa medju 
njima i pokudne. Jednima se nije svidjala oštrina sadržaja, a dru- 
gima klapava forma (Sat. II, 1, 1). Zato izadje s novom zbirkom 
satira, u kojoj je izmijenio kompoziciju. U satirama prve knjige 
(izuzevši .8. satiru, gdje je zahtijevala priroda odabranoga pred- 
meta) pjesnik sam razvija svoje misli o čovjeku i čovječjem 
životu, a. u drugoj knjizi daje, da govore druge osobe. 

Tako u drugoj satiri iznosi svoje razmišljanje o zadovolj- 
nosti kao misli seljaka Ofela, koji ni nakon najljućih udaraca 
sudbine nije izgubio svojega zadovoljstva. Sličan postupak naho- 
dimo u četvrtoj satiri, gdje gastronomije ne predaje sam majstor, 
nego učenik Katije. Veoma komično djeluje, kad se u petoj satiri 
uputa za baštinarstvo pridaje proroku Tireziji, koga je Ulikso 
vozeći se u podzemalje upitao, kako je izgubivši sve mogao doći 
do bogatstva. Stoički paradoks, da je samo mudrac slobodan, a 
svi drugi ljudi da su robovi, tumači rob Davo, štićen slobodom 
saturnalija, u sedmoj satiri pred svojim gospodarem — pjesnikom. 
Svoju filozofiju imade od vratara stoika Krispina. Saljivo se do- 
vršuje zbirka sa osmom satirom, u kojoj komik Fundanije opi- 
suje gozbu kod bogataša Nazidijena Rufa, koji neprestanim ga- 
stronomijskim razlaganjima dosadjuje svojim gostima, i prikazuje, 
kako se gosti razbježe, kad se sruši zavjesa prepeta povrh triklinija. 
Osim toga, što Horacije daje drugim osobama, da govore za 
njega, teži takodjer za što većom dramatičnosti; na ime u sa- 
tirama 3, 4, 7, 8 uvodi sebe, a u 5. Uliksa kao slušatelja i raz- 
govarača. 

S novim kompozicionim zakonom čini se da se ne slažu 
prva i šesta satira. Ali su ovi izuzeci sasma opravdani; na ime 
u obje satire govori pjesnik o svojim prilikama: u prvoj brani 
svoje satirikovanje od navale svojih protivnika, a u šestoj opisuje 
svoje zadovoljno mirovanje na imanju Sabinu i oprečava mu 
darmar i tišmu u Rimu. Ali i ove dvije satire nastoji, što više 
može, približiti novomu obliku kompozicije; prvu satiru odijeva | 
u dramatično ruho, dočim svoju obranu govori pred pravnikom 
Trebacijem, a u šestoj se satiri opreka izmedju gradskoga i 
ladanjskoga života, koju je već krasno opisao sam pjesnik, na 
koncu još zornije prikazuje time, što susjed Cervije pripovijeda 

divnu basnu o varoškom i ladanjskom mišu. Na taj način Ho- 
racije rek bi naknadno provodi novu kompozicionu formu. 
Prva je satira prolog, u kojem Horacije opravdava svoje 
satirične pjesme. Bilo je ljudi u Rimu, kojima se njegova sa- 
tira činjaše preoštra, dočim su poštovatelji Lucilijevi pogriješali 
u pjoj jezgrovitu snagu. To je ponukalo Horacija, da im odgo- 
vori: veli se, da u Horacija kao u rodjena graničara teče ratnička 


. krv; naseljenici vojničke kolonije odvajkada stoje na straži proti 


neprijatelju. Horacijevo je osobito oružje — držalo, pa ne će 


prestati pisati, doklegod živi. Svoj prijepor sa protivnicima Ho- 


racije (po uzoru Lucilijevu i Enijevu) zaodijeva u formu vijećanja 
s vrijednini pravnikom K. Trebacijem Testom, koji je bio ne 
samo učen pravnik, nego i prijatelj šale, kako se vidi iz pisama 
Ciceronovih njemu upravljenih (fam. VII, 6—22). Njemu je 


predana zadaća, da u razgovoru pjesnika uputi o pogiblima, koje . 


čekaju satirika, ali na koncu Trebacije sam dopušta, da je dobra 
dosjetka opravdana. Horacije je na ime došao k Trebaciju, da 
ga pita za mudri savjet, i kaže mu, kako sude ljudi o njegovim 
satirima. Trebacije mu:preporuči, da miruje, ali Horacije ni čuti. 
Na to mu veli savjetnik, neka bar pjeva Cezarova slavna djela, 


pa ne će požaliti. Horacije odvraća, da bi to rado učinio, ali - 


mu nedostaje snaga za takav posao. Trebacije ga upozoruje, da 
bi to bolje bilo, nego žigosati ljude i tako izazivati njihovu mržnju. 


“No Horacije veli, da mu je to u krvi, pa čekala ga mirna starost * 


Hi morao skoro umrijeti, on će i nadalje pjevati. Trebacije mu 
veli, da po svoj prilici pjesnik ne će dobro proći, jer će se zamje- 
riti kojemu od moćnih prijatelja. Horacije mu uzvraća, da je i 
Lucilije dirao u prvake, prorešetao male i velike ljude, pa ipak 
su Scipion i Lelije ostali Luciliju odani drugovi. Horacije pri- 
znaje, da ustupa talentu Lucilijevu, ali će ipak i za Horacija 
zavidnici morati da priznadu, da je živio s velikim ljudima. Tre- 
bacije ga opet opominje, da stizava kazna onoga, tko piše zle 
pjesme. Horacije dodaje: ali ako piše dobre pjesme, pa ga i Cezar 
pohvali, što onda? — Tad ćeš, odvrati Trebacije, biti slobodan. 

U šestoj satiri opisuje nam pjesnik sreću svoga ladanjskog 
života. Cijelo nam se srce pjesnikovo otkriva u ovoj pjesmi. 
Majstorski je izvedena i u kompoziciju upletena priča o miše- 
vima, s koje Horacije izilazi premcem Fedrovim. Ova satira iđe 


medju najsavršenije tvorevine rimske književnosti. Horacije veli, 


da je sebi želio nešto zemljišta sa kućom i sa nešto vrta, sa vrelom 
i malo šume. A to je dobio, pa ne želi više. Samo kad ne bi 


morao tako često u grad! Ondje ga već u rano jutro progone 
| neprijatni poslovi, zatim mora u neugodnu tišmu, kad ga za- 

hvalno sree goni na Eskvilin, k Mecenatu, u koga mu je jedino ' 
dobro ; zatim mnoga sudbena ročišta i službene sjednice, i na- , 
pokon cijela četa molitelja, koji žele po njemu postići što u Me-. 


cenata, i ljubopitnih ljudi, koji bi htjeli od njega saznati dr- 
žavne tajne. U toj nevolji jedina mu je želja, da se što prije vrati 
na zaselak, gdje će čas u starih spisatelja, a čas u snu i bes- 
poslenim urama erpsti slatku zaborav čemernoga života. Ovdje 
mu je ugodno, kad uz skromnu gozbu ne govori sa svojim 
ljudima i susjedima o tudjim stvarima, o glumcima i plesačima, 
nego o tom: čini li nas sretne bogatstvo ili krepost; veže li 
prijateljstvo korist ili dobro; što li je biće dobra i što je naj- 





veće dobro. Susjed Cervije umije u takovoj prigodi zgodno pri- . 


povjediti koju pripovijest. Tako na primjer ako tko hvali Arelijevo 
blago, ne znajući, koliko mu jada zadaje, on pripovijeda poznatu 
priču, kako je seoski miš došao ka gradskomu u pohode, pa 
kako su se usred najslasnijeg goštenja preplašili od škripe vrata i 
laveža pasjega, pa dršćući pobjegli; na to je seoski miš rekao 
gradskomu: Ne treba mi takova života; ostaj zdravo: .volim ja 
siguran od zasjeda boraviti u šumi i rupi, ma živio o mršavu 
grahu! : 
Ostale satire. druge. knjige. pretežito obradjuju moralne.teme, 
a već rekli, tumače ove teme razne druge osobe. Tako 
u drugoj satiri, koja propovijeda umjerenost u jelu i pilu, 
razlaže pjesnikove misli seljak Ofelo, koji je nekoč u Venuziji 
imao malo imanje, ali su ga kasnije veterani protjerali s imanja. 
On se je već prije naučio jednostavnosti, pa mu to dolazi u 


prilog sada, kad ga stisnu nevolja. Zahtijevajući, da prijatelji - 


slušaju njegovo predavanje prije objeda, a ne za same gozbe, 
. pjesnik ulazi u samu stvar, jer on odmah dokazuje, da je glad 
najbolji kuhač poslije primjerena napora i da ne mari za koje- 
kakve ishitreno fine užitke. Sađa prelazi odmah na tašto raskošje 
gozba, na neiserpnu temu, koju su počeli obradjivati već Luci- 
lije i Varon, a nastavljaju je i pozniji pisći: spominje se paun 
sa svojim šarenim repom, koji se ipak ne može jesti, golema 
riba, koja se ipak mora sasjeći na komade — luda moda ukusa. 
Upravo je ludo traženo siromaštvo i surovost u ciničkom načinu ži- 
vota : sredina je zlatna, -u njoj je ono, što je pravo. Tada nam pjesnik 
pokazuje, koliko vrijedi umjerena dijeta: čovjek ostaje zdrav, u 
osobitim prigodama i u starosti i u bolesti možeš sebi pribaviti 
osobitu okrepu, za. koju je neumjeren izjelica otupio; štediša 
.može neočekivane goste darežljivo ugostiti. Uza to oblaporac 
dolazi na glas, da je rasipnik, a za cijelo bi svoj novac mogao 
on bolje upotrebiti -— za siromahe, za hramove, za domovinu. 


a ana 

Napokon: kako će ovakav razmaženik podnositi promjenu sreće? 
I ovdje nam se iznosi primjer Ofelov, njegovo jednostavno i 
srdačno ugostiteljstvo, kojim se je odlikovao na svojem imanju: 
na takav način može i kao prognanik živjeti, bez jada i grčine, jer 
je uvidio prirodni zakon, po kojem sve mijenja svoga gospodara. 

Gastronomijsku je mudrost iz grčkoga vrela uveo u rimsku 
poeziju već stari Enije, a njoj je posvetio i Varon jednu od 
svojih satira. Horacije, kolikogod je bio u opće skroman, opet 
je imao prilike dosta, da upoznade sve finoće bogata stola, te 
da ocijeni dobro i ukusno priredjenu gozbu. Jamačno je i medju 
njegovim prijateljima bilo, koji su poznavali takove užitke. Kako 
je Ofelo hvalio blagoslov frugalnosti, tako sada pjesnik izvodi 
Kacija, pobožna učenika nekoga nepoznatoga kuharskog umjet. 
nika, koji je u isto vrijeme znao predavati elegantnoj publici o 
svojoj vještini. Kacije stupa na bojno polje, da pripovijeda ovu 
krasnu nauku, koja će potamniti slavu Pitagori, Sokratu, Platonu. 
Horacije sretne Kacija, kad se upravo vraćao sa predavanja, i 
hoće da s njime zametne razgovor, no Kacije se izpričava prešnim 
poslovima: on želi, prije nega zaboravi, odmah zabilježiti istom 
čuvenu nauku nove mudrosti. Na veliku molbu pjesnikovu pokaže 
se spreman, da mu priopći nauku; ali ime majstora mora da 
prešuti. Zatim mu podade potpunu teoriju o tom, što treba za 
pristojnu gozbu, u sistematičnom redu počevši od jaja do dru- 
goga stola; pohvali se uzgredice, da je iznašao neke nove uredbe 
stola. Za cijelo su suvremenici u mnogom stihu osjećali žalac, 
za koji mi danas ne znamo. Pa i onaj parodični patos dogma- 
tičnoga predavanja možemo doduše u opće osjećati, ali samo 
na malo mjesta sigurno dokazati. Vidi se, Horacije se ruga ne samo 
pretjeranomu stoicizmu, nego i smiješnim glupostima materija- 
lističnoga i senzualističnoga smjera. 

Kako se je ova nova mudrost gastronomijska naduvala i 
kako su joj se rugali u Horacijevu kolu, najbolje nam pokazuje 
humoristični opis unesrećene gozbe, koju je za čast Mecenatovu 
priredio bogat skorovečernjak Nazidijen Rufo. Jedan od gostiju, 
komik Fundanije pripovijeda pjesniku o jučerašnjoj gozbi, kod 
koje se je na račun sugranastoga ugostitelja divno zabavljao. 
Svega je bilo izobila; ali se vidi, da se ugostitelj njihov nije 
nikada bavio u otmenijim društvima. Jadno je to bogatstvo, u 
toga čovjeka nema ni za lijek finoće i ugladjenosti. On ne umije 
svoje goste, sve same duhovite domišljane, ničim drugim za- 
bavljati, nego da im kazuje, kako se zove koje jelo i odakle je. 
Na nesreću sruši se zlobom slučaja sag, koji je bio prepet nad 
stolom, usred jela i svi se uzbune. Ugostitelj je neutješan. Gosti 

ga umire. Nazidijen hoće da se sve opet popravi; zapovjedi 
donijeti nova jela i nastavi ih opisivati do bljutavila. Gostima je 
već davno presjelo, pa ne okusivši ništa od novih jela, razbjegnu 
se iz kuće. 

Gdjekad nas satire druge knjige svojim fantastičnim ruhom 
opominju humoreski Menipovih i njegova nasljednika Varona. 
Veoma je star homerski motiv vožnje u Had, nalazi se već u 
staroatičnoj komediji, a upotrebljavaju ga kasnije cinici i silo- 
grafi. Onamo dolje, gdje se pokojnici prikazuju bez varljive odore 
života, može se čuti istina o ljudima i o njihovim stvarima. Kao 
što u Homera Odisej silazi u podzemni svijet, da zapita Tire- 
ziju o svojem povratku doma, tako dopušta Tirezija, da ga pitaju 
i za druge stvari. Lucijanov Menip n. p. moli ga u Hadu, da 
mu kaže, koji je stalež najbolji, te saznaje, da je privatnički. U 


Horacijevoj je satiri pridržana Homerova pretpostavka) Horacije , 


nadovezuje na Homera, Od. XI, 100 d. Ulikso je već dobio 
od Tirezije odgovor o svojem povratku, pa mu još dodje na um: 
što bi radio, da se iskopa iz svoje siromaštine i da steče novi 


posjed? No to ga svjetuje Tirezija, da postane baštinar u Rimu. | 


U tom je snaga humora, što Itaka postaje Rimom, kao da se 
to samo po sebi razumijeva: tebanski prorok imade na umu 
samo rimske ličnosti, rimske običaje, pojmove, on dapače iznosi 
parodiju na loša pjesnika rimskog, — Rim je zapravo svijet. 
Samo jedared, da bi pikantnije djelovao, prenosi vrač jedan 
slučaj u svoj zavičaj Tebu. Nijedna od MHoracijevih satira, da- 
pače ni ona najsurovija o preljubu, nije tako ljuta, tako procije- 
djena ironijom, kao ova, koja otkriva ovu doduše novu, ali već 


+ oo. 


2 o. s nr mn 


uvriježenu rak-ranu rimskoga društva, nesavjesnu i nedostojnu ; 


spekulaciju i plaženje baštinara, koji uhode bogata nasljedstva. 
S objektivnim mirom poučava iskusni starac Uliksa u tajnu 
tehniku baštinarstva, tek amo tamo prekida ga Ulikso od ljutine 
ili čuda, ali najzad zanijemi, kad iznenada nestane sjene: iščezla je 
prikaza. Tu nam se rišu okušana već počevši od Eupolisa sredstva 


=. a 


po .... -- 


laskanja, samo što je cilj ovdje nešto drukčiji. Tirezija preporu: | 
čuje Uliksu, da nastoji darovima osvojiti kojega bogata, bez- . 


djetna starca. Bio on ma koliko ništarija, ti ga javno prati, ako 
to želi. Drugoga ćeš predobiti, ako mu pomogneš u parnici. Ali 
da te ne prepoznaju, radi kadikad i za čovjeka, koji ima slabu- 


njava sina. U najgorem slučaju bit ćeš postavljen za drugoga . 
nasljednika. Ako je tvoj starkulja u pandžama lukave gazdarice | 
ili stara sluge, a ti sedrži njih; hvali ih, da i oni tebe pohvale. . 


Glavno je, da osvojiš starca. Ako piše loše listove, hvali ih; 
ako voli žene, dovedi mu svoju Penelopu, ona je odoljela pros- 

cima, jer su bili mladići, koji ne mogu mnogo darovati. Kad 
se ona nameči na blago, nikad ne će ostaviti starca kao ni pas 
masnoga zalogaja. U opće nemoj žaliti truda, pa ćeš uspjeti. Ako 
je mrgodan, ne brbljaj mu, ali ne smiješ ni samo šutjeti; stoj 
oborene glave pred njime; ako vjetar duva, sjeti ga, da pokrije 
dragu glavu; iz naloge ga izvuci gurajući se; kad brblja, naćuli 
: uši; ako voli, da ga hvale, a ti ga hvali, dok ti ne reče ,dosta“. 
Kad te napokon učini za četvrtoga nasljednika, prolij koju suzu, 
ako možeš; jer treba sakriti lice, koje odaje radost. .Ako ti je 
. pušteno na volju, sagradi mu spomenik bez škrtarenja; sjajan 
pogreb neka hvale susjedi. Ako je možda koji od tvojih suna- 
: sljednika stariji čovjek, što već pojače kašlje, a ti mu reci, da mu 
: s veseljem poklanjaš, ako možda želi kupiti što od tvoga dijela, 
: zemljište ili kuću. — No već me vuče gospodarica Proserpina: 
..Budi živ i zdrav! Tako se završuje ova satira; koja je pravi 
(biser u povjesti rimske satire, pa i u opće svjetske satire. 
Dvostruko odijelo, kao neki Platonovi. dijalozi, imade du- 

ačko r razlaganje Stoičkoga paradoksa, da su svi ljudi ludovi. 
o je satira treća. Damasip, koji je prekomjernom Tjubavlja 
prema: staroj umjetnosti i spekulacijama u zemljištima spraćkao 
svoju imovinu, prešao je medju Stoike. On na Saturnovu svet- 
kovinu pohodi našega pjesnika u njegovoj vili. Damasip bi se 
bio utopio u Tiberu, da ga nije odvratio mudri Stertinije i 
preobratio u stoika s dugačkom bradom. Došavši k Horaciju 
počne mu sa revnošću brižna učenika iznositi parađokse stoičke 
nauke. On je zabilježio dugački govor, kojim ga je učitelj Ster- 
tinije utješio i obratio. On taj govor nosi sa sobom, pa kad 
Horacije u uvodu pripadom spomene njegovu predjašnju »polest“, 
on izvadi svoje iskušano oružje. Predavanje se Stertinijevo, za 
pravo samo reprodukcija nauke velikoga meštra Hrizipa, sasvim 
redovno počinje sa definicijom ludosti. Stoici su na ime učili, da . 
su svi ljudi ludovi izuzevši filozofe. Zatim Stertinije dokazuje Dama- 
sipu, da je lakoumno darežljivi dužitelj isto tako lud kao i rasipni 
dužnik, pa prelazi na općenitu zasadu. Ovo je dokazivanje na 
način takovih popularnih moralnih propovijedi protkano mnogo- 
brojnim šaljivim anegdotama, mladenačkim Horacijevim uspo- 
menama, dramatičnim primjerima. Sa velikom živošću dokazuje 
on u dijalektičnoj strogosti ludost pohlepnika, koji zgrće, čega ne 
treba, pa za volju praznoga posjeda vara i ubija. Agamemnonu, 
koji zabranjuje ukopati Ajaksa, dokazuje sa sokratovskom me- 
todom , da on žrtvovavši svoju rodjenu kćer u Aulidi nije 
počinio manje ludosti iz taštine, nego Ajaks ubijajući stado. 
Zatim se prikazuju oblaporac, koji baca novac na pune pregršti, 

ljubavnik i sujevjernik u veoma živoj slici. Horacije navlaš 
mijenja ton i oblik prikazivanja, dapače i same riječi, a to čini 
zato, da ne dodje u monotoniju dokazujući poznati stoički pa- 
rodoks za pojedine slučajeve. U ostalom Damasip pokazuje, da 
nije uzalud išao u školu Stertinija, pravoga mudraca, jer na 
koncu Horaciju u bezobraznoj improvizaciji stane dokazivati, da i 
on (Horacije) pripada medju ludove. Damasip mu prebacuje, što 
se gradi velikim gospodinom, jer što se pristoji Mecenatu, nije 
za Horacija, komu bi se moglo dogoditi, što i žabi, koja se je 
nadula; a osim toga: Horacije piše stihove, što će reći, lijeva 
ulje u oganj; zatim mu tvrdi, da je raspaljiv, da previše troši, da 
odviše ljubaka, a to su sve Damasipu dokazi, da je Horacije 
luda. Na to mu odvrati pjesnik: O veći ludove, oprosti ma-. 
njemu! — Već je Varo obradio istu temu u Eumenidama ; vjero- 
jatno je, ds su se i on i Horacije poslužili grčkim vrelom, bar 
obojica navođe Ajaksa. 

Napokon u sedmoj satiri ija rob_Davo. drugi stoički 
paradoks,. je. samo .mudrac.u istinu slobodan. Hora- 
cijev rob Davo upotrebi slobodu govora, koju mu daje svetkovina 
Saturnova, pa stane svomu gospodaru propovijedali. Da je Hora- 
cije upotrebljavao neki stoički spis, dokazuje nam to, što se 
Horacije u primjerima i slučajevima podudara sa Ciceronom, 
koji ih iznosi u 5. dijelu svojih stoičkih Paradoksa. Davo je 
jedan od izobraženijih gradskih sluga: svoju mudrost zahvaljuje 
vrataru stoičkoga uličnog propovjednika Plocija Krispina i gori 
od želje, da ovu mudrost što prije podnese svomu gospodaru. Rob u 
svojoj slobodi podmeće Horaciju koješta, čega nema u njegovu 
značaju, prosto s toga, jer je Horacije sada njegova publika. Ljudi 
se dijele, veli Davo, samo po tom, što jedni dosljedno ugadjaju 
svojim manama, a drugi ne znadu, što hoće, te se mijenjaju u 
svojim nagnućima. Medju druge pripada i Horacije. Kad je u 
Rimu, teži za ladanjem, na selu kuje grad u zvijezde; ako nije 
nigdje pozvan na gozbu, onda hvali kelj u miru uživan, ne mareći 
za društvo; ako li ga zovne Mecenat kasno na gozbu, ne može 
ge dosta nahitjeti k njemu. Svoje kućne prijatelje ostavlja na 
cjedilu: oni s pravom mrmore i tvrde, da je upravo onakav, 
.kakvi su i oni, na ime parasit. No drski rob ide još i dalje. 

Ti nisi ništa bolji nego ja, veli Davo, ti si rob svojih strasti, 
jer ugadjaš svojim požudama i k tomu još lakoumnije i pogibelj- 
nije nego ja. Daješ se drugomu u službu, pa on tobom kreće kao 
lutkom. Kad kao zapanjen promatraš sliku gladijatorske borbe, što 
si bolji od mene, ako gledam našarane bojne slike u dućanu? 
Mene kazne po plećima, ako me privlači kolač, ali i tebe čeka 

kazna za neumjerene gozbe; klimave noge ne će nositi sma- 
laksala tijela. Radio ma što, i tebe prati crna pratilica i slijedi 
te na bijegu. Horacija već mine strpljivost, ogleda se za ka- 
menom, pa drznika otjera sa prijetnjom, da će ga inače poslati 
na sabinsko imanje za prosta ratara. Davo kaže prema stoičkomu 
načelu, da je slobodon samo mudrac, onaj, koji svladava samoga 
sebe, koga ne straše ni siromaštvo ni smrt ni okovi, tko je jak 
odoljeti požudama i prezreti časti, koji je sam po sebi čitav, 
gladak i zaokružen, da ne može ništa spoljašnje zapeti o njega 
poradi gladkoće, i takav čovjek, na koga sudbina uvijek nava- 
ljuje bez moći. Horacije se i ovdje ne ruga drugomu, nego samo 
pretjeranosti nekih stoičkih zasada. 

Takove su Horacijeve satire, koje pjesnik zajedno s ,posla- 
nicama“ naziva ,,sermones“. Ovo su jamačno njegova najbolja 
djela, opravdavaju o Horaciju misao Patinovu (Etudes sur la 
poćsie latine * 1885. I, p. 336), kad veli, da su Vergilije i Ho- 
racije, ova dva priznata vodja, kraljevi pjesničke misli u svoje 
doba, i da su oni odsjekli oba ona puta, kojima od sada ide sva 
rimska poezija. Satire su Horacijeve prave causerije bez stroga 
sustava, u njima se očituje najbogatije i. najljepše.njegov talent 
za živo i zgodno crtanje, pripovijedanje i karakteristiku, njegova 


svjetska naobraženost, i najzad njegov fini, slobodni i prožtavi 


humor, koji bez buke svim ludostima svoga vremena iznosi u 


susret iskreno zrcalo. Zločin i opačinu odbija Horacije iz satire 


držeći, da se takova djela ne kazne šalom. Horacijeva je satira 
vrhunac ove prave rimske pjesničke vrste! 

.  Montesquieu reče, da je duh umjerenosti duh monarhije. 
Cini se, da ga je Horacije osjećao. Bar sva njegova filozofija 
ide za tim, da se klonimo sviju izgreda: u tom je tajna njegova 
ukusa i sreće! 


VI. 


U posljednje doba rimske republike, prije medjusobne vojne 
Cezarove i Pompejeve, kipjela je u Rimu najsilnija književna 
djelatnost. Na čelu pjesnika stajaše u to doba Katulo, jedan od 
najdarovitijih pjesnika svjetske književnosti. Uza nj se isticahu 
Kalvo, Valerije Katon, Cina i Ticida. Oni su se sabrali u kolo, 


koje je vladalo književnošću i bičevalo svoje protivnike. Mnoge 


pjesme Katulove prikazuju nam tip ujedljive polemike, ubojnih 
napadaja na protivnike, medju kojima je bio i Cezar. Katulo je 
umro mlad, godine 54 prije K. Ali njegov utjecaj nije prestao sa 
njegovom smrću. Ova je poezija sjala duhovitošću, učenošću, u 

ljubavnim pjesmama smjelošću izraza, bujnošću slika; a povela 
se je za aleksandrinskom posestrimom, te je bila u drugoj po- 
lovini Ciceronova vijeka svemožnom modom u Rimu. Bila je to 
poezija epigrama i raskošne ljubavi, kakovu nahodimo opet u 
Ovidija. | 

Uporedo s ovom strujom vidimo i drugu, koja je u Hora- 
cijevo doba dobila znamenitu moć i postala važna, a to je bila 
stranka književnih starovjeraca, koji nemajući sami velika talenta 
medju sobom stavljahu za uzor Nevija, Enija, Plauta, Lucilija — 
to su t. z. starinari (antiquarii). Predstavnik ovoga smjera bijaše 
u Horacijevo doba njegov učitelj Orbilije. Horacije s početka ne 
pristajući ni za kojom strankom pretrpje veliku borbu. Horacije je 
morao odbijati onu literarnu raspuštenost, koja se je po aleksan- 
drinskom uzoru udomila u Rimu, a opet je morao prekoravati 
“i one antikvarije, jer je uvidjao, da su stari pisci uza sav talenat 
i zasluge svoje još daleko od ideala, koji je njemu i drugima 
sjao pred očima u. poslovima književnoga ukusa i dotjerane forme. 

U taj par, kad je aleksandrinizam bio.u Rimu svemožan, 
kad je čak i Vergilije po utjecaju aleksandrinizma pjevao svoje 
okloge i bukolike — ne gledajuči na Mecenata, koji je takodjer 
bio pristaša aleksandrinizma : Horacije se obraća klasičnim pjes- 
nicima Heliđe, Arhilohi, Alečju, S4pfi, Aiiakrčoritu 1 vođi rimsku 
posžiji K ovomu čistomu izvoru, iz kojega je onda erpla svoju 
snagu podrugo stoljeće. Upućujući rimsku poeziju na uzvišene 
ideale helenskoga klasicizma, izučavajući najveće umjetnike grčke 
i usisavajući mudrost grčku, on je doveo rimsku književnost 
na onu stazu, na kojoj je postigla svoju klasičnu važnost ne 
samo za pozniji razvoj rimske književnosti, nego u opće za povjest 
opće ljudske kulture. 

Horaciju se poezija ne pričinjava pukom dangubom i zabavom 
(kako je bila u Aleksandrinaca), nego je uvjeren, da je ona 
zvanje odabranih talenata. On se toga gledišta drži odmah na 
početku svoga rada i nastoji osloboditi poeziju mnogih nezvanih 
pjesnika, koji su se njome poigravali deklamujući svoje mučno 
skovane stihove na foru i u kupelji. On ju sim svojim radnjama 
uzdignu na visinu rodoljubnih i društvenih interesa, upravo 
protivno radeći od aleksandrinizma. Izvrgavajući ruglu kojekakve 
smušenjake, nadripjesnike, kakovi bijahu Tigelije, Hermogen i 
Demetrije, koji nisu htjeli čitati grčke pisce i koji su se povo- 
dili samo za Katulom. i Kalvom, Horacije u isti mah ne štedi 
ni nerazboritih štovatelja starine, koji su precjenjivali staru poe- 
ziju, Enija držali za Homera, u rukama nosili samo Nevija. On 

im veli, da ocjenjivati pjesnike po njihovoj starini znači držati 
ih za vino, koje je to bolje, što je starije. 
Protivnici su Horacijevi iznosili iznad njega Lucilija. On 
im rado priznaje, da je Lucilije iznašalae (inventor) satire, do- 
pušta, da je bio silna talenta, ali im dovikuje, da je Lucilijev 
stih hrapav, da teče mutnim potokom, da mu je oblik loš. Pjes- 
mama, teorijom i kritikom stade Horacije na čelo nove literarne 
škole, koja pod zastavom helenizma natkrili aleksandrince i anti- 
kvarije; a tomu se ne ćemo čuditi, kad znamo, da se Horaciju o 
boku nalazi kao epik i Vergilije. Tako postade ova škola zastupnica 
klasičnoga vijeka _u povjesti rimske poezije. Prvo mjesto pri- 
pada Horaciju. e 
Kvintilijan (X, 1, 96) veli, da je Horacije gotovo jedini od 
lirika rimskih vrijedan čitanja. Mišljenje je Kvintilijanovo možda 
u tom presmiono, kad veli ,gotovo jedini“. Inače je veliku hvalu, 
kojom je Kvintilijan obasuo Horacijevu liriku (Nam et insurgit 
aliquando et_plenus est iueunditatis et gratiae et variis figuris 


et verbis felicissime audax, ib.!) potvrdila sva starina, a u jezgri 


'se sa Kvintilijanom slaže i većina modernoga svijeta. 

Horacijeve su pjesme mnogo prepisivali, te je Horacije čitan 
kao slabo koji pjesnik starine. Poslije smrti njegove uvedena 
su mu djela u škole, te su ga mnogi tumačili i posljedovali. 
Osim Perzija, koji je u njegovim stopama, posljeduju ga osobito 
Seneka, Stacije, Auzonije, Marcijal, Klaudijan, Prudencije i dr. 

Gramatici nisu samo tumačili njegovih pjesama, nego i čistili 
tekst njihov. To su radili Valerije Probo, Julije Modest, Teren- 
cije Skauro, Helenije Akron, Pomponije Porfirion i dr. Od starih 
tumačenja sačuvane su nam sholije Akronove i Porfirionove. Me: 
djutim obično se drži, da Akronove sholije nisu autentične, nego 
da su to poznije bilješke, pripisane Akronu. Zato se i zovu 
pseudoakronovim sholijama. Bilo je pokušaja, da se obrani nji- 
hova autentičnost, ali ostaše bez uspjeha. Imamo još sholije Kru- 
kijeve. To je zbirka raznih sholija, koju je sastavio učenjak XVI. 
stoljeća Krukije (Crucque) osobito iz t. zv. blandinskih ruko- 
pisa. Ovi su rukopisi propali godine 1566 zajedno sa opatijom 
(de St. Pierre au mont Blandin u Gentu). 

Epohalno izdanje Horacijevih pjesama priredi Bentley u 
XVIII. stoljeću (1711 u Cambridge-u). U XIX. vijeku prvi su 
se umovi trudili oko toga, da se istumače i očiste pjesme Ho- 
racijeve. Novu stazu nastojaše u tridesetim godinama prokrčiti 


| ! Jer i polijeće gdjekad i pun je ugodnosti i miline i veoma sretno 
smion u raznim figurama i riječima. 

Peerlkamp u kritici teksta. Njegov subjektivni radikalizam nadje 
odziva i u Njemačkoj. Ali se je zdravi konservatizam opro tomu 
presubjektivnomu postupanju. 

Oko Horacijevih pjesama naslagala se je gotovo nepregledna 
literatura, koja najbolje pokazuje, da je ugled Horacijev mogao 
izdržati i najžešće navale i najveće promjene vremena. 

U povjesti rimske književnosti napominju se neki pisci, 
koji su se pored Horacija bavili satirom, ali je njihovih satira 
nestalo, pa i imena njihova bijahu kao zaboravljena. Zato Kvin- 
tilijan u svojem kratkom, ali jezgrovitom prijegledu rimske sa- 
tire (u X, 1, 98—94) od Horacija odmah prelazi na Perzija. 
Ugladjenoga društvenjaka izmjenjuje na polju rimske satire mlad 

stoik, koji se doduše u obliku često povodi za Horsoljem,. pali se 

D smrću cara Tiberija (37 g. poslije K.) rimska književnost, 
kao i rimsko društvo, stupa u novu fazu. Dugim vladanjem 
prvih dvaju careva utvrdio se je novi državni poredak i despo- 
tizmu nije više trebala licemjerna krinka. Sada se istom carski 
despotizam javlja u svoj svojoj užasnoj sili rušeći i gradeći po 
miloj volji, ne uvažujući ničije čovječje slobode, uzvisujući. i poni- 
zujući ljude preko noći, podižući sebi hramove božanske i pre- 
tvarajući carske dvorove u dom najbljutavije razvraćenosti i him- 
benoga ubistva. Tako je bilo za vlade Kaliguline, Klaudijeve i 
Neronove. 

Rimsko društvo povodeći se za tonom, koji je izlazio od 
palatinske palače carske, prikazuje nam u to doba sliku gro- 
znoga rasula moralnoga. Čitajući djela starinskih historika o toj 


epohi na svakom se koraku susrećemo sa najužasnijim pojavima 


društvenoga života, sa zločinima, koji nas svojom grandioznošću 
upravo zagone u čudo. 


Zaludu je njemački učenjak Schiller u golemu djelu o Ne-. 


ronu (godine 1872) pokušao, da toga razvraćenika obrani pred 
sudom povjesti. Vrijeme Neronovo, po svjedočanstvu sve stare 
književnosti i po narodnom pamćenju, pripada medju najužasnije 
epohe ljudskoga roda. Bijaše to doba, kad su se po uvjerenju 


. prvih kršćana ispunili svi užasi, koji po Bibliji prate dolazak 


Antikrstov, — vrijeme veličanstvenih zločina i nečuvene propa- 
losti ljudske. 

Zanimljivo je, što nijedan od napomenute trojice tirana 
nije u načelu progonio književnosti, nego da su dapače sva tro- 
Jica na svoj način sudjelovali u književnosti. I doista, rimska 
književnost ovoga vremena pokazuje tragove života, ako i ne u 


Perzije. 53 


> 


svim granama. U jednu ruku politički pritisak, koji je od ži- 
vota pojedinih ljudi gradio igračku despotizma, a u drugu 
ruku krajnja pokvarenost običaji, uz koje su ljudi zaboravljali 
za sutrašnji dan i na dušak ispijali sve naslade životne, — po- 
tiskavahu izabranu čest društva s nekom velikom silom u na- 
ručaj filozofije; takove snage nije imala filozofija u rimskoj 
povjesti ni prije ni poslije. Filozofija je već u Ciceronovo doba 
privlačila bolje umove, u Augustovu je. vijeku postala nuždan 
predmet naobrazbe, a sada ulazi ona u sva prava i udara svoje 
obilježje na svu književnost Neronova vremena. Prema uvjetima 
ovoga vremena filozofija se sada javlja u obliku stoicizma, koji 
nam u književnosti najživlje predstavlja filozof Seneka. Seneka 
je središte svega književnog pokreta u ovo doba. Medju spisa- 
teljima, koji su izišli iz Senekine škole, najvidjenije mjesto za- 
prema Lukan, najvažniji pjesnik epske poezije rimske poslije 


Vergilija. 
“Pored Lukana javlja nam se u Neronovo doba drugi zna- 
menit pjesnik. a to Aulo Perzije Flako, njegov vršnjak. 
I školski drug, koji je kao i pjesnik ,,Farzalija“ (Lukan) umro 
veoma_mlad, ali je od njega simpatičniji i čistiji. 

erzije zaslužuje našu pažnju ne samo kao pjesnik satira, 
nego i kao ognjevit učenik velike filozofije, kao melankoličan 
cenzor općenite pokvarenosti pod Neronom, kao vatren i čist 
tumač najplemenitijega kola u tadašnjem rimskom svijetu, one 
heroične čete filozofa i politika, u kojoj se kao i u posljednjem 
utočištu zaklonila savjest ljudskoga roda. Mnogo se je pisalo o 
maloj knjizi Perzijevoj, jedni su pjesnika u zvijezde kovali, a 
drugi ga prestrogo osudjivali. No nitko ne može njegove satire 
čitati bez simpatije i poštovanja, ne samo zato, jer nam se u 
njoj s mladenačkom muževnošću i na izvoran -način otkrivaju 
osobni osjećaji pjesnikovi, nego još više poradi toga, jer nam 
ova mala knjižica iznosi moralne, političke, religiozne i knji- 
ževne misli cijele obitelji stoičke, koja se je proslavila i svojom 
krepošću i nezasluženom nesrećom. Filozofija nije više, kao 
nekoč, spekulativna nauka, predmet učenih disputacija i duševne 
zabave. Stoicizam iz škole prelazi u život, postaje skroz prak- 
tičan: želi, da govori savjesti, da popravlja duše, a njegova 
načela postaju pravila u živovanju, neka vrsta uzvišene prote- 
stacije proti pokvarenosti vijeka i carskomu despotizmu. Kao što 
je kršćanska vjera, raširena medju neznanom množinom i živući 
pod zemljom, misteriozno krijepila duše ovih neznanih ljudi i 
gradila od njih mučenike, tako je stara nauka Zenonova, ski- 
nuvši učenu napravu i živući usred bijeloga dana, zahvaćala 

najbolji dijel rimskoga društva, prodavala mu najodrješitije vrline 
i tako stvarala drugu vrstu mučenika. Kao što su oni siromasi 
umirali za Boga, tako su bolji patriciji i filozofi gubili glavu za 
ljudsko dostojanstvo. Filozofija sada imade rek bi svoju vojsku, 
koja propovijeda u školi, u obitelji, kadikad na ulici, uzgaja 
ljude po uzoru uzvišenoga ideala, obodrava, obuzdava, tješi. Tko 
hoće_da razumije moralne satire Perzijeve, treba _da imade pred 
očima nove značajeve ove aktivne filozofije; Perzije je tek_lju- 
bljeno čedo i sjajna nada ove stoičke obitelji. 

Filozofi nisu više puki učitelji, nekoč omražena filozofija 
postaje sada u Rimu gospodaricom boljih umova. Filozofi su sada 
savjetnici velikaši, pravi upravljači savjesti, oni vode obitelj do 
većega savršenstva, uče ljude dobro živjeti i dobro umirati, oni 
su u neku ruku slobodni svećenici. 

Takova je bila filozofija, koja je nadahnula Perzijeve stihove , 
takova je bila naobrazba, puna snage i pouzdanja, koja je oče- 
ličila pjesnikovu dušu; takovi su bili ljudi, s kojima je živio 
pjesnik i koji su ugrijali njegov duh i njegovu rječitost. 

PA pjesnikov život ulazimo u sredinu njegove obitelji, 
u ono društvo mudraca ili njihovih učenika, kojim je pjesnik 
Perzije postao jekom, te se upoznajemo s mislima i s osjećajima 
odlične kuće stoičke pod vladom Neronovom i gledamo, da tako 
rečemo, stoički salon. , 


JI. 


Život je pjesnikov opisao Valerije Probo, to su jednostavne 
naznake o njegovu životu, obitelji, učiteljima i prijateljima. Ipak 
nam dostaju, da zavirimo u tajnu pjesnikove duše i poezije. 
Pjesnikov život obuhvaća tri zadnje godine Tiberijeve, doba Ka- 
ligulino i Klaudijevo i osam prvih godina Neronove vlade, kako 
se vidi, najžalosnije časove carstva, kad su tiranija careva i nji- 
hovih doglavnika kao strašno rasulo društveno najžešće izazivali 
republikansku žaobu u velikim obiteljima. i mučaljivu protestaciju 
ili gordost filozofa. 

Perzije se rodi godine 34 poslije K. u etruščanskom gradu, 
koji se zvaše ,,Volaterrae“. Roditelji su mu bili viteškoga sta- 
leža, a bili su u srodstvu s ljudima senatorskoga staleža. Otac 
mu je umro veoma rano, ostavivši šestgodišnjega dječaka. Majka 
njegova Fulvija Sizenija, udavši se po drugi put za Rimljanina 
Fuzija, doskora je preživjela i drugoga muža, te se sa svom dušom 
dade na uzgoj svoga sina. Do 12. godine učio se Perzije u 
rodnom mjestu, zatim ga mati odvede u Rim, gdje je u školi 

Remija Palemona stekao gramatičnu naobrazbu, a u školi Ver- 
ginija Flava retoričku. 

U 16. godini združi se sa filozofom stoičke sekte Anejem 
Kornutom, koji mu postade vodja i uputi ga u načela stoičke 
filozofije. Za republike, dok je govorništvo bilo glavni predmet, 
mlada su Rimljanina povjeravali roditelji njegovi kojemu zname- 
n:tu govorniku : njega je svakamo pratio, upravljao se po njemu, 
bio kod sviju njegovih govora, drugovao s njime na Foru, 
pa se tako na samom bojnom polju vježbao za buduće svoje 
zvanje. No u carsko doba govorništvo je izgubilo svoje pravo polje 
i prometnulo se u nevinu i jalovu retoriku, pa je zato mlad 
čovjek od sada pristajao za filozofima, medju kojima su se našli 
najveći umovi rimski, pa je od njih dobivao moralnu kulturu i 
učio se načelima privatnoga poštenja. Zelja moralnoga savršenstva 
istisnula je političku ambiciju, pa je sada mlad Rimljanin išao 
za tim, da postane uman čovjek, kako je nekoč težio za govor- 
ničkom slavom. No krepost se nije tražila samo kao mirna za- 
dovoljština srca, nego kao osobito oružje za novu vrstu vojevanja, 
kao sredstvo za obranu ljudskoga i gradjanskoga dostojanstva. 

Tako se Perzije podade Kornutu, da mu bude duševnim 
ocem i čuvarem njegove duše. On je općio s njime i bez pre- 
kida slušao njegove riječi i primjere, nastojeći se izobraziti po 
uzoru nježno ljubljenoga učitelja. Bio je jedan od prvih propisa 
praktičnoga morala u ovo doba, da mlad čovjek iz patricijske 
obitelji za druga i svjedoka svoga života odabere kojega umna 
čovjeka, koji će biti liječnik i vodj njegove duše. To jasno ra- 
zabiramo iz Senekinih listova Luciliju. Kornut je bio takav 
umnik, koga je Perzije zavolio svom ljubavlju mlade, zanesene 
duše svoje. U dobi, kad se počinju pogibli mladosti i slobode, 
našao je Perzije uz Kornuta siguran mir. Pod Kornutovim ru- 
kama bijaše mladi Voletaranac kao glina pod prstima kiparevim. 
Slušajući oštre riječi učiteljeve lako je satirikom postao ovaj 
mladi čovjek, koji je ne poznavajući života i živući daleko od 
svjetske buke bio rek bi odredjen za drugu vrstu poezije. Gra- 
matik poznijega vremena Fulgencije navodi jedan stih Kornu- 
tove satire. No sve da i nije Kornut sam pisao satira, ne valja 
zaboraviti, da ina razlika izmedju kršćanskoga propovjednika i 
stoika. Stoiku ne smeta zapovijed kršćanske ljubavi, stoik ide za 
tim, da bude slobodan i opor u govoru. Neka drskost bijaše obi- 
čajan ton u stoičkoj školi i rek bi prerogativa filozofije. Nije se 
činio krepostan, tko nije bio nešto opor. 

Oko Kornuta skupilo se kolo mladih ljudi odličnih po rodu 
Hi slavi, pa ih je s Kornutom, koji je bio na glasu kao uman 

i velik čovjek, vezalo nekakovo filozofijsko prijateljstvo. U Kor- 
nuta se upoznade Perzije i sa njegovim prijateljima iz Grčke, 
sa Petronijem Aristokratom iz Magnezije i sa Klaudijem Aga- 
temerom, po zvanju liječnikom. Obojica bijahu pristaše stoicizma, 
koji su u konverzaciji širili načela svoje omiljele filozofije. Ova- 
kova je konverzacija postala pravom manijom u ovoj epohi, kad 
rječitost nije imala drugoga mejdana nego u moralu. : 


Kornutovu je kuću polazio takodjer Cezije Baso, po svie- 
dočanstvu Kvintilijanovu najveći lirski pjesnik rimski poslije Ho- 
racija, a od djetinjstva drug Perzijev. Cezije Baso poslije prerane 
smrti Perzijeve objelodanio je knjigu njegovih satira. Bio je u 
Rimu običaj, donekle dužnost, da čovjek pokojnu prijatelju, ako 
je bio književnik, objelodani njegova književna djela. Drugi 
prijatelj iz mladosti bijaše Kalpurnije Statura, koji je umro još 
za pjesnikova života. Historika i govornika Servilija Nonijana, 
koji je umro tri godine prije Perzija, ljubio je i štovao pjesnik, 
kao da mu je rodjeni otac. 

U Kornutovu kolu upoznade se Perzije i sa pjesnikom Lukanom, 
koji je Kornuta polazio po svoj prilici ne toliko poradi stoicizma 
koliko u želji, da se izobrazi u književnom smjeru. Kornut je 
na ime bio tragik. U opće bijaše tragedija u taj par u modi. 
Tako je pisao tragedije i Seneka, ali samo za čitanje. Lukan je 
ostavio nedovršenu tragediju Medeju, a po svjedočanstvu bio- 
grafovu napisao je takodjer Perzije (pored knjige 'OdorropixGv) 
u mladosti rimsku tragediju, koja se nazivaše ,praetexta“. (Natpis 
nam je nepoznat; Hertz naslućuje, da se zvala ,Vescia“, ali to 
nije ujamčeno.) Lukan je, čuvši prvi put neko djelo Perzijevo, 
po običnoj hiperboli svoga govora stao klicati, da je to prava 
poezija, a njegove pjesme da su igrarija prema tomu. Poznata 
je Lukanova silovitost u prvim pokretima čuda ili mržnje. Nje- 
gova se nestalnost najbolje opaža u njegovu epu: ovaj republi- 
kanac po umišljanju laska Neronu u istom djelu, u kojem pro- 
slavlja s prekomjernom hvalom Katona i sve borioce za slobodu ! 
Ove se nedosljednosti nije ostavio sve do smrti. 


Moglo bi biti, da se je Perzije preko Lukana upoznao sa . 


Senekom, ali ga nije osvajao Senekin duh. Biograf veli, da se 
s njime kasno upoznao. Vidi se, da se Perzije nije pravo pouz- 
davao u Seneku, u toga drorskoga stoika, koji je u isti mah 
bio filozof i Neronov ministar, pa su ga mogli mladi ljudi dr- 
žati za prebjega. Njegov život, njegov duh, njegov slog nije 
se svidjao strogim pristašama stoicizma i doktrinarskoj nepopust- 
ljivosti  Perzijevoj. Zato Seneka više puta u svojim djelima 

osjeća potrebu, da iznosi svoju apologiju i da odgovara mrmljanju 
stoičkih krugova. 

Od sviju ovih ljudi, s kojima je Perzije općio, najveći je 
Trazeja Pet. S njime ga je vezalo osobito prijateljstvo. Trazeja 
je imao njegovu rodjakinju Ariju za ženu, te je gotovo deset 
godina drugovao s pjesnikom i u velike ga ljubio, tako da ga je 
pjesnik pratio svagdje, pače i na putovanjima. Ako je Kornut 
bio teoretik i rek bi učitelj ove sjajne družine, Trazeja je u. 
njoj bio politički bojnik. Da nije Trazeja u opće poznata osoba. 
bilo bi teško naći prave riječi, koje bi odgovarale onomu pošto- 
vanju, štono ga veličanstveni pojav Trazejin pobudjuje u čo- 
vjeka. Tacit nam veli, da je Neron napokon htio utamaniti 
samu krepost, ubivši Trazeju poradi njegova ponosa i prkosa 
(Ann. 16, 21 virtutem ipsam exscindere concupivit interfecto 
Thrasea_Paeto). Trazeja je dostojan premac Katonu i za cijelo 
najljepši primjer razborita stoicizma. Samoga Nerona razoru- 
žavaše gordost ovoga senatora, pa je Neron htio, da ga imade 
za prijatelja, — sve od.onoga časa, kad je zapovjedio umoriti 
majku svoju Agripinu, te već nije mogao podnositi pogled ne- 
pokvarljive savjesti i kreposti u ovoga senatora, koji jedini nije 
htio svojom nazočnošću odobriti Neronovu apologiju paricidija, 
nego je izišao iz senata, kad se je čitala poslanica Neronova 
(Tac. Ann. 14, 12). Njegova smrt, koju nam opisuje Tacit na 
kraju Anala, jedna je od najveličanstvenijih u svoj starini. Tra- 
zeja je pod večer upravo šetao u svojem vrtu s odabranom dru- | 
žinom muškaraca i žena, te im razlagao o prirodi duše i rastanku 
duha sa tijelom, kad mu je stigao glas, da je osudjen na smrt. 
Kad su nazočnici stali plakati i tugovati, reče im da se udalje, a 
kad mu je žena Arija htjela po primjeru svoje majke poći u 
smrt za mužem, zamoli ju, da sačuva svoj život i da kćeri ne 
otima jedine potpore. Zatim prizove dva prijatelja, pruži im žile 
obiju ruku, pa kad je njegova krv pocurila, poškropi njome tlo 
i reče kvestoru: ,Ovo žrtvujemo Jupiteru Osloboditelju !“ 

Lako je zamisliti, kako se je Trazejino prijateljstvo doimalo 
Perzija. Usrdno drugovanje s takovim značajem. moralo je pri- 
dizati srce pjesnikovo. Kad čitamo neke stihove Perzijeve, ne- 
hotice nam se pričinja, da su nadahnuti duhom Trazejinom, na 
pr. Perzijevi stihovi (Ill, 85—38). gdje moli boga, neka kazni 
tirane time, da: 


videant virtutem iride esa tira relicta!! 


1 Vide krepost i izginu, što su je oslavili! 

svojom divnom energijom domamljuju nam prizor, kao da Neron 
stoji pred Trazejom. 

Ovdje ne možemo mimoići onih divnih žena, s kojima je dru- 
govao naš pjesnik. Biograf nam kazuje, da je Perzije bio blage 
ćudi, djevičanske krotkosti, lijepa obličja i uzor ljubavi prema 
majci, sestri i teti. Ove su žene već za rana zanosile pjesnika 
visinom svojih vrlina; ta nije ni čudo, što su bile takove. Iz 
njihove je obitelji glasovita ona Arija, Trazejina punica, koja je 
svomu mužu Cecini Petu dala primjer, kako je lako umrijeti, 
koja se sama probola bodežem i prije, nego izdahnu, predala mužu 
bodež sa riječima: ,Paete, non dolet!“ (Peto, ne boli!) (Plin. 
ep. 8, 10; Mart. 1, 14). Zadivljen ovim činom stoičnoga hero- 
izma spjevao je Perzije u mladosti nekoliko stihova u slavu 
Arijinu; te se može reći, da je ova Arija bila uzor za sve žene 
u ovoj patricijskoj obitelji. Trazejina žena takodjer po imenu 
Arija bijaše dostojna kći svoje majke. Ne treba zaboraviti, da 
su u ovoj epohi neke odlične gospodje prianjale uz stoicizam, 
držeći u ovo doba najvećih pogibli za najvišu slavu, da se 
združe sa muževima u borbi proti pokvarenosti i samosilju. 
Zene su za republike živjele u kućnoj osami i zavisnosti, no za 
vlade Klaudijeve ovo se stanje znamenito promijeni, od kako 
su se javile žene, kakove bijahu Agripina i Mesalina. Zena počinje 
utjecati u politiku, težiti za vladom, upletati se u dvorske pletke, 
pa tako nalazimo primjera, da žena povrgava ne samo zakone 
kreposti, nego i najjednostavnija pravila stida. Po prirodnom za- 
konu otpora izlaze iza toga na vidjelo žene, koje se opasane 
strogim načelima stoičkoga morala sa neustrašivom snagom same 
predaju smrti, te postaju junakinje, da se mogu pridružiti slavi 
svojih muževa, kao što su učinile žene Petova, Trazejina, Sene- 
kina. Ove stoičke žene postaju predmetom općenitoga ideala. 

Perzije se nije nikada udaljio iz kruga ovih uzvišenih žena. 
U tom kolu, nad kojim lebdi sveta uspomena prve Arije, rastu 
krila njegovu stoičkom zanosu, te mu jača duša za svaku pogibao 
i kušnju. I Fanija, kći Trazejina, koja je pošla za Helvidija, 
podala je po treći put u ovoj obitelji primjer bračne požrtvov - 
nosti. Za sve članove ove slavne obitelji može se reći, što veli 
Tacit za Helvidija (Hist. IV, 5): ,Povodio se je za učiteljima 


mudrosti, koji poštenje drže za jedino dobro, za zlo pak samo 


ono, što je sramotno, a moć, plemstvo i ostalo, što je izvan 
duha, ne broje ni u dobro ni u zlo... On bijaše u svima 
dužnostima života jednak preziratelj moći, ustrajno se držeći 
onoga, što je pravo, i slobodan od straha.“ 

Ovi nezadovoljnici sa svojim nepromjenljivim načelima i 

strogom krepošću, upravljani dogmatičuim duhom, stoici po nauci 
i životu, patriciji prigovarači, filozofi prezirači svijeta, žene 
smione kao i muškarci — tvore ognjište opozicije. Lako je za- 
misliti, kakovim će satirikom izaći iz ovakova kola mlad čovjek, 
koji sam ne poznaje svijeta. On će s vjerom ponoviti rečenice 
svojih prijatelja, i da tako rečemo, napisati stoički katekizam; u 
njega će biti strogosti, tuge, tvrdoće osamljeničke; on će go- 
voriti sa kreposnom  pretjeranošću i gordom nevinošću mlada 
pristaše, neiskusna neofita, koji promatra svijet i presudjuje iz 
stoičkoga portika. 

Perzije je umro od želudačne bolesti godine 62 poslije K. 
ne dostigavši još ni 28 godina. Biograf netočno veli, da je umro 
u tridesetoj godini. Ostavio je okolo 2 miliona sestercija materi i 
sestri, a zamolio je majku u testamentu, da pokloni 100.000 
sestercija Kornutu , kojemu je ostavio takodjer svoju krasnu 
knjižnicu. Kornut se odreče novaca na korist pokojnikove sestre, 
a pridrži biblioteku, u kojoj je bilo oko 100 knjiga stoika Hrizipa. 
U Kornuta je ostala takodjer knjiga Perzijevih satira, kako veli 
biograf, nedovršena. Zato su izdavači uzeli iz posljednje satire 
nekoliko stihova, da bi se činilo, kao da je knjiga dovršena. 
Kornut je s laka pregledao ove satire i dao ih Ceziju Basu, 
koji ga je za to molio, da bi ih izdao. Za ostale njegove pjesme, 
koje je u mladosti spjevao, svjetova Kornut majku njegovu, da 
ih uništi. Kad je knjiga satira izišla, ljudi su joj se neprestano 
divili i razgrabljivali ju. 


II. 


Nije veliko naslijedje, koje nam je ostavio Perzije, u svemu 
6 satira; pa je ipak.ta. mala. knjiga znamenit pojav +--povjesti 
rimske književnosti. Upoznali smo se s biografijom pjesnikovom, 
iz koje smo razabrali, kako je nježne duševne organizacije bio 
naš pjesnik, s kolikom je moralnošću i nevinošću izišav mladi 
pjesnik, da bičem satire žigoše svoje suvremenike. Vidjeli smo 
njegovo od djetinjstva društvo ljudi, u kojih se je javljala ljudska 
priroda u najljepšem svjetlu. Oko sebe je pjesnik vidio sve 
same velike duše, a u daljini je samo nazirao pokvarenost 
i zloću. | 

Zato Perzije ne stupa u književnost s odom ni s epskom 
pjesmom ni sa tragedijom, nego sa satirom, punom zanosa, 
izlazi na mejdan sa strasvenom propovijedju protiv mana, go- 
voreći o njihovim grozotama i sa zanosom iznoseći njoj nasuprot 
divotu vrline. Sholijast nam priča, da je Perzija na pisanje sa- 

tira ponukala X. knjiga Lucilijevih satira. Najzad i čitanje ostalih 
Lucilijevih i Horacijevih satiričnih djela nije ostalo bez utjecaja na 


. njegovu odluku, da se lati ove vrste pjesničke, pa nam to jasno 


potvrdjuje odmah prva satira Perzijeva. Ipak je glavni motiv 
bio drugi. Satire_Perzijeve z apravo_pisu_drugo u svojoj. biti, nego 


propovijed stoičkih načela. 


Štoička filozofija podaje svojim pristašama uvjerenje, da se 
razuman život i ljudsko dostojanstvo mogu osnovati i sačuvati 
samo na osnovu filozofije; ona je rek bi sa sažaljenjem gledala 
na ljude, koji nisu mudraci. Već smo kazali, da je ova filo- 
zofija stoička bila u ove strašne dane despotizma i iskvarenosti 
jedino zaklonište uzvišenih umova i silnih značajeva; pa je ona 


u mladoga pjesnika potakla živu želju, da s pomoću satire pro- , 


povijeda velike moralne istine društvu, koje je već izgubilo sve 
svoje ideale. Perzije nije postao satirikom .po tomu, što bi ga 
na borbu izazvalo njegovo poznavanje društvenih nedostataka, 
kako to nahodimo u Juvenala, koji je sa svojim satiričnim ne- 
godovanjem izišav istom poslije svoje 40. godine; niti je Perzije 
poput Lucilija stajao na vrućem tlu stranačkih borba; niti se 
je on poput Horacija u zoru svoga vijeka ljuto sukobio sa zbiljom 
života i latio se satire zato, da bi svoju osobu obranio. Perziju 
je razvraćenost života bila dogma njegove filozofije, a borbu sa 
tom pokvarenošću držao je za časno djelo u službi filozofijske 
istine. 

Grčki stoicizam, prešavši pod kraj republike na rimsko tlo, 
postade orudjem- borbe ne samo moralne, nego i politične. Tra- 
zeja je bolje, nego itko drugi, svojim životom i smrću dokazao, 


da za nj ispovijedanje Zenonovih i Hrizipovih načela nije bilo : 


prazan govor; pa i medju samim Grcima ovoga vremena bilo 
je medju stoicima mnogo predstavnika zbiljske borbe sa po- 
kvarenošću društvenom. Budući uzgojen u takovoj školi, Perzije 
nije htio da zaostane za drugima u ispovijedanju stoičke nauke, 
te je za tu svrhu odabrao oblik satire, najnarodnije vrste pjes- 
ničke u Rimljana. Ne može se reći, da u njega nije bilo ništa 
satiričnoga talenta. U njega je za cielo bilo i humora, kako se 


razabira iz prve satire, dapače već iz samoga prologa, s kojim :' 


se započinje njegova knjiga satira. 

Prolog imade 14 stihova holijampskoga mjerila. U njemu 
Perzije opravdava svoju smjelost, što se je dao na stihove, premda 
nije upućen u tajne Muza, premda nije pio iz. njihova vrela i 
bio na Parnasu. Po mnijenju učenjaka Passowa napisan je prolog 
samo k prvoj satiri, a Heinrich drži, da ga i nije napisao sam 
Perzije nego njegov izdavač Cezije Bago. Odlični filolog XVII. 

vijeka Casaubonus, koji je mnogo pripomogao novoj slavi Per- 
zijevoj u Evropi, preveo je ovaj prolog na grčki jezik u istom 
mjerilu. Imadu još dva grčka prijevoda ovoga prologa, od kojih 
jedan pripada znamenitomu Josipu Scaligeru. 

U prvoj satiri pjesnik pokazuje na strast stihotvorstva, 
koja je u Neronovo doba obuzela ljude, i veli, da on po pri- 
mjeru svojih prehodnika Lucilija i Horacija želi društvu govo- 
riti istinu, te moli interesa u onih, koji vole ovu vrstu pjes- 
ničkih djela i ljube onako smjelu satiru, kako je bila smiona 
stara atička komedija. No on ne želi imati za čitatelje one, koji | 
. Surovo preziru grčku ugladjenost ili se smiju, kad drzovita 
* cura počupa cinika za bradu. Ova satira, jedina pravcata satira 
Perzijeva po sadržaju, napisana je u formi dijaloga izmedju 
pisca i njegova protivnika. 

Već u drugoj satiri ne ispunjava pjesnik svoga obećanja, 
da će pisati satiru smjelim tonom starih atičkih komika Eupo- 
lisa, Kratina i Aristofana. U njoj pjesnik govori o molitvi, pa 
se podsmijeva ljudima zato, što obično upravljaju bogovima mo- 
litve, nedostojne bogova, i dapače nemoralne. Jedan imajući na 
ustima krasne riječi molitve, u srecu se moli, da bi mogao naći 
blago ; drugi; da bi mu doskora umro bogati stric; treći, da bi 
skoro naslijedio svoga štićenika; četvrti opet zavidi susjedu, 
koji je pokopao već treću ženu i dr. Imajući u dnu duše svoje 
ovakve želje, u gluposti misle, da mogu potkupiti bogove žrtvo- 
vanom životinjom. Isto je tako ludo, što Rimljani namjesto 
mjednih i glinenih posuda Numinih vremena upotrebljavaju sada 
u hramovima zlato. Videći, kako ljudi svoje navike unose u 
hramove bogova i drže, da je bogovima prijatno zadovoljavati 
njihove pohote, kliče pjesnik (u stihu 61): 


O eurvae in terris animae et caelestium inanes!! 


Bilo bi mnogo bolje, veli pjesnik, kad bismo bogovima 
doprinosili za dar pravednost, svete misli i srce, napunjeno ple- 
menitošću i poštenjem. Ova je satira napisana Makrinu na godovni 
dan njegova porodjenja. , | 
U trećoj satiri, naperenoj na rdjavi uzgoj mladeži, nala- 
zimo goruću propovijed stoičke nauke. Pjesnik raspravlja o tom, 
što su onakovi razmaženi: ljudi i zašto su se rodili; on veli, da 
poznaje mjeru novca i sve taštine. Dobročinstvo je tako krasno, 
da on ne zna za tirane gore kazne, nego kad bi im Jupiter dao, 
da vide krepost i da izginu za napuštenom krepošću. 


1 O duše k zemlji skučene i bez poleta k nebu. 


a 
u 

U četvrtoj satiri pjesnik žigoše častoljubivost mladeži i 


propovijeda upoznaju samoga sebe, pobijajući običnu manu ljudi, 


koji sebe previše cijene, svojih nedostataka ne vide, ali s tim 
oštrije ih zamjećuju u drugoga, te više misle na to, da poprav- 
ljaju druge nego sebe. Pjesnik započinje satiru sa Sokratovim rije- 
čima namijenjenima Alcibijadu po Platonovu dijalogu (Alcibiades 
prior), pa medju inim razlaže, kako Sokrat obuzdava samoljublje 
Alcibijadovo. | 

Petu satiru posvećuje Perzije svome učitelju Kornutu raz- 
vijajući stoičku misao, da je samo mudrac (filozof) — slobodan. 
Najznatnija su u ovoj satiri ona mjesta, na kojima pjesnik za- 
nosnim riječima izriče čuvstva ljubavi i zahvalnosti prema svo- 
jemu nastavniku, kojemu je obvezan poradi toga, što on, budući 
neiskusan mladić, nije zalutao zlim putem nego udario drugim, 
dobrim putem, te se dao na nauku spasonosne mudrosti. Pjesnik 
veli Kornutu ovako (sl. 35 d.): 


Me tibi supposui: teneros tu suscipis annos 

Socratico, Cornute, sinu; tum fallere solers 
 Apposita intortos extendit regula mores, 

Et premitur ratione animus vincique laborat, 

Artificemqne tuo ducit sub pollice vultum. 

Tecum etenim longos memini consumere soles, 

Et tecum primas epulis decerpere noetes: 

Unum opus et requiem pariter disponimus ambo, 

Atque verecunda laxamus seria mensa!. 


Ova se satira broji medju najbolja djela Perzijeva ne samo 
zato, što se u njoj u tako divnom svjetlu očituje nježna i lju- 
bavi puna duša pjesnikova, nego i po umjetnijoj i jasnijoj kom- 
poziciji samoga predmeta. 

Sesta je satira namijenjena prijatelju Ceziju Basu, a ras- 
pravlja o važnu pitanju praktičnoga života, na ime o tom, 
kako valja rukovati svojom imovinom. Perzije ne mari za to, 
što će reći njegovi nasljednici, ako im ostane premalo. Ovo je 
pitanje mnogo zanimalo stoičke filozofe, pa riješenje ovoga pi- 
tanja nije bilo za stoičku filozofiju tako jednostavno, kako bi se 


' Tebi sam se utekao: ti, Kornute, primaš nježne godine na sokratskom 
krilu, pa onda neopazice primjenjuješ pravilo, koje izravnava zavrnuti značaj, 
te se ćud pripitomljuje razborom i nastoji mu se podati, i pod tvojim palcem 
dobiva umjetan oblik. Ta sjećam se, kako sam s tobom provodio duge dane 
i s tobom gozbom pokraćivao početke noći: jedan posao i odmor udešavamo 
zajedno oba i čednim stolom olakšavamo ozbiljne brige. e | 

komu pričinilo na prvi pogled. Perzije je odlučan protivnik 
svake rasipnosti, ali ne drži za potrebno, da čovjek sebi uskra- 
ćuje od svoga blaga i da trpi nevolju, ne bi li se nasljednici 
što više obogatili. Ako budeš -zgriao blago, već će se naći, 
sei pjesnik prijatelju, netko, koji će spraćkati tvoju saku-. 
pljenu_hrpu, 

U Perzijevim religioznim mislima ima mnogo toga, što 
nas svojim izrazom podsjeća kršćanske vjere. U svojoj apostrofi 
na rimsku mladež (5, 158 d.), u kojoj sabira glavna moralna 
načela stoicizma, imade stihova dostojnih kršćanskoga pjesnika. 
Zato je bez okrajanja mogao reći Jeronim, da se stoici u većini 
moralnih stvari podudaraju sa kršćanskom dogmom (Isaja e. 10). 
Tko ne bi čitajući na pr. Perzijeve stihove (iz satire 3, 66 d.) 
držao, da sluša kršćanina? A ipak se Perzije nijednom riječju 
ne udaljuje od stoicizma. Ovi stihovi glase: 


Discite, o miseri, et causas cognoscite rerum: 
Quid sumus et quidnam victuri ik ordo 
Quis datus ; so 
. patriae carisque E 
Quantum elargiri deceat; quem te deus esse 
Jussit, et humana qua parte locatus es in re.! 


Ako ovdje mjesto neodredjenoga boga Portika postavimo 
osobnoga Boga; ako ovaj nepromjenljivi zakon, ovu nuždu više 
ili manje slijepu, koja je vrhovna moć stoičkoga panteizma, 
zamijenimo Providnošću božjom, ovi krasni stihovi po svojemu 
osnovu, obliku i tonu sasvim dobro pristaju kršćanskomu shva- 
ćanju; pa najzad, oni su takovi, da su vrijedni, da ih kršćanin 
prihvati. 

Perzije je u prvoj satiri bio ošinuo i Nerona u Pre vo 
obliku riječima (st. 121): ,kralj Mida imade magareće uši“, 
Kornut je to poslije pjesnikove smrti, da se ne bi osjetio Nero 
promijenio ovako: ,,magareće uši tko nema?“ Za Perzija se može 
priznati, da nije težio za obnovom republike, nego tek za poštenom 
vladom. 

Takav je u kratkim crtama sadržaj Perzijevih satira. Ima 
u njima mnogo plemenitih i zanosnih misli, u njima se jasno 
prokazuje čista i krasna duša pjesnikova, ima u njima i lite- 


1 Učite se, o jadnici, i upoznajte biće stvari: što smo i za koje smo 
zvanje rodjeni, koji li nam je poredak dan?.... koliko valja darovati domo- 
vini i milim rodjacima, kakovim ti biti zao vjedi bog i koje ši je mjesto odre- 
Gjeno u čovječanstvu. 

rarnoga talenta; pa ipak tko ih pročita, vidjet će, da im nedo- 
staje nešto, po čemu bismo ih mogli proglasiti klasičnim djelom. 
Nedostaje im pravi satirični sadržaj i onaj vještački oblik, 
kojemu se divimo u Horacija. Za satiru se hoće bujan život 
nekoga društva sa realističnim zastrancima, a satira Perzijeva 
“ne obradjuje toliko pokvarenoga vijeka Neronova, koliko pojave 
ljudskoga života u opće.. U obradbi svojih predmeta nema Perzije 
one skladnosti i jedinstva, koju nahodimo gotovo u svakoj satiri 
Horacijevoj. Perzije razlaže svoju temu u raspojasoj kompoziciji, 
pa je u ovim raskidanim slikama kadikad mučno naći unutrašnju 
svezu. Ako se k tomu pridodade nejasnoća samoga jezika, neka 
teškoća u izražajima, koji često glase kao zagonetka: onda se 
lako uvidja, zašto Perzijeve satire zaostaju za. klasičnom dotje- > 
ranošću Horacijevih satiričnih djela. Kad isporedimo ona Perzi- 
jeva mjesta, u kojima se povodi za Horacijem, najbolje ćemo 
se uvjeriti, na kakove je niske svrži pao književni oblik za vrijeme 
od Augusta do Nerona. | 

Pored sviju nedostataka lako možemo shvatiti, da su ove 
satire pozdravljene sa velikim zanosom, kad su izišle. One su 
svojim sadržajem odgovarale moralnomu uvjerenju sviju boljih 
ljudi u ovoj epohi. Uza to suvremenici nisu se tužili na tamnoću 
jezika Perzijeva, koju osjećaju moderni čitatelji: Već smo spome- 
nuli, koliko je Perzija pohvalio Lukan. Marcija! isporedjuje Per- 
zija s pjesnikom Domicijem Marzom (Epigr. IV, 28, 1), pa veli, 
da se jedna knjiga Perzijeva više cijeni, nego cijela Marzova 
Amazonka (oveća epska pjesma). 

Umni kritik rimski Kvintilijan veli kratko (X, 1, 94): 
»Mnogo je i uza to prave slave zaslužio Perzije ma i jednom | 
knjigom.“ U poznije doba navode ga i hvale ga mnogi pisci: 
gramatici, pjesnici i crkveni oci (Laktancije, Augustin i osobito 
Jeronim). Ovu je ljubav pjesniku, koji je mlad umro i malo pisao, 
jamačno pribavila čistota njegove duše i uzvišenost njegovih 
moralnih . ideja. Pod okriljem crkvenih otaca stupio je Perzije u 
srednji vijek kao jedan od najvećih ljubimaca pisaca. Ovo po- 
štovanje nije jenjalo ni u doba Preporoda, premda su se na njegov 
ugled podigli pogibeljni protivnici u drugoj polovini XVI. vijeka 
— na ime slavni Scaligeri (Julije Cezar Scaliger i njegov sin 
Josip, oba slavna filologa francuska). Josip Sealiger nazove Pe-' 
zija bijednim pjesnikom, dapače najjadnijim piseem. Casaubonus, 
koji je jednu od najljepših pjesama posvetio Perzijevoj uspomeni, 
ustade na obranu Perzijevu u znamenitom izdanju Perzijevih sa- 
tira. Simpatija učenoga svijeta nije se pokolebala navalama Sca- 
ligera. Ova se je ljubav održala sve do dana današnjega, te se 

može reći, da stroga presuda, koju je Scaliger u svojoj ,Poetici“ 
izrekao o Perzijevoj poeziji, nije naudila njegovoj autorskoj re- 
putaciji. 

O Perzijevoj poeziji nagomilala se je golema literatura. 
Kao jedan od najljepših priloga ističemo ovdje samo studiju 
C. Marthe ,Un počte stoicien“, koja je izišla u ,Revue des deux 
Mondes“ godine 1863, a kasnije je više puta preštampana u 
Marthinoj krasnoj knjizi ,Les Moralistes sous " Empire Romain, 
philosophes et poštes“ (Paris, 4. izd. 1881). Martha završuje svoju 
studiju s uvjerenjem, da bi Perzije po svoj prilici stupio u red 
prvih pjesnika rimskih, da nije umro tako mlad i da se je 
mogao obogatiti životnim iskustvom. Na tu nas misao ovlaštuju 
neki divni stihovi, koje je Perzije namijenio svojim prijateljima. 
Vjerojatno je, da bi se Perzije bio pridružio pogiblima svoga 
ljubljenog Trazeje i svoje obitelji; po svojem talentu, po svojoj 
kreposti, po svojoj smionosti, koju je s mukom obuzdavao u svojem 
jeziku, on bi bio zaslužio, da s njima dijeli sudbinu, te bi bio 
bez sumnje sjajnomu ugledu pjesničkomu pripojio popularnu 
slavu lijepe smrti! 


Ae 


Šrepel: Rimska satira. 

I. 


(Hodine 96 poslije Kr. bi ubit car_ Domicijan, a imperatorom 
postade Nerva. To je izmijenilo političko stanje u rimskoj dr- 
žavi, a ujedno pomoglo, da odahne i književnost. Poslije dvadeset- 
petgodišnjega tiranstva Domicijanova osvanuli su državi i knji- 
ževnosti svjetliji i blaži dani. Sad istom za Nerve i za Trajana, 
koji ga je za 16 mjeseca naslijedio na prijestolu, mogla je knji- 
ževnost progovoriti iz pune duše, dok je za Domicijana smjela 
govoriti samo jezikom laskavim i razvraćenim. Sada se mogu 
javiti na polju književnosti slobodoumni ljudi, kao što su Tacit, 
Pinija Mladi i Juvenal. Tako se u ovo doba od_g. 96 do.111 
poslije K., za Nervina i Trajanova vladanja, stvara epoha, koja 
pripada medju ponajljepše u povjesti rimske književnosti; nju 

rese dva slavna imena: historik Tacit i satirik Juvenal, 
a uz njih pristaje i ime poštenjaka Plinija Mladjega. 
= Juvehal; jedan od najvećih satirika rimskih, prikazuje nam 
rimsku poeziju za Nerve i Trajana; on je postao rek bi tip sa- 
tirika, njegovo se ime upotrebljava apelativno za satirika u opće. 
U povjesti rimske satire prikazuju nam četiri imena one 
stupnje, koje je prošla rimska satira: to su Lucilije, suvre- 
menik burnih vremena Grahovih i osnivač rimske satire, Ho- 
racije, jedan od najglavnijih stupova poezije za Augusta, P er- 
zije, mladi stoik za Neronove vlade, i napokon Juvenal, 
reprezentant satire u posljednje doba njezina razvoja u Rimu. 
Dvjesta pedeset godina u književnoj povjesti velika je perioda, 
kao i u životu narodnom. Književnost je u najtješnjoj svezi sa 
životom svoje epohe, pa nam je lako razumljivo, da je Lucili- 
jeva satira morala biti drukčija nego Juvenalova. Lueilije se sa 
svojom satirom javlja u doba velike republikanske slobode. Zato 

on nasrće sasvim otvoreno na svoje političke protivnike, i to po 
imenu. Clanovi aristokracije kao i sinovi plebejskih porodica 
oćutjeli su bič njegove satire. Uza to Lucilije prema duhu svoga 
vremena često piše surovo. Lucilije je dobro znao, da njegovi 
čitatelji ne živu u najvišim slojevima; on je s genijalnom 
snagom svoga duha učinio satiru samostalnom vrsti poezije i 
Rimljanima u satiri prokrčio put na novo praktično polje. 

Sto godina kasnije prikazuje nam se satira u Horacija u 
drugom svjetlu. Društvo se rimsko rek bi pripitomilo. Sada 
nitko više ne bi odobravao osobnih nasrtaja, a i neugladjenost 
Lucilijeva govora ne bi godila ukusu i bontonu Augustova vijeka ; 
najmanje pak pristajala bi ovakova surovost dvorskomu pjesniku. 
Horacijeva se satira odlikuje svjetskom duhovitošću, ona se s ve- 
selim licem smješka nespretnim i smiješnim pojavama društvenoga 
i moralnoga života ne zadijevajući se ni o koga na surov način, 
nego samo pod izmišljenim imenima. Ako Lucilijeva satira 
svojim smjerom odgovara onomu, što zovemo starom atičkom 
komedijom (n. p. Aristofanovom), Horacijeva nas podsjeća nove 
atičke komedije, koja kao i moderna komedija udara ne na 
ličnosti nego na tipe. Horacije je prvi podao satiri umjetnički 
značaj i u obliku i u sadržaju. Mjesto predjašnjega krepkoga 
republikanskoga svijeta, koji se zrcali u Lucilijevoj satiri, mjesto 
njegovih političkih interesa i drskih lica ulazi u MHoracijevu 
satiru mirno društvo njegova vremena, ali puno kojekakvih kon- 
tradikcija. Horacije je jedini od rimskih satirika odabrao objek- 
tivno stanovište, te umije umjetničkom rukom često slabo pla- 
stičan predmet pretvoriti u epski prizor sa dramatičnim zaledjem. 
Neki doduše prigovaraju Horaciju, da u njegovim  satirama 
imade premalo žara i etičnoga gnjeva, ali uza sve to može se 
reći, da je satira Horacijeva, puna fine ironije, cvijet društvene 
poezije rimske. 

Od Augustova vremena do Neronova doba moral je rim- 
skoga društva znamenito trgao u nazadak. Treba samo zagledati 
u Tacita, dok govori o Tiberiju, Kaliguli, Klaudiju i Neronu : 
čitatelj se zgraža gledajući, dokle je pod despotskim jarmom 
ovih imperatora dospjela ropska ćud i puzavost, licemjerje, be- 
stidnost žena iz najviših obitelji, prodajnost, spremnost na svako 
nedjelo iz ličnih pobuda — medju ljudima više ili manje ugle- 
dnim. U takovo doba nije satiri do duhovitosti i šale. I doista 
satira izlazi pred nas tamna i zabrinuta lica, naime satira mla- 
doga pjesnika Perzija, koja rek bi ne poznaje oružja, kojim se 
valja boriti s ovolikom propalošću. Perzije umije samo iznositi, 


kao kontrast, uzvišena pravila stoičke moralke rišući s gorućim 

čuvstvom sliku pravoga doba, jer misli, da će se opačina na 
posljetku postidjeti već od te veličanstvene slike. Bio je to po- 
kušaj mlada pjesnika, koji jejoš vjerovao, da se lijepom propo- 
vijedju mogu spasti propale duše i trgnuti iz kala. Stoička je 
filozofija u to doba strašnoga despotizma bila jedino utočište. 
uzvišenim umovima i silnim značajevima, te je u mladoga pjes-. 
nika Perzija, koji ne poznavaše života, pobudila živu želju, da 
u satiri otkrije zalutalim ljudima društvene ideale. m 

Prošla su medjutim. dva.. decenija..iza. Perzijeve._smrti,-a 
rimsko je društvo doživjelo tirana, pred kojim _se sam _Neron 
pričinjaše više glumcem, nego pravim tiranom,.doživjele-je Đo- 
micijana, pod kojim si morao strepiti za život, ,ma govorio 
0  kašljivu vremenu ili proljeću“. S4mo ime dobročinstva bijaše 
omraženo, a opačina gola, nagla, bučna vladaše bez opozicije i. 
bez protesta. Juvenal_je proživio ovo doba i razabrao, da je za- 
ludu pobijati moralno propadanje i da satiriku ostaje Ssamo.-ne- 
godovanje. Ovo je negodovanje izazvalo u njega stih, o kojem veli, 
sve i da nije po prirodi pjesnik, gnjev bi rodio stihom. Tako je 
rimska satira u Juvenala dosegla svoj najviši izražaj, primila se 
gnjeva i negodovanja, te nam se prikazuje u strogom moralnom 
obliku. Satira prestaje biti politična i ne govori više jezikom svjet- 
skoga čovjeka. Drastični je patos utamanio finiju izmjenu zbilje i 
šale; dobroćudna dosjetka s urbanitetom iščezava iz ove satire, Ton 
joj postaje žučljiv i oštar, satira teče sentenciozno, u opće. pre- 
teže u njoj doktrinaran i moralističan smjer. Odsada. pjeva sa- 
tirik u apstrakcijama, mjesto ličnih polemika daje po nekom si- 
stemu točnu sliku zlih običaja i mana. Satira se krije pod sim- 
bolska imena ili pak veoma kasno žigoše društvene pojave. 
Dijalog joj nije umjetnički, nego više skolastičan, pa zato satira 
govori bez izbora riječi, ne zazire ni od koje nepristojnosti ; 
njezin patos zapada u svojoj žučljivosti u bujnu retoriku. Prema 
tomu joj je izraz krepak, ali tražen, pretjeran, kadikad nera- 
zumljiv. Ovo doktrinarsko stanovište nahodimo i u Perzija i u 
Juvenala. 


II. 


O životu satirika Juvenala! znamo veoma malo, jer gotovo 
ništa, što se pripovijeda, nije pouzdano. Do nas je došlo sedam, 


* Pored općenitih povjesti rimske književnosti upotrebljena su za ovaj 
članak ponajpače ova djela: Ribbeck, Der echte und unechte Juvenal, 
Berlin 1865.; Widal, Juvčnal et ses satires, Paris 1869. ; Nisard, Etudes sur 

kratkih biografija pjesnikovih zajedno sa tekstom satira. No što 
iz njih saznajemo, nije za nasautentično, ako nije potvrdjeno u 
pjesnikovim djelima. Ujamčene podatke o njegovu životu dugu- 
jemo njemu samomu, na ime njegovim slučajnim napomenama 
u satirama. Pored toga je važan posvetni natpis Juvenalov, koji 
se je do nas sačuvao (Mommsen, IRN n. 4312); od suvremeniki 
ga napominje Marcijal, od poznijih Apolinar Sidonije: napokon 
su znatne neke bilješke sačuvanih sholija. | 

Biografije u jezgri po obliku i po sadržaju potječu, kako 
se čini, iz jednoga vrela, ali se u pojedinostima razilaze,. 0so- 
bito kad govore o mjestu i vremenu Juvenalova prognanstva. Evo 
od prilike, što znamo o pjesnikovu životu: 

Decim Junije Juvenal rodio se u Akvinu, u volščanskom 
gradu. Volščani su bili kao i Ekvi zakleti protivnici Rimljana 
u staro doba. Ujamčeno je, da je odanle rodom, jer nam to 
potvrdjuje sam pjesnik (8, 319) i sve biografije. Neke ga bio- 
grafije nazivlju valjada bez razloga sinom ili pitomcem bogata 
libertina. Od samoga pjesnika saznajemo, da je polazio grama- 
tičke i retorske škole. Biografije nadalje tvrde, da se je gotovo 
do polovine svoga vijeka bavio oko deklamacije, no bez namjere, 
da postane odvjetnik ili učitelj retorike. I doista Juvenal nam 
se u satirama prikazuje pravim učenikom retorike: vidi se, da 
dobro poznaje vještinu invencije i elokucije, jezik i metriku, mi- 
tologiju i povjest, pravo i filozofiju, ne gizdajući se nimalo svojim 
znanjem. 

Zatim se počne, vele biografije, baviti oko poezije, pa napiše 
satiru, u kojoj su se nahodili stihovi, napereni na pantomima 
Parisa, Domicijanova ljubimca. Kad su ovi stihovi prodrli u svijet, 
veoma su se svidjeli publici. Premda su se ovi stihovi ticali 
prošlosti, ipak su neki nazirali u njima udarac na suvremene 
prilike. Ovi se stihovi nalaze u satiri 17, 90: ,,Što ne daju ve- 
likaši, dat će glumac. Ti nastojiš oko Kamerin4 i Bareje, oko 
velikih atrija plemića? Prefekte stvara Pelopeja, a Filomela tri- 
bune.“ Poradi ovih stihova bi prognan na kraj Egipta, ili protiv 
Skota u Kaledoniju. Ovdje je zadobio tribunat kohorte. Umro 
je u 80. ili 81. godini u Rimu, ili u progonstvu. Jedna bio- 
grafija čak tvrdi, da je živio do Antonina Pija. 


Jes počtes latins de la decadenee, II* Paris 1878.; Martha, Les moralistes sous 
Tempire romain, Paris, 18831.; Juvenalis Satiren, uebersetzt von Hertzberg 
& Teuffel, Stuttgart? 1836.; Juvenalis Saturae, erklaert, von Weidner, 
Leipzig? 1889.; Friedlaender, Darstellungen aus der Sittengeschichte 
Roms, III* Leipzig 1890. 

Od svega, što smo kazali, samo je toliko sigurno, da se 
je rodio u Akvinu i da se učio gramatici i retorici. Ostalo je 
ili nejasno ili prijeporno. Već je nejasno pitanje, kad se je 
Juvenal rodio. Biografije vele neodredjeno, da je to bilo u Klau- 
dijevo doba. Obično se danas drži, da se je rodio godine 47 
poslije K., i to po Borghesijevu ispitivanju (Intorno all' eta di 
Giovenale, Roma 18417, sada u Oeuvres complčtes V, 49—16). 
To se izvodi ovako: U satiri 19, 27 napominje Juvenal konzula 
Lucija Emilija Junka (nuper consule Junco gesta . . . referemus), 
koji je konzulovao godine 127; ako je pjesnik živio 80 godina, 
onda se rodio godine 47. Godina 127 u opće je posljednja, 
koja se napominje u našega pisca. Drugi ovomu računu svako- 
jako prigovaraju, pa pomišljaju, da se je pisac rodio god. 57 
ili 67. Posljednju godinu brani Friedlaender u citovanom djelu 
(p. 486); on to izvodi ovako: U satiri 6, 398 spominje se komet, 
za koji znamo, da se je pojavio u studenom god. 115. Šesta satira, 
gdje se to navodi, pripada drugoj knjizi, koja nije mogla biti 
objelodanjena prije godine 116 do 118; dakle je I. knjiga, u 
kojoj ima pet satira, bila izdana oko 114 ili ranije, t. j. u drugoj 
polovini života našega Juvenala, za koga biografije vele, da je 
gotovo do polovine svoga vijeka deklamovao. — Teufiel u po- 
vjesti rimske književnosti pomišlja Juvenalov život od prilike 
od 60 do 140 god. (4756.). 

Predime ,,Decim“ predano nam je u supskripciji k petoj 
satiri u Laurencijanskom rukopisu (34, 42 iz XI. stoljeća,) a 
imadu ga i biografije izuzevši jednu, koja ga zove ,M. Junius 
Juvenalis“, 

Ne zna se, koji ga je car prognao. Neke biografije i kro- 
nika Malalina pomišljaju, da je to učinio Domicijan. Druga opet 
svjedočanstva govore za Trajana. Neki .od novijih učenjaka misle, 
da ga je protjerao Hadrijan. U novije doba Vahlen (u raspravi 
»Juvenal und Paris“, Sitzungsber. Berl. Acad. 1888, p. 1172 
do 1192) drži, da su napomenuti stihovi (sat. 1, 88—92) dali 
povoda, da se izmisli uzrok pjesnikova prognanstva. Na to 
pristaje i Friedlaender. No o samom prognanstvu ne smijemo 
sumnjati, ako mu i ne znamo uzroka. Sve biografije, Suida, Ma- 
lala, Apolinar Sidonije slažu se u vijesti, da je pjesnik bio 
prognan. O samom prognanstvu mogaše se sigurna predaja saču- 
vati sve do 4. ili 5. stoljeća; moglo se dogoditi, da i suvremenici 
Juvenalovi, a nekmo li pozniji ljudi nisu znali uzrok prognanstvu. 
U takovom slučaju hvataju se ljudi podatka, koji im dodje pod 
ruku, pa su lako posegli za stihovima 7, 88—92 i izmislili, da 
se to tiče upravo Parisa, ljubimca Domicijanova, koji.se je onda 

piscu osvetio. Medjutim je poznato, da je Paris umro prije, nego 
je Juvenal pisao satiru, no da tomu doskoče, tvrdili su ovi ljudi, 
da je Juvenal one stihove napisao mnogo prije i da su njegove 
riječi kolale narodom prije, nego ih je uvrstio u sedmu satiru. 
Na taj način gotovo sve biografije dovode progon u savez sa na- 
pomenutim stihovima, a za njima se povedi i Sidonije Apolinar. 

Zemljom progona većina biografija drži Egipat, a neke 
Britaniju. Sve biografije vele, da je Juvenal protjeran kao pre- 
fekt kohorte. Iz silne zbrke ovih neskladnih vijesti nije možno 
pronaći pravu istinu. Egipat se lako pomišljaše iz satire 15, 45, 
dok bi Britaniji u prilog bila činjenica, da je dalmatinska ko- 
horta, u kojoj je po natpisu služio Juvenal, boravila u Brita- 
niji (bar za godinu 104, 106 i 142 znamo pouzdano, da je bila 
ondje). Juvenal je na ime bio tribun dalmatinske kohorte, pa 
se mogaše pomišljati, da je bio u vojničkom svojstvu onamo 
protjeran. No iz posvetnoga natpisa saznajemo, da se je Juvenal 
iz Britanije sretno vratio u domovinu. 


Jedna biografija veli, da je Juvenal u prognanstvu pomnožao 
satire i većinu promijenio, ali se ova vijest ne može složiti sa 
viješću, da je pjesnika prognao Domicijan. Teuffel (Studien u. 
Charakt. 410) naslućuje, da su oni stihovi (1, 90) za Trajana 
ili vjerojatnije za Hadrijana u teatru pred općinstvom nabačeni 
nekomu glumcu, koji se je pjesniku osvetio. Je li car _ugodio 
glumcu, ili pak bio uvrijedjen porađi kakovih pjesnikovih navala 
na vojničke ili gradjanske uredbe, teško je i nagadjati. Svakako je 
istina, da je Hadrijan pod kraj svoga vladanja bio neobično 
ćuđljiv, pa mu se mogaše pjesnik čimgod zamjeriti. 


HI. 


Poslije crnih dana Domicijanove vlade javljaju nam se dva 
genijalna spisatelja različitih pravaca, ali jednako velika po duši 
i srcu, koji se u svojim djelima rek bi popunjavaju. Obojica 
su sudije svoga vremena prema svomu talentu. Historik Tacit 
pripovijeda nam s neobičnom rječitošću, s kakovom samo on 
umije govoriti, političku povjest svojih vremena, a pjesnik i mo- 
ralist Juvenal otkriva nam u svojim satirama privatni život. Oba 
živu u doba najgore razvraćenosti, u vrijeme, kad su se sa sviju 
četiriju strana svijeta slile u Rim sve sramote i opačine. Juve- 
nalove su pjesme svečana protestacija protiv iskvarenoga društva, 
manifest pun svetoga ognja za dobro, a žestoke mržnje na zlo. 
Dugo je vremena Juvenalov gnjev čamio u tišini, dugo je vre- 

imena naš pjesnik bio nijem gledalac sviju grozota u javnom i 
privatnom životu, te ljutit svjedok pokvarenosti i propadanja. Istom 
za Trajana mogao je Juvenal prekinuti svoje mučanje, koje je 
trajalo pola vijeka, isto onako kao i u Tacita. Ako nam je i 
slabo poznat Juvenalov život, bogato nam to naknadjavaju nje- 
gove satire: u njima je sav Juvenal. 

Juvenalove najljepše i najbolje satire naperene su gotovo 
samo na iskvarene običaje Domicijanove vlade. Pjesnik istina 
veli (1, 170): ,,Pokušat ću, što mi se dopušta protiv onih, ko- 
jima prah krije Flaminijeva i Latinska cesta“, t. j. raspravljat 
će o vremenima onih ljudi, koji su već umrli; Juvenalov je 
gnjev doista naperen i na prošlost, ali su njegove pjesme uza 
sve to zrcalo suvremenosti. Društvene mane, koje žigoše, nisu 
se mogle mnogo promijeniti osobnom izmjenom na prijestolu. 
Dok Tacit gotovo svu krivnju svaljuje na careve i samo pri- 
padom kori nespretno postupanje aristokracije, Juvenal s pravom 
nalazi uzrok svemu zlu u društvenoj pokvarenosti svega rimskoga 
svijeta. Odatle pesimizam Juvenalov, odatle njegov gnjev. Ju- 
venal nije bio u prilici, da se poput Horacija iz svoga kuta smije 
i ruga budalaštini svijeta; Juvenala okružuje zločin i opačina, 
a S njima nema ugovora, već se hoće ljuta trava na ljutu ranu. 

Bilo je plemenitih ljudi, koji su obilazili ove grebene, kako 
su to uradili Stacije, Valerije Flako, Kvintilijan i Plinije. Dok su 
drugi pjesnici, da se uklone okolini, bježali u udaljena polja 
grčkoga pričajnoga svijeta, Juvenalu se to činilo smiješno, ne- 
prirodno, dapače nerodoljubuo. On živi i osjeća u sadašnjosti 
svoga naroda, pa mu samo treba zraka slobode, da iskali svoje 
srce. Kad mu se podala zgoda, provalili su njegovi dugo suz- 
državani osjećaji živo i neposredno, s pravom realističnom pri- 
rodnošću, s potpunim gnjevom prave rimske duše. Tako postade 
Juvenal satirik, tako je ferment njegove satire ljutina, koja po- 
daje krila njegovu duhu. 

Možda je Juvenal iz opreznosti rekao, da će se baviti samo 
oko pokojnika, jer ga je iskustvo naučilo, kako se vremena mi- 
jenjaju. I Domicijan je blago započeo, pa kako je užasno na- 
stavio i dovršio! A nije li i progon Juvenalov, dogodio se ma 
za kojega cara, najbolji odgovor onima, koji prekoravaju pjesnika, 
da je bio preoprezan i da u njega nije bilo političke smionosti ? 

Juvenalove su satire predragocjen izvor za povjest običaja 
i društva rimskoga od Tiberija do Hadrijana; one su upravo 
dopuna Tacitovih historijskih djela. Dok slika društvene i privatne 
običaje, nema Juvenalu premca; ni Seneka ni Petronije ni Mar- 
cijal ni Plinije, kolikogodj su nam vrijedni za poznavanje onih 

vremena, ne mogu se mjeriti s Juvenalom. Juvenal ne zaboravlja 
ništa, njegovim očima ne može ništa umaći. Otvorite njegove 
satire, pa ćete vidjeti sav raznoliki život tadašnjega Rima, naj- 
življu panoramu svjetske prijestolnice. Nijedno djelo iste epohe 
nema toga bogatstva i interesa u gradji! 


Čjegovia satira imade 16, a podijeljene su u 5 knjiga. U 
prvoj se Knjizi nalazi prvih pet satira, u drugoj je šesta, u trećoj 
sedma do devete, u četvrtoj deseta do dvanaeste, a u petoj 


trinaesta do posljednje. Knjige idu kronologijskim redom, a bile 
su posebice objelodanjene, kao i knjige Marcijalove ili Stacijeve. 


Ove su satire nejednake vrijednosti i interesa. Prvih deset 
pokazuje veliku snagu satiričkoga talenta Juvenalova, odišu že- 
stokim nezadovoljstvom i odlikuju se, ne pazeći na neku pri- 
mjesu retoričkoga elementa, velikom živošću u prikazivanju druš- 
tvenih običaja. Ostale su više filozofijskoga sadržaja, govore o 
taštini ljudskih želja, o umjerenosti u jelu i pilu, o učinku zlih 
primjera, o pravim radostima prijateljovanja, o savjesti i o reli- 
gioznom fanatizmu, te su u opće moralistične. Posljednja govori 
o prednostima vojničkoga staleža. Onoga satiričkoga duha, onoga 
gnjeva i talenta Juvenalova nema u njima; iz njih izbija nešto 
staračko. To je ponukalo Ribbecka najprije u izdanju Juvena- 
lovih satira (1859), a zatim u napomenutoj knjizi ,,Pravi i 
nepravi Juvenal“ (1865), da posumnja o autentičnosti ovih Juve- 
nalovih satira. Ribbeckova je knjiga duhovito napisana, u njoj 
se umno pokazuju razlike izmedju obje česti Juvenalovih satira ; 
ipak je Ribbeckova hipoteza premalo osnovana. On na ime pri- 
znaje, da je Juvenal napisao samo prvih 9, i možda jedanaestu 
i posljednju, a za ostale tvrdi, da su podmetnute. Njegovu su 
hipotezu pobijali Lupus, Meinertz, Jahn, Teuftel i Widal. 

Glavna se snaga Juvenalova svakako nahodi sjedinjena u 
prve tri knjige. Tu se pred našim očima obara pjesnikov gnjev 
na iskvarene običaje vječnoga grada, koji se za Neronove i 
Domicijanove vlade pretvorio u leglo najgorih strasti, gdje je 
bilo malo mjesta za dobra djela, ali s tim više prostora za svaku 
gnjusobu. Ovdje prolaze pred nama tipne figure nezasitne u 
u pohoti Mesaline, cara Nerona, koji ne umije naći mjeru u 
bezumnim i čudnim prekršajima i zločinima, figura do krajnjih 
granica žestokoga i u isti mah licemjernoga Domicijana, figure 
aristokrati, koji se u amfiteatru natežu sa gladijatorima, i po- 
kvarenih patrona; ovdje vidimo čitavu vrstu ljudi, koji živu od 
posla najblatnije ruke; gledamo ljude do mozga pokvarene, Grke, 
koji sve okužuju oko sebe, nalazimo propalice, nekoč bogataše, 

najzad slušamo onu užasnu fukaru rimsku, koja ište samo kruha 
i zabave u cirku. 

Veoma je mučno odrediti vrijeme, kad su pojedine knjige 
izlazile na javu. Ipak je ujamčeno, da prva knjiga nije izišla 
prije godine 100, jer se u njoj napominje osuda prokonzula 
Marija Priska, koja se dogodi rečene godine. Druga knjiga nije 
se mogla javiti prije konca godine 115, jer se u njoj navodi 
komet, o kojem smo već govorili. Treća nije napisana poslije 
godine 120, ako se početak sedme satire doista tiče Hadrijana, 
jer pjesnik veli općenito za ,Caesara“, da je jedini zatočnik 
književnosti, u koga se ljudi mnogo pouzdavaju. Za 15. satiru 
znamo već otprije, da se nije mogla javiti prije 121 god., kad 
je konzulovao Junko. 

Sve su Juvenalove satire sačuvane potpuno, izuzevši po- 
ljednju, koju imadđemo samo u ulomku. Do sada je bila velika 
nejasnoća o tom nestatku; no sada je ova nejasnoća donekle 
uklonjena. Najvredniji je rukopis Juvenalovih satira t. zv. ,Pithoe- 
anus“ (po svoj prilici iz IX. ne , a sada se nalazi u 
biblioteci Montpellierske ćcole de medicine. U tom najboljem 
rukopisu nalazi se posljednji stih 16. satire sasvim u dnu kva- 
terniona i nema nikakove supskripcije, koja se inače nalazi na 
koncu svake satire. Očito je, da su otpala jedan, dva lista, na 
kojima je bio napisan svršetak satire. 

Treba još napomenuti, da su za cijelo pojedine satire bile 
poznate po recitaciji ili preko prijatelja prije, nego je pjesnik 
objelodanio pojedine knjige. 

U politici pripada Juvenal istoj školi, kojoj i Tacit; oni 
su obojica značajevi istoga kova, dvije duše blizanice. Juvenal 
je, kao i Tacit, republikanac, koji je zalutao pod vladu careva ; 
on podnosi carsko gospodstvo samo zato, jer mora. U početku 
sedme satire doduše slavi cara, zatočnika književnosti Trajana 
ili Hadrijana), ali iz svih njegovih djela u opće izbija ljubav 
k prošlim republikanskim vremenima, kao i u Tacita. 

Juvenalu godi, kad može slaviti starinske vrline slobodnoga 
Rima, kad može napominjati negdašnju čistotu, umjerenost, siro- 
maštvo i jednostavnost; vidi se, da mu je slast navoditi pošte- 
vana imena starih junaka (Bruta, Lukrecija, Seevolu, Kurija, 
Fabricija, Fabija, Skaura, Katona). Ove mu uspomene ublažuju 
srce, koje je ojadjeno tugom i grozotom svoga vremena. Kao i 
Tacit, on mrzi i prezire onaj dugi niz despota i nemani na 
carskom prijestolu. Juvenal sudi redom svim carevima: već za 
Cezara veli, da je pod svoje bičeve doveo ukroćene Krvirite (10, 
108); Oktavij je prisvojio vlast, pošto je kod Akcija i u Tesaliji 

rimljanskom krvlju omastio svoj mač (8, 242); kakav je Tibe- 
rije, pokazuje nam pjesnik u strašnoj sudbini Tiberijeva neka- 


dašnjega ljubimca Sejana (10, 56); Neron je lakrdijaš, kočijaš, ' 


bestidan raskalašenik, ubojica svoje majke i rodjaka (8, 211); 
no sav je sarkazam, svu mržnju, sav gnjev izlio pjesnik na 
glupoga i strašnoga tirana Domicijana, toga ,ćelavoga Nerona“, 
koji je davio već na pola mrtav svijet i s kojim prijatelj bez 
velike pogibli za život nije mogao govoriti ni o vremenu (4, 
317 i 86). Naprotiv pjesnik sa svom simpatijon napominje one 
slavne plebejce, koji su se proslavili kao govornici, pravnici, 
vojvode, te svojom gradjanskom ili vojničkom smionošću spa- 
savali Rim od domaćih i spoljašnjih barbara: to su Ciceron, 
Marije, Deciji, ,plebejske duše, plebejska imena“; ,više vrijede 
Deciji nego ono, što su oni spasli!“ veli pjesnik nišaneći na 
pokvarenost rimske države (8, 243—258). Ove pohvalne slike, 
kao i mnoge ine, crpene su iz puka, jer je Juvenal nada sve 
Rimljanin, pa ljubi svoj puk; on je branitelj puka, osvetnik 
siromaha i proletaraca, pa rječito prikazuje njihove bijede; no 
Juvenal ljubi samo pravi puk, a zajedno s Tacitom prezire onu 
fukaru rimsku, hrpu Removu, koja uvijek slijedi sreću i mrzi na 
osudjenike, onu .svjetinu, koja je nekoć davala imperij, fasce, 
legije, u kratko sve, a sada se zadovoljava i nemirno želi samo 
dvije stvari: panem et circenses (10, 73 i 81). 

U svojoj filozofiji Juvenal nije ni Epikurovac kao Horacije, 
ni stoik na Perzijev način. Premda Juvenal veli, da ne pripada 

nikakovoj školi, opet je u jezgri prožet naukom Stoe. Odbacivši ; 


apoljašnji rigorizam stoik&, priljubio im se u drugim stvarima ;: 
on im je srodan po visini načela i poletu misli, a nada sve po“ 


onim čuvstvima srca i po onoj nježnosti duše, kojima se divimo 


* e" 


u Senske i u Epikteta, najsjajnijih zastupnika suvremenoga sto- : 


icizma. 
Dok se Perzije u svojim satirama slabo osvrće na zbilju i 
podaje samo svoj jednostrani ideal, Juvenal podaje samo zbilju 
i to često u surovu liku. "Posljedica je ovoga postupka, da ne 
ara ie kojima je pučka vjera napunila nebo i zemlju ; 
u tom Juvenal izriče samo ono, što je u njegovo doba držalo 
_veoma_mnogo ljudi. Zato kađ govori o pučkom sujevjerju, sa- 
 tirik ne štedi sarkazma, on mu se gotovo frivolno ruga. No kad 
ozbiljno_govori 6 sžaristvu, baz osvrta na mitologiju i na druš- 
tvena sujevjerja, oriđa so primiče čistomu pojmu božanstva, pa 
bi, se inmogao nazvati deistom poganstva na način Ciceronov i 
Tacitoy. Ovaj deist ima divnu moralku, koja zapovijeda, da se 
osvrćemo samo na glas dužnosti i savjesti, da volimo smrt nego 

sramotu, da više ljubimo istinu nego ugodnost, da se sami ne 
svetimo dušmanima, da budemo nepristupni zlim strastima, da 


se sami poštujemo, da djeci svojoj podajemo samo dobre pri- 


mjere, da se pokoravamo zakonima, da ne kršimo dužnosti, da 
štitimo dobro narodnih saveznika, da ne prodajemo pravde po- 
danicima, da ne zalazimo medju zloglasne ljude, da čuvamo 
čistotu kućnih običaja, da ne čeznemo za tudjim dobrom, da se 
uvjerimo, da je već zla nakana zločin, da budemo trijezni i šted- 
ljivi, da dočekujemo smrt bez straha, da putujemo jedino stazom 
kreposti. Eto to je moral Juvenalov, moral, koji dolikuje svakomu 
narodu i svakomu vremenu ! 

Srce je Juvenalovo isto tako uzvišeno, kao i njegova duša. 
Njega se primaju sve bijede duboko i silno. Usred njegovih 
sjajnih rasprava i žučljivih napadaja čuje se glas iz dna njegova 
srca; on brani roba, koji je po duši i po tijelu sastavljen od 
iste gradje i od istih počela kao i mi (14, 16); štiti siromahe 
(3, 203); žali jadnoga pjesnika, kojega njegov tobožnji mecenat, 
škrti bogataš, umije samo hvaliti i diviti mu se, kao dječarci 
Junoninoj ptici paunu (7, 30). Juvenal je osobito proslavio suzu 
rekavši (15, 131):. ,,Priroda, koja je (jedino čovjeku) dala suze, 
sama priznaje, da ljudskomu plemenu daje čuvstvena srca, to_je 
najljepši dio našega osjećanja!“ To bi moralo ljude uputiti, da 
budu jedan drugomu u pomoć, a kad tamo, ljudi sada bjesne 
jedan na drugoga gore nego zvijeri i ubijaju se gvoždjem, koje 
je bilo namijenjeno samo kulturi; dapače vidimo, da ima naroda, 
koji žderu ljude: | | 

Pa ipak je bilo u prošlom vijeku spisatelja, koji se nisu 
ustručavali prekoravati Juvenala, jedni s okrutnosti, a drugi sa 
zlobe! Dapače i u naše dane prestrogi sudije tvrde, da je Ju- 
venal ,indiferentan satirik“, kojemu gnjev ne proistječe iz srca, 
nego iz glave. Nisard u navedenom djelu (p. 9) tvrdi, da je 
Juvenal u svojem crtanju ,bezbrižan“ (insouciant). Nisard na- 
vodi u prilog svoje tvrdnje dva razloga: Juvenal je prijateljovao 
sa frivolnim pjesnikom Marcijalom, a iz njegovih epigrama, 
koji se tiču Juvenala, čini se, da Juvenal nije bio u životu tako 
strog i ukočen kao u svojim satirama; a pored toga Juvenal 
usred najžešćih stranica dopušta, da mu se potkrade deklama- 
torska ili porugljiva žica, od koje se u tinji čas smrzava čita- 
teljeva ljutina, i koja odaje, da je Juvenal indiferentan. 

Juvenal nigdje ne napominje Marcijala; otkuda nam pravo 
tužiti Juvenala, koji je na Marcijalove pohvale odgovorio samo 
šutnjom ? Drugi je razlog još slabiji, jer po samim satirama, ako 
pregledamo u cjelini, ne možemo s pravom sumnjati o iskrenosti 

Juvenalovoj. Ne može se tvrditi, da je Juvenel sretan, dok opi- 
suje grozote i sramote rimskoga društva. On je doista kadikad: 
liječnik, koji opisuje možda i s prevelikom točnošću atentate 
suvremenoga društva na moral, ali je u isti mah razljućen mo- 
ralist i ojadjen patriot, koji ih žigoše. Duhovito je netko rekao, 
da Juvenal čitatelju podbija u obraze rumen stida, dok brani 
krepost. No je li to u istinu valjan prigovor? Ne treba zabo- 
raviti, da su stari narodi drukčije sudili o tom, što je pristojno, 
nego moderni ljudi. Ako se sjetimo Biblije, grčkih i latinskih 
komika, Demostena i Cicerona, Katula i Marcijala, jamačno ćemo 
pravednije suditi Juvenalu od onih, koji se zgražaju od njegovih 
ružnih slika i koji u opće gone golotu iz umjetnosti. 

Uza sve to Juvenal nije bez nekih nedostataka, koji u isti 
mah pripadaju samoj vrsti i pjesničkoj atmosferi onoga vremena. 
Satirik u opće promatra život sa zle i crne strane, a po svojem 
temperamentu Juvenal je bio veoma žučljiv i razdražljiv, te više 
puta male nedostatke žigoše s osobitom žestinom kao i najgore opa- 
čine; Juvenalov je gnjev silan, ne umije se obuzdati, pa zato 
pjesnik svagda ne pogadja prave mjere. Odatle potječe, kako veli: 
Boissier, neka ,,monotonija jedljivosti“. 

U drugu ruku Juvenal je uzgojen, kako veli Boileau, ,,u 
školskoj krici“, on se gotovo vijeka pola bavio oko deklamacije. Ju- 
venal je čedo retorske škole. Retorska je škola išla samo za 
efektom, djaci su se privikavali, da se opajaju frazama i nepre- 
stanim patosom, a najvrednijim se držao onaj, koji je umio 
govoriti najumjetnije, najneobičnije, najblistavije. I najbolji umovi . 
ne mogahu se oteti utjecaju mladenačkoga svoga uzgoja, kako 
nam to potvrdjuju Velej, Seneka i Tacit svojim radnjama. Naj- 
bolje se to vidi u poeziji prvoga stoljeća (po našoj eri), te Kvin- 
tilijan s pravom veli za Lukana, da ga imadu prije govornici 
nego pjesnici posljedovati. Tako se dogodi, da je ,,facundus“ 


Sa bio dičan predikat pjesnika. ,Javna čitanja“ bila su prava 
t imu. Nije čudo, što se je deklamacija dojmila i Ju- 


venala. No ova prevršivanja u obliku ne podaju nam prava, da 
osudjujemo sadržaj njegovih satira. S koloritom, koji je retorska 
škola nametnula rimskoj književnosti u ovo doba, mogao bi se 
zgodno isporediti koturn stare tragedije, koje poradi njega ne 
osudjujemo. Juvenal ne navaljuje na fantome, nišan njegovih 
strijela žive su mane i opačine rimskoga društva. Juvenal nije 
iz mašte crpao gradje, nije iz pustoga pesimizma žigosao ljude ; 
on ne izmišljava ništa, niti kleveće, nego govori o pokvarenosti 
svoga vremena kao historik. Suvremenici spisatelji Tacit, Plinije 
Mladji, Petronije, Marcijal, Lucijan, Kasije Dion, Seneka, Sue- 

tonije i drugi podaju nam u jezgri na pretek dokaza, da su 
Juvenalove slike istinite; Juvenal je prije svega historički pjesnik. 
Sto je Juvenal propustio istaknuti više svjetlijih strana života, 
valja odbiti na prirodu same satire, koja iznosi zlo: kao kome- 
dija smiješno. Satira ne živi o kreposti, nego o mani i opačini. 
Martha, umni ocjenjivač moralista rimskoga carstva, kao-i Widal 
ne slažu se s Nisardom, koji tvrdi, da je Juvenal bezbrižan“. 
Zgodno veli Martha (u napomenutom djelu p. 265), da orator 
u Juvenala nije utamanio moralista i gradjanina, jer su njegove 
satire pune krcate patriotičnih osjećaja. Pojedine slike iz Juve- 
nalovih satira obilato će nam ujamčiti Marthin sud, s kojim se 
podudara i Boissier (u članku ,Juvćnal et son temps“, Revue 
des deux Mondes 1870, tom 86, 142). A_ujedno će se poka- 
zati, da je uz žarki patos pjesnikov bilo malo mjesta dosjetkama 
i humoru. 

Slog Juvenalov, kao i njegova savremenika Tacita, razlikuje 
se od sloga klasične epohe. Ton je njegovih satira deklamatorski, 
pa je prema tomu njegov slog biran, kitnjast. Modernomu či- 
tatelju najviše smeta tautologijsko gomilanje sinonimi, premda 
se na nekim mjestima razabira, da je htio time postići komičan 
efekt. Pa i česte mavale i zastranci, koje meće u parenteze, 
obično idu za umjetničkim ciljem: ili se pjesnik čemu ruga, ili 
stišava započeti patos. Budući da je pjesnik veoma govorljiv, izlazi 
kadikad kompozicija satire nešto slabija; no ne valja zaboraviti, 
da se u kompoziciji pozniji pjesnici rimski u opće ne mogu 
mjeriti sa pjesnicima klasičnoga vijeka. Ako Juvenal previše 
popušta retoričkomu patosu, treba odbiti na to, što je i Juvenal 
dijete svoga vremena. Medjutim ne bi bilo pravedno poricati; da 
je Juvenal upotrebljavajući retorička pomagala umjereniji, nego 
Lukan ili Silije, nego Stacije ili Valerije Flako. Nema sumnje, 
da je izraz Juvenalov počešće silovit i bučan, upotrebljavajući 
najživlji kolorit zove pjesnik stvari pravom, nebiranom riječju, 
pa se vidi, da ne piše za čitatelje, koji žele, da ih spisatelj 
»respektuje“. Budući da je neprestano gnjevan, u Juvenala nema 
one lakoće, šaljivosti, ljupkosti i ugodne promjene u tonu, čemu 
se divimo u Horacija. Ali zato imade u toga velikog realista 
drugih vrlina; njegov gnjev, koji ulazi u trag svim manama i 
opačinama, govori tako neobično snažnim jezikom, slika tako 
bogatim bojama, da mu u latinskoj književnosti imade malo pre- 
maca. On je Herkul poezije, njegove ljepote zastrašuju. S pravom 
je rekao Scaliger, da su Juvenalove satire pretežito ,tragične“. 

_Kao pjesnika rese ga _ mnoge vrline, i dramatične i epske, 
a nada sve govorničke. Kadikad je veličanstven kao Homer, 

S kao Shakespeare, rječit kao Ciceron, oštar kao Dante. 
o kolorista ile ga odlično mjesto, on nam pred oči iznosi 
Slike, kojih ne možeš nikada zaboraviti. Njegove nas slike iz- 
nenadjuju i uznemiruju, pa nam se duboko zasijecaju u ima- 
ginaciju. 

Juvenal s jednakom lakoćom iznosi ironiju, sarkazam, po- 
rugu i osvetnički smijeh ; ovim oružjem vješto upravlja njegova 
ruka, te s jednakim prijezirom kao i gnjevom navaljuje na svoje 
žrtve, a nije manje jak u komici nego u tragici. Ima u njegovim 
satirama takovih komičnih prizora, punih soli, ironije i zanosa, 
koji te sjećaju stare komedije. 

Imade časova, doduše rijetkih, kad mu gradja daje oduška, 
te odloživši strjelicu iz ruku zanosi se pjesnik u staro nepokva- 
reno doba ili se nasladjuje, daleko od zidina rimskih, ladanjskom 
idilom. Tada se razvedrava njegovo čelo i njegova poezija, pa 
tako Rano usred žestokih nasrtaja nekoliko ubavih, sladjanih, 
skladnih slika, koje bi bile dostojne Horacija i Vergilija. U 
njegovim satirama imade očitih tragova, da je proučavao Cice- 
rona, Horacija, Ovidija i Vergilija, ali je jasno, da je uza to 
ostao svoj na svome. 

Modernomu se čitatelju Juvenalovih satira nameću mnoge 
paralele rimskoga svijeta sa našim vremenom. Bila bi nepravda 
tvrditi, da naš vijek nije bolji od Juvenalova; nema sumnje, da 
su nova vjera i civilizacija ispravile: mnogi nedostatak, i da se 
u opće vidi znamenit napredak. Pa ipak ima nevolja i zala, koje 
biju naš vijek kao i Juvenalov, prosto poradi toga, što čovjek 
ostaje čovjek, i što nakon tolikih vijekova nahodimo u ljudi iste 
ili srodne strasti. 

Juvenalov je vijek doba propadanja i razmaženosti, pa je 
vrijedno krijepiti dušu i srce drugujući sa pjesnikom, koji je 
bio tako prožet moralnošću i čovječjim dostojanstvom, kao Juvenal. 
Za njega se može s pravom reći, da je Tacit satire. 


IV. 


U prvoj satiri pjesnik prebira značajne pojave rimskoga 
života i nalazi, da gledajući ih ne možeš ostati miran. Ako nema 
talenta od prirode, u takovim slučajevima nezadovoljstvo gradi 
stihove. Dok tolika množina nedarovitih pjesnika u javnosti iznosi 
i čita svoje pjesme, zašto bi morao on ostati samo njihov slu- 
šatelj ? I on umije graditi slihove, i on je bio u školi, ali oda- 
bira satiru, jer je u njegovo. doba mučno — ne pisati satiru. 

Moraš se ljutiti, dok se eunuh ženi, a žena na polak gola silazi 
u arenu, dok negdašnji brijač svojim bogatstvom izazivlje patri- 
cije, dok se Krispin, nekoć rob u Egiptu, u skerletu razmeće 
zlatom i draguljima. Dok gledam uhode, baštinare, prijevarne 
skrbnike, pijavice pokrajina, gdje mirno uživaju plijen, zar ću, 
veli pjesnik, mirovati? Zar da to ne korim? Ili zar da pjevam 
o Herkulu, Diomedu, Tezeju i Dedalu, kad muževi sami pod- 
vode svoje žene radi baštine, kad mladi rasipnici, spračkavši 
svoj imutak, nalaze svu nadu u komandi kohorte, kad su bilje- 
žnici patvorenjem toliko privrijedili, da se kao Mecenat nose u 
nosiljei, kad otmene gospodje žednim muževima podaju otro- 
vana vina, kad se u Rimu može nešto postići samo zločinom, 
kad se poštenje hvali, ali strada, a zločin donosi vrtove i palače, 
srebro rijetke umjetnine, kad mlado i staro živi za pohotu? Sav 
taj metež ljudi, veli Juvenal, podaje njegova knjiga. A kad je 


bilo više mana? Kad je bila lakomost, kad li strast igre veća ? 


Kad su potomci naših velikih ljudi dublje zagrezli, kad je bila 
obijest i blatna rasipnost novajlija bezobraznija? Potomstvo ne 
će moći ništa da dodade našim običajima: sad je svako zlo na 
vrhuncu! Zato će on te nevolje žigosati. Satira se prima ljudi, 
kako se to vidi u Lucilija. Pa ako je u opće pogibeljno nava- 
ljivati, pokušat će, da bar uzme na sito i rešeto one, koji već 
počivaju u grobu. 

Ova je satira uvod u ostale. Satira nema ni dvjesta stihova, 
pa nam je pjesnik u njoj otkrio prerazličite rane, koje se na- 
laze na tijelu rimskoga kolosa, a svaka će od njih biti gradja 
za odjelitu satiru. Ove rane ispitava Juvenal s nekom pecavom 
brzinom, tako da nam ne daje ni malo oduška. U svojem gnjevu 
gomila pjesnik sliku za slikom, optužbu za optužbom na način, 
koji je u istinu više govornički nego pjesnički. Ujedno nam na veli- 
čanstven način tumači svoje satiričko zvanje. Već u ovoj satiri po- 
kazuje nam se Juvenal kao pisac, slikar i moralist velikih vrlina. Već 
ova pjesma opravdava one riječi, koje je o njemu rekao Victor 
Hugo, pošto je pregledao velike genije sviju vijekova: ,Juvećnal 
a la passion, emotion, la fičvre, la flamme tragique, l'empor- 
tement vers I'honnčte, le rire vengeur, la personnalitć, I"huma- 
nitć. Juvćnal a au-dessus de V'empire romain le battement d'ailes 
du gypačte au-dessus du nid de reptiles. Il fond sur ce four- 
millement et les prend tous, Vun apres lautre, dans son bee 
terrible... Juvćnal est la vieille idme libre des r6ćpu- 
bliques mortes. Pas une corde ne manque a cette 1yre, ni 
a ce fouet. Son cinisme est i'indignation de la pudeur. Il y a 
de \'6popće dans cette satire. D'invecetive de Juvćnal flamboie 

depuis deux mille ans, effrayant incendie qui brile Rome en 
presence des sičeles“. 

Drugom satirom žigoše Juvenal pokvarenost i raznježenost 
muškaraca u Rimu. U početku veli pjesnik, da bi želio pobjeći 
dalje iza Sauromata, sve do Ledenoga mora, samo da ne gleda 
licemjeri, koji se grade Kurijima, a živu na bakanalsku, koji 
kupuju kipove filozofa, pa misle, da su sami filozofi, koji preko- 
ravaju manu, a sami su zagrezli u najprostije blato surovosti. 
Bolji je onaj, koji priznaje svoje mane. Takav dapače čovjek 
prezire onoga, koji se gradi stoikom, a u istinu je potajan 
grješnik. ,Neka se podsmijeva, tko je upravnih nogu, krivonogu, 
Etiopu bijelac. No tko bi podnio Grahe, dok se tuže na bunu? 
Tko ne bi izmiješao nebo sa zemljama i more s nebom, ako se 
tat ne bi svidjao Veru, ubojica Milonu, ako bi Klodije tužio 
preljubnike, Katilina Cetega, ako bi tri učenika (triumviri Okta- 
vijan, Antonije i Lepid) grlila Sulinu ploču (proskripcije) ?“ Ta- 
kovu licemjeru, koji je vikao neprestano: ,(idje si, Julijev za- 
kone, koji zabranjuješ prijeljub? Zar spavaš?“ pokazala je ozlo- 
glašena Laronija, da su muškarci gori u neprirodnoj pohoti nego 
žene, i da oni sami postaju ženama; pa je onaj stoik postidjen 
morao pobjeći, jer nije mogao podnijeti javnu istinu. Koja je 
posljedica toga, što sad muškarci hodaju u ženskoj nošnji? Zla 
će navada kao kuga okužiti sve oko sebe. Doskora će se muš- 
karci drznuti učiniti, što je više nego nošnja. Mužkarci ulaze u 
najnečistije misterije, pa protiv običaja i prirode slave najsramo- 
tnije svečanosti. Danas još samo mala djeca vjeruju, da ima 
podzemni sviet, pravih Mana i crnih žaba u Stiškoj vodi. No 
pomislimo, da je to istina: što osjećaju naši slavni predji, kad 
vide svoje potomke? Rim je podjarmio svijet; ali što se do- 
gadja u pobjednikovu gradu, to nikada ne čine savladani narodi. 
Ipak ima primjer, da se Zalaces iz Armenije u Rimu raskalašio. 
Došao je amo, da bude talac. Tako se pokvareni običaji rimske 
mladeži prenose iz Rima. 

S neobičnom smionošću iznosi nam Juvenal u ovoj satiri 
sliku protuprirodnoga zločina, koji su izraelski zakoni i stari 
Germani kaznili smrću. Ima u satiri koješta, što se u modernim 
književnostima izražava finije, ali toga nahodimo u starih pisaca 
često. Satira svojom kompozicijom ne pripada medju najbolje. 
Naperena je na Domicijana i rimsku aristokraciju istoga vre- 
mena. Juvenal je u tom crtanju samo vjerna jeka povjesti. Do- 
micijan je bio čudovište okrutnosti, ali u prvom redu čudovište 
licemjerstva. Poznato je, da je Domicijan živio sa svojom sino- 
vicom Julijom. U to doba moralnoga propadanja bio je car u 

svemu izgled, po kojem su se upravljali ljudi. Iz carske je pa- 
lače zlo obilazilo gradom. Licemjerstvo je za Domicijanova vla- 
danja bilo još jače uvriježeno nego za Nerona; osobito ga je 
bilo puno u višim slojevima društvenim. | 

Kao što je za Tartufia kršćanska vjera plašt, pod kojim 
krije od svijeta svoje slabosti, tako je lažni stoicizam bio Tar- 
tuffima poganstva krinka za potajne grijehe. Juvenal dijeli ove 
.licemjere u dvije vrste: u nazovi-stoike, koji su cinici, i u na- 
zovi-stoike, koji su epikurovci. 

Juvenal žigoše ovdje licemjerstvo, tu vječnu manu ljudsku, 
koju poezija pobija od pradavnih vremena. Na nju navaljuju 
Perzije, Lucijan, Evangjelje, Shakespeare, Moličre, naša suvre- 
mena komedija, njoj je namijenio svoju drugu satiru Juvenal. 
A da Juvenal ne prevršuje, na široko nam svjedoče Tacit, Sue- 
tonije i Kasije Dion. i 

Treća satira, jedna od najboljih Juvenalovih, prikazuje 
nam neugodnosti i nevolje živovanja u Rimu. Pjesnikov prijatelj 
Umbricije odlučio je ostaviti Rim i otići u tihe Kume, pa posto 
je natovario prtljagu na kola, podju oba prijatelja naprijed u 
Egerijinu dolinu. Ovdje Umbricije svomu prijatelju iznosi razloge, 
zašto ne može više da živi,u Rimu. U Rimu nema više mjesta 
za pošten zanat, radom ne možeš izići u Rimu. Veliki pothvat 
nici i spekulanti, kao što su Artorije i Katulo, koji umiju crno 
pretvarati u bijelo, neka ostanu u Rimu. Oni su nekoć bili sl 
romašni trubači, koji su svirali za igara u manjim mjestima, a 
sada sami daju puku igre i uzimaju javne potrebe u zakup. 
zašto ne sve? Ta oni pripadaju medju ljude, koje sreća iz blata 
podiže do vrhunca moći. Sta ću u Rimu, nastavlja Umbricije, 
ne mogu lagati, ne mogu hvaliti lošu knjigu, ne umijem čitati 
u zvjezdama, ne ću i ne mogu da obećavam smrt kojega 00a, 
ne miješam otrova, nisam podvodnik zaljubljenika ni pomagač 
tatova; ja sam kao kljast čovjek, koji svojom rukom ne može 


nikomu koristiti. Danas svijet ljubi samo sukrivce, poštenjak . 


nema prijatelja. No priznat ću ti, najviše me u bijeg nagoni 1 
Rima hrpa Grčića (Graeculi), od svega tudjeg smeta sada našim 
bogatašima najdraži. U svoj Grčkoj nema mjesta, koje nam ne 
bi bilo poslalo kojega nevaljalca, ni u Rimu otmene kuće, u 
kojoj se ne bi uvriježilo koje Grče, da po vremenu postane g0- 
spodar. Grk je sve: brza uma, drzovit, brbljav, retor, gramatik, 
geometar, slikar, mazač, augur, pelivan, liječnik, magik. Sve 
umije gladno Grče: oh će se u nebo popeti, ako _ mu zapovjediš. 
Pa takva nitkova da gledam u grimizu? Nedavno je još pro- 
davao u Rimu smokve i šljive, koje je donio iz Sirije, a sad 

će on uživati veće časti nego ja, rodjeni Rimljanin, samo zato, 
jer je bolji laskavac i vještiji mim? To je pravi komedijaški 
narod. Grk plače, kad vidi suze u prijatelja ; ako zimi išteš ognja, 
oblači toplo odijelo; veliš li, da tije vruće, i on se znoji. Njemu 
nije ništa sveto; utiskava se u obiteljske tajne, da ga se onda' 
više boje. Najgori su grčki filozofi. Neki je stoik svoga prija- 
telja i učenika Bareju prijavio i umorio. S njima se ne može 
mjeriti Rimljanin. No da ne laskam našim ljudima: i mi mje- 
rimo sve o posjed i novac. Siromah ne vrijedi ništa, siromahu 
nitko ne vjeruje, siromah je općenit nišan poruge. Pa ipak je 
sve bogatstvo samo laž, sjajna bijeda, jer nam trošak nadilazi 
dohotke. U gizdavom siromaštvu živimo svi u Rimu. Ovdje sve 
stoji novaca. A kako se mirno i sigurno živi u malenu mjestu, 
dok ti je u Rimu i život i zdravlje u neprestanoj pogibli! Kuća 
gori, gospodar je već iznio svoje pokućstvo, već se dimi u trećem * 
podu, no u sobicama pod krovom ne osjećaju još ništa. Jadni 
pjesnik Kodro, koji gore stanuje, bit će veseo, ako iznese živu 
glavu. A njegova siromaština i knjige propanu. Nije imao ništa, 
pa je jadan izgubio i to ništa! A kad u najvećoj bijedi zaište 
pripomoći, nitko mu ne daje zakrilja ni jela. Naprotiv kad se 
zapali palača bogataša Asturika, svi su zabunjeni i tuguju. Još 
se nije požar utrnuo, a već se svi žure, da mu nadoknade štetu, 
pa pogorelac bude bogatiji nego što je bio prije: valjada je zato 
i podmetnuo oganj! Ako ti nije previše stalo do igara i gluma 
prijestolnoga grada, a ti lijepo kupi u omanjem mjestu kućicu 
sa vrtom, ne će te stajati više nego godišnja najamnina rdjava 
stana u Rimu. Ondje si svoj gospodar, ne će ti smetati glomot 
kola u tijesnim ulicama i vika ljudi, pa ćeš mirno spavati, što 
mogu u Rimu samo bogataši o veliku trošku. Bogataš se nosi 
u svojoj nosiljci po ulicama, a tebe u stisci guraju i tiskaju. Ako 
izidješ noću na ulicu, prijete ti druge pogibli. .Sa prozori vi- 
sokih kuća padaju lonci, tako da je lakomišljeno poći na večeru, 
ako nisi prije napisao testamenta. No još je bolje, da te pogodi. 
lonac, nego da te sretnu oni. Mlad pijanica zametnut će s tobom 
kavgu. Odgovorio mu što ili ostao miran, svagda ćeš iznijeti 
batine, ako ne parnicu. A ima i tatova i lupeža, koji bodežem 
vrše svoj posao. Kao poslije hajke, nalegne u Rim sav smet, 
kad redarstvo očisti šume i močvare. Samo okovi kuju se u 
pećima, doskora ne će biti dosta gvoždja za plug i branu. Sretnih 
li vremena, kad se Rim za kraljeva i tribuna još zadovoljavaše 
jednim zatvorom! Mogao bih ti navesti još i drugih razloga, 
ali valja poći, već me zove kočijaš uzdignutim bičem, a sunce 
se već nagiba. Zato ostaj zdravo i misli na me, pa kad te Rim 
*& 


84 ' Juvenal. 


predade tvojemu Akvinu, da se odmoriš, zovni me k sebi, pa ću 
ti biti pomagač u satirama. 

Ova je satira upravo tipna za opis devaddnosti koje nala - 
zimo u velikim gradovima. Englez Smollet, Francuzi Reignier i 
Boileau opisuju na sličan način London i Pariz, podsjećajući 
nas u mnogoj sitnici Juvenalove satire. Zgodno je smišljeno, 
što ne prekorava Rima sam pjesnik, nego njegov prijatelj ; tako 
se u neku povećava vjerovanje. 

U početku je veoma krasna ,mise en sečne“, pa se može 
reći, da je u opće sva satira izvedena sa dramatičnom živošću. 
Najžežće navaljuje pjesnik na Grče, koje mu je tip laskavca. 
Slika je laskavca veoma živa i duhovita, pa premda su laskavca 
prije Juvenala opisivali Teofrast, Terencije i Horacije, opet je 
Juvenal umio pokazati, da je izvoran. Drugo je dakako pitanje, 
jesu li Juvenalove navale na Grke sasvim opravdane. Ovo na- 
srtanje na Grke javlja se već u Katonovo doba. Osobito je že- 
stoko navaljivao na njih sam strogi Katon. Ali i Plaut, koji je 
posljedovao Grke u svojim komedijama, ne ustručava se šibati 
ih svojim sarkazmom. Od onda su i postali izrazi, koji su bili 
kao poslovice: ,pergraecari“ (živjeti na grčku) znači ,pijančiti“ 
a ,graeca fides“ (grčka vjera) reći će ,nevjera“. Dapače Ci- 
ceron, koji se je naobrazio u Ateni i na Rodu, inače štovatelj 
grčke kulture, ne može se oteti općenitoj struji, te u javnom 
govoru prekorava grčki značaj (pro Flaeco I, 28). Svakako su 
Grci uvjetovali neku promjenu običaja u Rimu i podali Rimlja- 
nima neku finoću. Nema sumnje, da se je uvuklo ujedno nešto 
zla. Teško je danas odsjeći, je li ova izmjena bila na sreću ili 
na nesreću po Rim. Medjutim bilo kako mu drago, ne bi li 
druge mane samih Rimljana bile dosta jake, da istroše stablo 
rimsko i bez Grka? Juvenal je toliko pravedan, te dodaje, da i 
Rimljani nisu mnogo bolji od Grka. 

Osobito nas se ugodno prima u ovoj satiri pjesnikova 
izrazita čovjekoljubivost, koja je inače dosta rijedak gost u po- 
ganskoj starini. Krasne su njegove riječi: ,Ništa nije u nesretnom 
siromaštvu tvrdje, nego što ljude čini smiješne“. Bit će prilike, 
da se još bolje razabere Juvenalova čovjekoljubivost. 

U četvrtoj satiri iznosi Juvenal na osobit način sliku 
Domicijanova despotizma i nisku podlost senatora prema tiranu. 
Pjesnik najprije navaljuje na Krispina, koji je bio veoma rasipan ; 
Krispin je jedared 6000 sestercija (setercij je od prilike 8 nvč.) 
platio za ribu barbuna, a od toga se nije najeo. Zatim zazivlje 
Muze, da kazuju, što je učinio Domicijan, kad je neki ribar kod 
Jakina u Jadranskom moru uhvatio neobično veliku ribu obliša 

i donio ga u Albu u carevu palaču. Car se upravo nalazio u 
Albi. Ribar predajući mu ribu reče: ,Primi, što je preveliko za 
privatna ognjišta; proslavi taj svečani dan; žuri se razblažiti 
želudac jelom i pojedi obliša, sačuvana za tvoj vijek; sim je 
htio, da bude ulovljen“. Kolikogodj je to glupo rečeno, ipak se 
je Domicijan naduo. Nema ništa, što ne bi mogao vjerovati o 
sebi čovjek sa bogovima jednake moći, kad ga tko hvali. Na 
nesreću nije se našla zdjela, koja bi bila dosta velika za toliku 
ribu. Zato budu brže bolje iz Rima prizvani odlični savjetnici 
carevi u albansku vilu u vijeće. Oni dodju, a pjesnik nam ih 
redom prikazuje sa svim vrlinama i manama njihovim. Veliko se 
pitanje zametne: ,Ilma li se riba rasjeći?“ Montan se tomu 
opriječi, jer bi to bila grdna sramota, nego valja za ribu pri- 
rediti posebnu zdjelu, a od sada treba da uvijek budu u carevoj 
pratnji i lončari. Ova misao nadvlada, a savjetnici se veselo ra- 
zidju svojim kućama. O da je car radije, veli na koncu pjesnik, 
ovakovim tricama poklonio sva ona vremena bjesnila, u koja 
je oteo gradu slavne i čestite duše bez kazne i bez osvetnika! 
Ali je na posljedku i sam poginuo, kad su ga se počeli bojati 
mali ljudi. To je naudilo ubojici Lamija, Domicijanu. 

Ova je satira sastavljena od dva dijela: u prvom se 
govori o Krispinu, a u drugom o tiranstvu Domicijanovu. Neki 
su ih spajali ovom mišlju: ako već može sluga tako rasipati, 
što ćeš očekivati od gospodara! Najveća je vrijednost ove satire 
u Juvenalovu opisu Domicijanova dvora i carevih savjetnika. 
Te su boje i slog dostojni Tacita! Car je bio država, kao što 
je ono i Ljudevit XIV. rekao o sebi. Terorizam se njegov naj- 
bolje odrazuje u velikašima, koje nam pjesnik opisuje veoma 
oštro i potpuno. Konačne pak riječi najbolje pokazuju, što je 
kipjelo u pjesnikovoj duši, ove nas riječi sjećaju staroga tra- 
gičnog kora, koji napominje pravednost bogova. Osveta njihova 
nšto kasnije, sve to jače tuče“. Tako kroz šaljivu anegdotu o 
oblišu probija glas pravedne osvete. 

Peta nam satira prikazuje obijest bogatih patrona i ku- 
kavnu sudbinu njihovih siromašnih klijenta. U doba Domicija- 
novo i Trajanovo, koje osobito prikazuje Juvenal, dobivao je 
klijent od svoga patrona za službe, koje mu je vršio, svaki dan 
»Sportulu“, t. j. 6//, sestercija. Medjutim je bio običaj, da patron 
klijenta na mahove zove na objed. Takovu nam zgodu opisuje 
Juvenal u ovoj satiri. Siromašnomu se Trebiju ispunila vruća 
želja: pozvao ga bogati Viron, njegov patron, k objedu. Bolje 
je prosjačiti kruha, nego biti za stolom bogata patrona i podno- 
siti sva poniženja. Gospodara služi lijepo. momče, a gosta grub, 

neotesan sluga ; pred gospodara meću najstarijega vina, a pred 
gosta rdjava rampaša, koji mu udara u glavu i dovodi ga u 
kavgu sa libertinima; uza to gostu sluga uvijek gleda na prste, 
da ne bi možda dragokupih dragulja izgrebao iz zlatnoga vrča. 
Gospodaru je namijenjen bijeli pšeničnjak, a gostu podaje sluga 
košaru droptinjica. Gospodar se nasladjuje finim morskim rakom, 
a gost se mora zadovoljiti polovicom jajeta i prostim jelom. 
Gospodar zalijeva jelo najodabranijim uljem iz Venafra, a gostu 
smrdi ulje po svjetiljei. Viron jede najfinije ribe: barbuna iz 
Korzike ili murenu iz Sicilije, a Trebije dobiva jegulju ili 
prostu ribu, koja se je hranila u blatnom Tiberu. Juvenal 
najviše zamjerava Vironu, što je neotesan. Volja ga inače, da 
bude za se bogat, a za prijatelje siromašan! Zatim se donesu 
glavna jela: guščja jetra, kokoš velika kao guska, vepar, gomo- 
ljike, a Trebije se može, ako ga je volja, nasladjivati gledajući, 
kako rezač reže pečenku, od koje ne će njega ništa zapasti. On 
ne smije ni beknuti, ni gospodaru nazdraviti, ako želi, da ga ne 
bace napolje. No da jadnik iznenada dobije novaca, od ništa bi 
postao velik i Vironov prijatelj! Novae je Vironov brat. Na 
koncu se iznesu za gospodara najfinije poslastice, a Trebije se 
mora zadovoljiti gnjilom jabukom. Misliš li, Trebije, da to Viron 
čini od škrtosti? Varaš se. On hoće, da te vrijedja; to mu je 
vesela lakrdija, kad te gleda, gdje zubima škripaš i suze ti po- 
lijeću od ljutine. Ti misliš, da si kao slobodan čovjek za istim 
stolom .sa velikašem, a on drži, da te para iz njegove kuhinje 
čini njegovim robom. A on ne naslućuje krivo; tko je takov, da 
bi dvaputa to podnio? Onaj je mudar, koji tako s tobom postupa. 
Ako možeš sve podnositi, onda i moraš. Doskora ćeš pružiti 
glavu, da te po njoj bije, i oćutjet ćeš ljuti bič, kad si vrijedan 
ove gozbe i ovakova prijatelja! 

Marcijal i Lucijan, svaki na svoj način, potvrdjuju, da je 
Juvenal s pravom navalio na ovu rak-ranu rimskoga društva. 
Svu je dušu iskalio Juvenal u posljednim stihovima, u njima 
se više, nego u svoj ostaloj satiri, otkriva sva unutrašnjost sati- 
rikove duše. Sto je bio nekoč klijent prema patronu, to je sada 
vrijeme prevratilo i od klijenta učinilo siromaha, koji je gotov 
rob bogatašev. Ova premoć novca u društvenom životu, koja 
pogrješku pretvara .u vrlinu, rugobu u ljepotu, nitkova u pošte- 
njaka, neznatna čovjeka u odličnu ličnost, takav je predmet, da 
su ga se latili pripovjedači, komici, moralisti sviju vremena i 
naroda. Ona je izazvala i u Juvenala ljut sarkazam, kojim je 
navalio na ovu anomaliju. Imade Viron& i danas, ali i Trebija, 
koji ih mirno podnose! 

Neobično je zanimljiva i puna detalja šesta satira, koja 
prikazuje nemoralne običaje rimskih žena. Ova od sviju Juve- 
nalovih najveća satira grozovita je slika ženske pokvarenosti u 
Rimu. Satira je udešena kao opomena Ursidiju Postumu, predja- . 
šnjemu pustolovu, koji se nakanio, da se oženi čestitom ženom. 
Pjesnik ne misli, da bi mogao takovu ženu naći u sadašnje 
doba. Poštenih je žena bilo samo u zlatno Saturnovo doba, ali 
sada gdje ćeš naći vjernu i poštenu ženu? Rimljanke su vazda 
gotove, da ne predadu glumcu, pjevaču, dapače gladijatoru. 
Senatorovica Epija pobjegla je s nekim gladijatorom u Egipat, 
ostavivši muža, sestru, zaplakanu djecu, i što je osobito čudo, 
igre u cirku i Parisa! A za koga? Za bezobrazno i lopovsko 
biće, koje ju je samo tim osvojilo, što se zove gladijator. 
Ali što žena senatorova! Treba pogledati, do kakove je bezo- 
braznosti došla žena cara Klaudija Mesalina. Ona je noću 
umakla iz bračne postelje u javnu kuću, gdje se prodaje 
ljubav. A krivi su sami muškarci, što ištu samo bogate mi- 
raze i paze samo na tjelesnu ljepotu. Općoj pokvarenosti ne 
mogu odoljeti ni žene. One, kao i muškarci, slave noćne orgije, 
kite se bez mjere i nadmeću. se: s muškarcima u gombanju i 
pijančenju, raspravljaju o estetici, zagone u šutnju gramatike i 
retore, te predavaju o filozofijskim i moralnim pitanjima. Učila 
je takova žena retoriku, povjest, arheologiju, pa kori svoju dru- 
garicu poradi izraza, a i svomu mužu jedva oprašta jezične po- 
grješke. Ništa nije nesnosnije, nego bogata žena. Ona ništa ne 
drži sramotnim, samo ako imade svoj nakit oko vrata i na 
ušima. Doma se mužu prikazuje kao prava grdoba; samo vani 
je lijepa. Najgrdjaje u jutro prije, nego se uredi i nakiti. Tada 
se napate sluškinje od njezinih hira; onda, da utiša savjest, do- : 
očekuje četu svećenika, proroka i astrologa, koji su joj dali 

sredstva, da se oslobodi svih ljudi, koji su na putu njezinoj 
sreći, ma to bila i njezina djeca. Medju drugim nedostacima 
suvremenih žena ističe pjesnik i to, da rade sve na grčku. To 
je prava grekomanija. U grčkom jeziku izražavaju strah, gnjev, 
Tadost, sve tajne svoga srca. Sto sve ne rade žene na grčku! 
Ne samo mlade žene nego i osamdesetgodišnje starice tepaju u 
svojoj pohoti bez prekida: Coh xzi duyn. Takova žena buni ne- 
prestano_ mir u kući, igra se odvjetnika, dapače gladijatora. 
Nemir u kući traje dan i noć, osobito ako je žena preljubnica. 
Iz nečiste savjesti hini ljubomornost, a ako ju muž zateče na 
preljubu, okosit će se na njega s najvećom bezobraznošću. Kako 
se je mogao u Rimu razviti takav bračni život? Kako je rasla 
politička moć, tako se je širila raskošnost, s bogatstvom su na- 

legli u Rim tudji zli običaji, osobito frivolni simpoziji, koje 
pohadjaju i žene, a osim toga su ženske misterije pune najgore 
pokvarenosti. Da su bar ove nakazne mane ostale u kući! Ali 
. vidimo, da su žene obeščastile i javne božanske službe. Tu po- 
moći više nema, jer i siromaštvo ne smeta ženi, da se podaje 
pohoti i taštini. Pa kako žene samo zapovijedaju muškarcima! Tu 
nema protesta: tako hoću, tako zapovijedam! Mijenjati muževe, 
običan je hir sadašnjih žena: one se znadu u 5 godina 8 puta 
preudati! U svakoj parnici možeš opaziti žensku ruku. Nema 
sramote, koje bi se stidjele. Nema ništa, što ne bi sebi dopu- 
štale, što bi u opće držale sramotnim. Pod kraj prelazi pjesnik 
na najgore zločine: žena po modi vremena ubija muža i djecu 
otrovom, ako li zatreba, sjekirom kao Klitemnestra. A to ne 
čine iz strasti, nego dok su pri sebi. To je s tim groznije. 

Ova je satira medju Juvenalovim najveća i najpikantnija, 
ona je neke vrsti ,unicum“ u svjetskoj književnosti. Pjesnik nam 
iznosi u njoj silno obilje detalja, pa se pokazuje vrsnim pozna- 
vačem ljudi. Mnogima samo smeta ona opscenost, koju Juvenal 
izriče na sva usta, dok riše pokvarene običaje. Kolikogodj je 
kompozicija u glavnom jednostavna, opet su pojedinosti pome- 
tane bez pravoga reda; u tom nizu ženskih portreta željeli bismo 
više sveze. U kratko, ova nam se satira čini sjajnom improviza- 
cijom više, nego plodom trajna razmišljanja. A takova bi impro- 
vizacija bila dostojna Moličrova ili Shakespeareova imena. 

No ima drugi nedostatak, koji nalazi kritika u ovoj satiri. 
Nema sumnje, da je žena kao i muškarac u ono doba pala u 
najgore blato pokvarenosti, dospjela do takove propalosti, kakova 
ge na sreću više ne napominje u povjesti svijeta. Juvenalov je 
veliki gnjev opravdan. Ali u ono doba bilo je u Rimu takodjer 
junačnih i vjernih žena, kao što su obje Arije, požrtvovnih i 
odanih, kao što su Eponina, Artorija Flacila, pa i neke druge, 
o kojima nam govori Tacit; a osim toga Rim — nije sav svijet. 
Neki brane Juvenala tim, što je povod njegovoj satiri sasvim 
odjelit od općenitoga pitanja o ženi. Juvenal upozoruje prista- 
roga Ursidija Postuma, neka se okani ženitbe. A Ursidije se 
Postum htio oženiti kojom Rimljankom. Zato se Juvenal 
osvrće samo na mjesne i časovite prilike žena u Rimu, a ne 
mari raspravljati u opće o ženi. Ako je pak u Rimu bilo i 
vrijednih žena, Juvenal je držao, da su veoma rijetke. Zato ih 
i ne napominje. 
| Uza sve to, bili ovi prigovori opravdani ili ne bili, ova je, 
satira neobično djelo sa svojom živošću, svojom snagom, svojim 
slogom, puno plemenite ljutine na žensku pokvarenost, ako 

i nije prosto od nekih hiperbola, kojima je više kriva sama vrst 
satire nego pjesnik. Njezini su utjecaji na kasniju književnost 
evropsku mnogobrojni. Duhoviti Boileau pošao je njezinim tragom 
u posebnoj satiri o ženama, ali pored svega duha i talenta nije 
dostigao svoga uglednika. 

esta je satira Juvenalova divan spomenik književni, u njoj 
je satirik gromkim glasom zagrmio svojim sugradjanima, dokle 
su pali. Rimljani bi bili sretni, da su mogli poslušati njegov 
glas. Ali se opačina već rušila strminom u ponor, pa je i Ju- 
venalov krik ostao uzaludan. 

Sedma nam satira prikazuje tužno stanje pjesnika i knji- 
ževnika. Jedina je još nada car, koji se je osvrnuo u ono doba 
na tužne Muze. Sva je prilika, da se to tiče cara Trajana. Ova 
slika, koju nam podaje o jadnom živovanju književnik, sasvim 
bi pristajala Dominicijanovu vremenu, kad su živjeli Stacije i 
Marcijal u Rimu i na posljetku morali siromašni i prevarenih 
nada ostaviti vječni grad. Juvenal sam izrijekom veli (1, 171), 
da mu je glavni zadatak slikati Domicijanovo doba. Neki opet 
pomišljaju, da je taj car, koji podaje nove nade, Hadrijan, a da 
nije Trajan. To je teže pomišljati poradi toga, jer Juvenal ni u 
jednoj satiri izričito ne napominje Hadrijanovih vremena, osini 
ako bi tko htio o njih pripojiti sasvim općenite tužbe, kakove 
nalazimo u XIII. i XIV. satiri. S Juvenalovom se tužbom pod- 
udaraju u svemu Marcijalove riječi (3, 38). 

Samo je još car, koji podaje nade književnicima. Slavni i 
poznati pjesnici već su prisiljeni, da uzimaju u zakup kupalište 
u Gabijima i krušne peći u Rimu, a neki se od njih ne stide 
biti ličbari (aukcijonatori): Klija, ostavivši Aganipske doline i 
gladujući, seli u atrije velikaša. No još je bolje biti ličbar nego 
krivi svjedok ; takovi su novi plemići, koji su nekoč kao robovi 
došli iz Azije u Rim. Ako, pjesniče, izvana očekuješ pomoći, 
radije spali pjesmu ili daj, da ju izjedu moljci. Bogati škrtae, 
kao dijete paunu, divi se tvojim djelima 1 hvali ih, a zaštitnik, 
koji je sam pjesnik i Homera drži većim pjesnikom od sebe 
samo poradi starine, pozajmit će ti možda, želeći predavanjem 
osnovati tvoju slavu, mrljavu odaju i poslati svoje slobodnjake ; 
no trošak će trebati da namiriš sam. Svi su se dali na neplodno 
polje pjevanja, to je prava bolest u Rimu. No pravi pjesnik, 
koji ne piše tek koješta za prostu svjetinu, takav pjesnik, kakova 
sad nemamo, već ga samo zamišljamo, uspijeva samo onda, kad 
mu je duša prosta od briga, kad ne kušajući životne gorčine 
boravi u gajevima i kod izvora Muza, kao nekoč Horacije i Ver- 
gilije. Naši pjesnici, ako hoće da pišu, moraju zalagati odijelo 

i posudje, ili se moraju na to dati, da sastavljaju osnove za pan- 


tomimske balete. Mecenati su izumrli. Jednako je neplodno zani- 
manje historiki, odvjetnika, sudaca, govornika i retor4. Ljudi 
vole čitati novine nego historijska djela. Govornici prolaze bolje: 
ali samo bogati odvjetnici dobivaju priznanja. Kad siromašan go- 
vornik zbori, nitko mu ne vjeruje. Najgore ipak prolaze učitelji 
gramatičkih i retorskih škola: ništa ne stoji oca manje nego 
pouka njegova sina. Nijedan od učitelja nije se obogatio po svojoj 
vještini. Tek ako sreća hoće, može od retora postati konzul! ili 
od konzula retor. Sudbina daje robovima prijestol, a zarobljenicima 
triumf! 

Na ovaj način brani Juvenal ljude inteligencije, a prekorava 
imućne ljude, koji ne umiju cijeniti, što vrijedi prava duševna 
radnja. Pjesnik žigoše svoje egoistično i indiferentno doba, u 


. kojem ne bi više mogli uspijevati takovi pjesnici, kakovi su bili 


Horacije i Vergilije. A najpače duhovito šiba svoje suvremenike, 
što ne umiju štovati nastavnike svojih sinova i shvatiti, da gra- 
matička škola Hmade biti zavod ne samo za nauku, nego i za 
uzgoj. i 

Osma je satira kritika plemstva: pravi plemić treba da 
imade vrline svojih predaka. Satira je upravljena .mladomu 
Pontiku, a nastoji pokazati, što je pravo plemstvo i koje duž- 
nosti nameće plemenita krv. Slavno ime bez osobnih zasluga 
više škodi nego koristi. Ma ti kipovi praotaca naokolo resili sav 
atrij, jedino je plemstvo —  krepost. ,Navodeći neke znatnije 
primjere veli pjesnik Pontiku: ne išti lomne potpore u tudjoj 
slavi, kao trs, koji se vije o brijest, nego se sam pokaži hrabar 
kao vojnik, nepristran kao sudac, pošten kao skrbnik, pa neka 
te ništa ne odvrati od ovoga puta poštenja i časti. Ako na po- 
sljetku dobiješ pokrajinu, obuzdaj ljutinu i lakomost, budi milo- 
srdan saveznicima i ne daj, da se izobijesti tvoja pratnja. Snadje 
li te strast, podići će se protiv tebe plemenitost tvojih predaka 
i kao sjajna zublja zasjati pred nedjelima. Reći ćeš možda, da 
smo i mi u mlade dane griješili. Ali ti velim, da se nekih mana 
treba okaniti, kad čovjek prvi put obrije bradu. Dječacima se 
može pregledati kroz prste, ali nikako odraslim ljudima. Ako se 
tvoj rob klati po krčmama, ti ćeš ga otjerati u robijašnicu. Ali 
to nije najgore. Sada patriciji za novce izlaze u lakrdijama; puk 
gleda Fabije kao mime i smije se zaušnicama, koje dobivaju 
Mamerci. Nije ni čudo: ako je car citaraš, zašto ne bi plemić 
bio lakrdijaš? Da, sve opačine, koje je počinio ubojica Neron, 
okrunio je onim mahom, kad se je na tudjim pozornicama kao 
plesač i pjevač osramotio. I najplemenitije porijetlo ne: štiti od 

sramote. Katilina i Ceteg bili su potomci najodličnijih obitelji, 
a Ciceron, njihov protivnik, kojega je Rim prozvao ocem domo- 
vine, potekao je od nečuvenih ljudi iz mala mjesta. Njegov 
zemljak Marije, pobjednik Cimbara, od obična težaka i vojnika 
postiže najveće časti, dok je njegov drug, rodjen od plemenita 
roda, bio urešen samo drugim lovorom. Deciji, koje je pod- 
zemalje primilo kao žrtvu za.vas Lacij, mnogo su vredniji, nego 
ono, što su oni spasli, a ipak su bili plebejci, kao što je i 
Servije, posljednji dobri kralj Rima, bio čedo robinjice. Bolje 
je, da ti je otac Tersit, samo da si ti sličan Eakovu unuku, 
nego da te otac Ahil uzgoji slična Tersitu. Najzad ma tko bio 
tvoj prvi pradjed, jamačno je bio ili pastir ili čak što drugo, 
što ne ću da kažem. 

Ne bi poznavao onih vremena ni namjere pjesnikove, tko 
bi tvrdio, da Juvenal ovdje iznosi ideju ravnopravnosti i eman- 
cipacije sasvim na način Rousseau-ov. Juvenal je Rimljanin; 
gledajući, kako propadaju potomci slavnih rimskih obitelji, žao 
mu je i podiže svoj glas, da ih odvrati od ove stranputice. 
Niječi, kojima opominje plemiće svoga naroda, vrijede za sva 
vremena, a žar njihov pokazuje uzvišenost pjesnikove duše. Ištući 
plemenitost duše, Juvenal ponavlja ono, što je mislio i Horacije 
(Sat. 1, 6). A još prije nalazimo, da je Salustije divnim rije- 
čima u govoru Marijevu (Bell. Jug. 85) istakao svu ništetnost 
titula, genealogije i roda, ako nema vrline. To je ponovio Beau- 
marchais svojom čuvenom rečenicom, da je plemić čovjek, koji 
je sebi dao truda, da se rodi, i Rousseau, koji u ,Novoj Heć- 
loigi“ izriče sličnu misao. Zanimljivo je, da je propadavje rim- 
skoga plemstva u Juvenalovo doba urodilo istim plodom, kao i 
francuskoga oko velike revolucije. Dok je plemstvo zahirilo, 
javljaju se prvi talenti gradjanski i vojnički iz demokratskih 
slojeva. Zato Juvenal s tolikim, rek bi plebejskim ponosom, 
ističe slavne ljude, koji su nikli iz demokratskih obitelji. Sa samo- 
sviješću pita Juvenal (st. 211): ,Da se dade narodu slobodno 
glasovati, tko bi bio takov propalica, da ne bi odmah volio 
Seneku, nego Nerona?“ 

Ispovijed Juvenalova eredo je poštenih ljudi. Kao i Seneka, 
podiže se Juvenal do neobične visine. Misao, da je pravo plem- 
stvo — krepost, sjaje kao zvijezda u djelima mnogih poznijih 
umova. Juvenal ne prezire plemića po rodu, ali se drži onoga, 
što bismo moderno rekli: noblesse oblige. 

I ovu je satiru posljedovao Boileau. 

U devetoj satiri izvrgava pjesnik ruglu protuprirodnu, 

istočnu strast muškaraca. Nevol se razgovara s nekim, koga 

pjesnik ne imenuje; krivo bi bilo tvrditi, da je to sam pjesnik, 
jer .Nevolov drug ne pokazuje nikakova gnjeva, dok Nevol go- 
vori o onoj mani. Nevol, koji je takav pasivan raskalašenik, žali 
se na škrtost bogatih patrona, koji žele zadovoljavati svoje strasti 
bez troška. Pjesnik je ovdje odobrao dijalog navlaš poradi toga, 
da se Nevol sam neznalice osudi. S najvećom ironijom prikazuje 
nam pjesnik besramnost klijenta, koji su tako duboko pali, da 
ih ne može više ništa spasti. Pa premda su se dali na sramotu, 
to im ipak ne donosi koristi. 

Ova nam satira iznosi na vidjelo najsramotniji dio tadaš- 
njega života u Rimu, pa je u neku ruku dopuna druge satire. 
Da se je Juvenal u opće latio ovakova predmeta, ispričavamo 
time, što je Juvenal šibao sve glavne mane svoga vremena. 
Inače je ova pjesma, kao satira, dobra i prava juvenalovska 
slika! Vidi se, da muškarci nisu bili u Juvenalovu vijeku bolji, 
nego žene. 

U ovih devet satira prikazuje nam pjesnik prizore iz života 
svojih vremena i žigoše mane svojih suvremenika. Drugačije su 
ostale satire (od 10. do 16.): jedne od njih pune su praktične 
mudrosti, a druge općenitih mjesta i retoričkih tirada. Ali su i 
ove satire zanimljive i lijepe u više smjerova, te nam iznose u 
cjelini filozofijske i moralne ideje pjesnikove. 


V: 


U desetoj satiri raspravlja Juvenal o tom, za što treba 
da molimo bogove, što li treba da želimo. Samo malina ljudi 
na zemlji umije raspršiti oblake zablude i razlikovati pravo dobro 
od lažnoga. Najviše ljudi prosi u bogova ono, što sami drže 
srećom, a u istinu je nesreća. Zele novac i posjed, a ipak je 
bogataš izvrgnut navalama, dok neprijatelj rijetko kad provali u 
siromašku kuću. Na bogata putnika. vreba razbojnik, a putnik, 
koji nema ništa, pjevajući će proći kraj razbojnika; bogataša 
nude otrovom u zlatnoj čaši, a iz zemljane posude ne pije se 
nikada otrov. Ne divi se onomu, čemu se Demokrit ruga i što 
Heraklit oplakuje. Isto je tako ništetno željeti časti i moć. Njih 
ruši neprijazan, kako svjedoči primjer Sejanov. Sto se više 
uspneš, dublje ćeš pasti. To je srušilo Krasa, Pompeja i Cezara. 
Rijetki kraljevi salaze u podzemni svijet bez umorstva i rane, 
rijetki tirani s nekrvne smrti. Mnogi opet žele govorničku slavu, 
ne pomišljajući, da su najveći govornici Demosten i Ciceron 
svoj govornički sjaj platili glavom. Drugi bi pak htjeli vojničku 

slavu i plijen, zaboravljajući, kako su završili Hanibal i Ale- 
ksandar, i kako je Kserkso s nebrojenom vojskom došao u Grčku, 
a na malenu čamcu vratio se kući. Daj nam, Jupitere, dugačak 
život i mnogo godina, kliču neki. A koliko nevolja i pregaranja 
nameće nam starost! Kolike bi ljude rana smrt sačuvala od sra- 
mote i nesreće! Ljepotu ište majka za svoje čedo. Lukrecijina 
i Virginijina sudbina morala bi joj biti na pameti; morala bi 
se sjećati, kolikim je napastima izvrgnut krasan mladić, pa da 
i onima, koji su nevini, prijeti udes Belerofontov i Hipolitov ili 
udes onih, koji su pali Mesalini u mrežu, pa morali svoj bijeli, 
krasni vrat prignuti pod mač. ,Dakle ljudi ne bi smjeli ništa 
željeti ?“ Prepusti bogovima, da nam po volji odrede sudbinu. 
Ako već što želiš, moli, da ti bude zdrav duh u zdravoj duši; 
išti, da ti bude srce jako i bez straha od smrti, pa da uzmogneš 
podnijeti svaku muku, da se ne ljutiš i ne želiš ništa, pa da 
voliš Herkulove napore nego sve Sardanapalove raskošne užitke. 
Jedan je samo put, koji vodi do mirna života, a to je krepost. 
Zato se napuni mudrosti; samo mi te, Fortuno, gradimo bogi- 
njom i u nebo te stavljamo! 

Ova gradja, koju ovdje Juvenal obradjuje, nije nova; obra- 
dili su ju prije njega Platon u Alkibijadu II., pa Perzije u 
drugoj satiri i Seneka (Epist. 69). Poslije toga takli su se ove: 
teme nebrojeni pjesnici. Najpoznatiji je način, kako o njoj govori 
Shakespeare u ,Hamletu“. Juvenal je ovu satiru tako vješto 
izveo, da jamačno ide medju njegove najbolje. I strogi sudije 
Juvenalovih satira ne mogu je se dosta nahvaliti; Nisard (0. e. 
P. 41) veli za nju: ,Un des plus beaux morceaux, non-seule- 
ment du recueil de Juvenal, mais de la počsie latine cest 
assurćment le tableau de la chute de Sćjan. La satire des Voeux 
n'a pas de plus bel endroit, et cette satire est elle-m&me la 
meilleure de Juvćnal. Le počte y est dans tous ses avan- 
tages; le morceau est sans defaut.“ Juvenal nabraja šest želja: 
bogatstvo, moć u državi, rječitost, vojničku slavu, fizičku ljepotu 
i dug život. A opisao ih je tako majstorski, da bi ga mogao 
nazvati Rembrandtom satire. Osobito je divan opis Sejanova 
pada. Iz svega na koncu proizlazi zlatna riječ, dostojna kojega 
velikoga kršćanskog spisatelja. 

Jedanaesta je satira poslanica prijatelju Perziku, koga 
zove pjesnik, da bi u njega proslavio Megalezije. Ako Atik daje 
bogatu gozbu, nazivlju ga čovjekom, koji umije živjeti; učini li 
to isto Rutilo, drže ga ludom. U onoga na ime ima novaca, a 
ovaj se takovom sjajnom gozbom ukopava u dugove. Pa ipak 
ništa ne biva češće. Pošto takav čovjek spračćka vas imutak, 

onda pobjegne u Baje; a boli ga samo to, što je onda godinu 
dana bez cirka. Moja će ti podvorba, Perziko, pokazati, da umi- 
jem ne samo moral preporučivati, nego i po njemu živjeti. U 
mene ćeš naći najjednostavnija jela, objed, kakav se svidjaše 
našim predjima, no kakovim se danas ne zadovoljava ni najniži 
rob. Kuća i posudje njihovo bijaše tako priprosto kao i hrana, 
Tko je onda cijenio umjetnine grčke? Što je bilo srebra, sjalo 
je samo na oružju! Bogovi su bili brži sa svojom pomoći, dok je 
još glinen Jupiter stajao u hramu. Tad su ljudi jeli za stolom 
od orahovine, koji su sami izradili; sad ne sladi bogatašu nika- 
kova poslastica ni miris pomasti i ruža, ako velika umjetnina 
od slonove kosti ne drži širokih ploča stolova. Takovo što ne 
ćeš naći u mene, pa ni velike čete sluga. Dva krepka seoska 
momka vrše posao: jedan podaje jelo, a drugi vino: Ne će te 
zabavljati pjevačice i plesačice, ni kocke; čitat će ti se Homer 
i Vergilije; kod takovih stihova nije do toga stalo, tko ih kazuje: 
Ti ipak ostavi sve brige doma, ne misli na poslove, nego se 
vas podaj slatkomu pokoju. Što ti inače zadaje brige, sad za- 
boravi. Dok ljudi u Rimu Megalezije slave u bučnom cirku, 
ljubopitni, kako će proći ,zeleni“, i dok se mladi gledatelji ludo 
klade, neka se naša navorana koža naužije proljetnjega sunca i 
otrese toge, pa možeš bez straha već uru prije u kupelj. Samo 
se ne podavaj takovoj raskošnosti pet dana uzamanece; jer i uz 
ovakov život podići će te dosada: rjedje uživanje podaje cijenu 


"nasladama. 


U ovoj se satiri približava Juvenal načinu Horacijevu; to | 
nije toliko satira, koliko prijateljska poslanica, kakovih je više 
napisao Horacije. U jedanaestoj satiri prikazuje nam se pjesnik 
blaži i umiljatiji nego i u kojoj drugoj. Može se reći, da je ova 
pjesma mali chef-d'veuvre gracije i fine ironije. Ugodan je usrdni 
način, kako hvali i crta stare rimske običaje; vidi se, da on, 
kao i Tacit, ište uzrok rimske državne veličine u jednostavnosti 
starih Rimljana. Poput Horacija (Sat. II, 6) crta nam ovdje 
pjesnik takodjer svoje privatno živovanje ; vidi se, daje on raz- 
borit i pošten čovjek, koji pametno živi; opaža se, da mu godi 
ladanjska idila. Oblik prijateljske poslanice l lagodna svečana 
dispozicija oduzeli su ovaj put pjesniku iz ruku ljuto oružje; on 
tek uzgredno, sa strane sjekne svojim porugljivim pogledom 
ludo raskošje bogataških gozba; no u jezgri ova satira čuva svoj 
idilski značaj. 

 Dvanaesta je opet sodliniča: i to prijatelju Korvinu, u 
kojoj mu opisuje radost, što se je njegov prijatelj Katulo sretno 
povratio doma. Ovu će radost veselije, nego svoje godovno pro- 

slaviti žrtvom, jer se gotovo desilo, da ne bi bio prijatelja 
Katula nikada više ugledao. Strijela je udarila u brod, na kojem 
se je Katulo vozio, brod se stao već puniti vode, sva vještina 
krmilarova bijaše uzalud ; utaman je Katulo izbacio bogato blago, 
kojim je brod bio nakrean. Bila je najveća pogibao. Na posljetku 
se more umiri, nada se povrati sa suncem i brod s Katulom 
sretno pristane u Ostiji. Zato priredjuje slavu. Drugoga uzroka 
nema. Katulo imade tri sina, takovu neizdašnu prijatelju ne će 
baštinar žrtvovati ni bolestne kokoši, 'dapače ne bi dao ni pre- 
pelice za onoga, tko -je otac. Sasvim druge se žrtve prikazuju, 
kad osjete ognjuštinu Galita i Pacije, bogataši bez djece. Ima 
ljudi, koji tada napune trijem zavjetnim pločama, obećavaju he- 
katombu, Novije i Pakuvije sami bi žrtvovali slonove, da ih 
samo mogu dobiti za novce. Namjesto toga žrtvovao bi Pakuvije 
svoje mlade robove i robinjice, dapače da imade doma Ifigeniju 
za udaju, on bi ju odmah žrtvovao na oltaru, i bez nade, da 
će potajno biti zaklana tragična košuta mjesto Ifigenije. A' zašto 
ne bi? Hiljada brodova grčkih: u Aulidi ne vrijedi, koliko jedan 
testament; jer ako bolesnik ozdravi, promijenit će svoj testament 
poslije takove velike zasluge Pakuvijeve i sve zapisati Pakuviju. 
Vidiš dakle, koliko koristi daje ubijanje kćeri. Neka živi baštinar 
Pakuvije kao Nestor, imao blago, koliko ga je Neron nagrabio, 
nakupio zlata na bregove, no kako on nikoga ne ljubi, ne mi- 
lovao nitko ni njega! 

Kao u predjašnjoj satiri, tako 1 u ovoj Juvenal nadovezuje 
na konkretan fakt žestoku i pecavu navalu, ovaj put na sra- 
motnu vrstu ljudi baštinara (captatores), koji su vrebali na baštine 
bogataša, nastojeći najgorim sredstvima, varkom ili zločinom 
istisnuti zakonite baštinike. Cesto im je sreća bila prijazna. Po- 
imence su znali zastrašivati bogate ljude, da se ne žene, samo - 
- da se lašnje dočepaju njihove ostavine. Prvi dio satire podsjeća 
nas Horacijeve ode (I, 3), u kojoj govori pjesnik o Vergilijevu 
putovanju u Grčku. Sto je Horaciju Vergilije, to je Juvenalu 
Katulo: polovica duše. Drugi dio po sadržaju odgovara Hora- 
eijevoj petoj satiri u II. knjizi, samo što je Horacije navalu na 
baštinare zavio u drugačije ruho: u njega na ime razgovaraju 
se Ulikso i slijepi tebanski prorok Tirezija u podzemnom svijetu. 
Horacijeva satira poradi svoje dramatičnosti pravi je biser, Ju- 
venalova je naprotiv više retorična, ali iz bližega crta ovu vrst 
ljudi u carskom Rimu. Gnjev se pjesnikov javlja osobito u po- 
sjednjim riječima, ali taj gnjev ne nasrće više, kao nekoč : pjes- 
. nikove su riječi plemenite i čuvstvene. 

U trinaestoj satiri tješi Juvenal prijatelja Kalvina, koji 

je izgubio 10.000 sestercija. Kalvin ih je naime nekomu prija- 
telju posudio, a prijatelj mu ne htjede priznati duga Juvenal 
tješi Kalvina, da će krivac osjetiti kaznu u savjesti svojoj. Ti 
ne ćeš, Kalvine, osiromašiti poradi ovoga gubitka i nisi prvi, 
komu se je to dogodilo. Zato se okani pretjerane tužbe i pre- 
gori gubitak, kako se pristoji tvojim godinama i iskustvu. Ne 
samo djela filozofi nego i škola života uči nas podnositi i po- 
davati se jarmu nužde. Koji je dan tako svet, da ne bi donio 
kradje, nevjere, prijevare, ubistva i drugih zločina? Broj je dobrih 
ljudi malen, jedva tolik, kao broj vrata u Tebi ili ušća Nila; 
jer sada živemo u vijeku, koji budući gori od gvozdenoga, iz- 
vrgava ruglu vjeru bogova i krepost. U Saturnovo je doba 
dakako bilo drugačije: tad je bio grijeh vrijedan smrtne kazne, 
ako mladić ne ustane pred starcem , danas je čudo, ako prijatelj 
ne zataji povjerenoga dobra. Nitko ne mari, da to bogovi znadu, 
samo da se ne obazna medju ljudima. Jedni se krivo kunu 
bogovima, jer ne vjeruju bogova: slučaj, po njihovu, upravlja 
svijetom. Drugi doduše vjeruju, da za grijehom dolazi kazna, ali 
misle, da mogu nešto malo i bolovati poradi novca; siromašni 
Lada želi ipak bogatu podagru! Osim toga vele, da su bogovi 
spori u kazni; prije nego stigne kazna, ima još vremena, pa će : 
možda steći i milost, jer je lako umekšati bogove; a iskustvo po- 
kazuje, da jednakih zločina ne prati jednaka sudbina: jednomu 
zločin daje križ, a drugomu krunu! Dok tebe, Kalvine, toliko 
boli ovaj gubitak, jamačno držiš, da imaš nekakove povlastice, 
kao da ti ne treba trpjeti od opće pokvarenosti? Gledaj samo, 
što rade razbojnici, palikuće, tati, skvrnitelji hramova, otrov- 
nici, ubojice, pa će ti se prikazati malenim ono, što se je tebi 
dogodilo. Ti ćeš reći: , Ali je osveta dobro, koje je ugodnije 
od samoga života!“ Tako govore nenaobraženi ljudi, a ne misle 
tako mudri ljudi, jer je znak neznatna duha — želja osvete. 
Nitko se toliko ne raduje osveti, kao žena. Ne misli, da su 
umakli kazni, kojih nije stigla ljudska pravednost. Krivce muči 
savjest, a takova je kazna groznija nego sve kazne u podzemnom 
svijetu: to će reći danju i noću nositi u grudima svoga svje- 
doka! Pitija je nekoč rekla Spartancu, da bogovi kazne i odluku 


zločina. A što istom, kad zločinac odluku izvede! Tad ga muči 


savjest bez prestanka. Ne može pravo ni jesti ni piti, u snu ga 
muče prikaze; kad čuje grom, blijedi i dršće, jer misli, da će 
ga stignuti kazna; do mala ga stanu mučiti bolesti, a on se ne 
usudjuje žrtvovati bogovima. Tako je nestalna priroda zala; dok 
krivci počinjaju zločin, imaju previše srčanosti, a kad je već 
svršen zločin, osjećaju, što je pravo, što li krivo, pa ne mogući 

se održati, daju se na nova zločinstva, koja sami osudjuju. U 
zamku će pasti i naš nevjerni prijatelj, te u zatvoru ili na robiji 
okajati svoja nedjela. A ti ćeš se radovati njegovoj kazni i 
priznati, da bog nije ni gluh ni slijep. 

U ovoj satiri nalazimo općenita mjesta, koja označuju po- 
sljednje Juvenalove satire. Krasne su pjesnikove riječi o osveti, 
koje nas živo podsjećaju evandjeoske nauke. Osobito je divan 
opis savjesti, koja progoni krivca. Ciceron (pro Mil. 23), Perzije 
(Sat. 3), Seneka (Ep. 43, 917 i 105), Plutarh (de sera numinis 
vindicta) ostavili su nam krasnih stranica o glasu savjesti, ali 
ih sve nadilazi Juvenal psihologijskom istinitošću. Od _mo- 
dernih mu je spisatelja premac Chateaubriand, pisac poznatoga 
djela ,Gćnie du christianisme“. Pojedinih prizora, kako savjest 
muči krivca, nalazimo u svjetskoj književnosti na pretek: maj- 
storska je slika noćnih muka Neronovihi u Tacita (An. 14, 10), 
Kaliguline patnje u Suetonija (Calig. 8); poznata je grozna sud- 
bina Oresta, koga progone osvetnice Srde, jer je umorio majku 
(u Euripidovu Orestu 245), i prikaza Bankova duha u Shake- 
speareovu ,Macbethu“. Neobično je u Juvenala samo to, što 
pjesnik na koncu prijatelju ipak obećava, da će njegova dužnika 
stići ljudska kazna. Ova nedosljednost, koja se ne može po- 
ricati, očit je znak, da su krila pjesnikova duha već oslabila. 

Cetrnaesta satira, poslanica nekomu Fuscinu, ozbiljna 
je opomena roditeljima, da ne uzgajaju svoje djece samo nau- 
kama, nego i svojim dobrim primjerom. .U njoj pjesnik pokazuje, 
da je uzrok propadanja u materijalizmu, u uživanju i u pohlepi 
za blagom. Ako roditelji podaju djeci primjer igraštva, raska- 
lašenosti, surovosti prema podanicima, pohote, onda je prirodno, 
da se djeca povode za njima. Možda će se po koji mladić bo- 
ljega kova tomu oteti, no većina ide tragom svojih roditelja. 
Mi se svi lako povodimo za onim, što je zlo i sramotno: Ka- 
< tilinu ćeš naći u svakom narodu, ali ne ćeš Bruta! Zato treba, 
da ti je u kući čist život. Hoćeš, da:ti bude pred gostima kuća 
čista i uredna, a zašto ne želiš, da bude i pred djecom? Zmi- 
jama i sljepićima hrani roda svoje mlade, pa kad mladi pona- 
rastu, traže istu hranu. I stari i mladi jastrijeb traži strvinu. 
Tako je i Kretonijev sin ono malo, što mu je od očevih gra- 
djevnih spekulacija preostalo, spraćkao gradeći nove zgrade. 
Drugi ocevi primaju židovsku vjeru, te i njihovi sinovi slijede 
Mojsijev zakon. U kratko, mladež se povodi za roditeljima, samo 
ne će u škrtosti, jer zazire od njene spoljašnosti. Ipak se može i 
škrtost ucijepiti. Otac hvali štedišu, puk se divi onomu, koji 
umije nagomilati blago, pa tako otac sam upućuje sina tvrdoćom 

i pregaranjem, da uškrtni. A zašto se čovjek toliko muči, da 


siromašan živi, a bogat umre? Jer što više raste vreća novaca, 
povećava se ljubav k novcu, kojega ne cijeni nemalac. Zato 
pribavljaš sebi, često na. štetu i omrazu sugjedovu; jedno imanje 
za drugim. U ono staro, dobro doba dobivao je ratnik za -svoje 
rane kao nagradu jedva dva jutra oranice, a to danas bogatašu 
nije dosta za vrt. To je uzrok zločinima: nijedna strast nije ih 
toliko počinila, koliko pohlepa za blagom. Tko se želi obogatiti, 
želi to brzo postati. Dobitak, dolazio ma od čega, dobro miriše. 
Nitko ne pita, otkuda je novac, nego samo da ga imaš: to uči 
ostarjela paziteljica malu djecu, to se uče djevojčice prije nego 
čitati. Uz takove prilike učenik doskora nadilazi učitelja. Krivo 
svjedočanstvo, kriva prisega i potajno umorstvo prokrčit će mu 
još kraći put do bogatstva. To nisam kanio, reći ćeš. Ali tko djecu 
uči, da moraju težiti za novcem, podaje slobodan mah svakomu 
zločinu; dapače kao i lav svoga čuvara, koji ga je othranio, 
ne će ni sin tebe poštedjeti; pa ako bude morao dugo očekivati 
baštinu, on će ti već prikratiti nit života. Zato nije ništa ludje, 
nego se vas život skitati po moru, da stečeš blaga, izvrgavati 
se pogibli brodoloma, da možda najzad kao brodolomnik pro- 
sjačiš. Pa ona blaga, koja tko zgrne, mora sa još većim strahom 
i brigom čuvati. Čuvanje velika: imutka prava je pokora. Bo- 
gati Licin namješta noću četu stražara od straha, da mu požar 
ne bi uništio dragocjenosti. A goli cinik ne boji se ognja u 
svojoj bačvi, pa ako mu se bačva razbije, imat će sjutra novu, 
ili će staru iskrpati. Aleksandar je-već osjetio, koliko je sretniji 
onaj, koji ništa ne želi, nego koji želi vas svijet i voljan je pod- 
nijeti za to sve pogibli. Nemaš nikakove moći, Fortuno, ako je 
u nas mudrosti, -— mi te činimo boginjom! Dosta je, ako 
imamo toliko, koliko ište glad, žedja i studen. Nikad ne govori 
drugo priroda ni mudrost! Jer tko stane ići za blagom, htjet 
će uvijek više, pa ga ne će zadovoljiti ni Krezovo“ blago! | 
Ova se gradja pretresa od davnih vremena, već u Sokratovo 
doba bilo je o njoj mnogo govora, obradio ju je i Kvintilijan 
(Inst. or. II, 2, 3). Uza sve to pošlo je Juvenalu za rukom, da ' 
od stare, poznate ideje stvori ozbiljno, jezgrovito, izvorno djelo. 
Ima takovih moralnih istina, koje ne izumiru nikada i kojima 
ostaje cijena u sva vremena. Medju njih pripada i tema ove 
satire, pa je bio tek posao satirika Juvenala, da poznatoj iđeji 
dade: ruho svo ga vijeka. Tako se Juvenal dotakao znamenitoga 
pitanja o uzgoju mladeži, narodnje uzdanice, pitanja tako važna, 
da jednako zanima državnika kao i oca. Dobro je osjećao Ju- 
venal, da svijet ostaje na mladjima, te bi bilo upravo za čudo, 

da je. Juvenal u svojim satirama mimoišao ovo pitanje. Polovicu 
satire zaprema pobijanje lakomosti, a u tom je neki nedostatak. 
kompozicije u ovoj satiri. Lakomca su opisali prije Juvenala 
Teofrast i Plaut (u Aululariji). Moli&rov Harpagon dostojan je: 
potomak starmskoga lakomca. Ova je satira uz šestu i desetu 
najvažnija za shvaćanje pjesnikove moralne intencije. Premda je 
nešto predugačka, i premda se pokazuje neki nedostatak u si- 
metriji pojedinih dijelova, sve nam to nadvknadjavaju mnogo- 
brojne vrline; ova je satira puna uzvišenih savjeta i spasonosnih 
načela, koja vrijede i nakon tolikih vijekova. U kratko: u njoj 
je pretežnija mudrost nego poezija. 

Petnaesta satira pripovijeda dogadjaj nečovječne suro- 
vosti, koji se je dogodio u sjevernom Egiptu. Pjesnik osudjuje 
vjersko sujevjerje Egipćana i opisuje boj, koji se iz vjerskoga 
fanatizma dogodio medju stanovnicima Omba i Tentire: pobjed- 
nici Ombljani sasjekli su i požderali savladane Tentirce. Pjesnik 
poradi toga uvrštava Egipćane medju najdivljije barbare, dapače 
tvrdi, da su okrutniji nego divlje zvijeri. Iz stiha 2%. razabi- 
ramo, da se je taj krvavi dogadjaj zbio godine 1217 poslije Kr. 
Upravo za vladanja cara Hadrijana bio je Rim stjecište reli- 
gioznih sujevjerja sviju naroda, pa je to moglo ponukati pjesnika, 
da protiv fanatičnih vjerskih sujevjerja iznese na vidjelo načela 
prave ljubavi prema bližnjemu, osnovane na prirodjenom čuvstvu 
čovjekoljubivosti. Priroda je čovjeku dala suzu i tim pokazala, 
što je najplemenitije u našem ćutjenju. Zato s milosrdjem gle- 
damo, kad se komu kakovo zlo dogodi. Bog je životinjama dao 
dušu, a nama ujedno duh, po kojem upoznajemo, da se moramo 
uzajmice potpomagati, sjedinjivati u narode, graditi kuće jedan 
do drugoga, i braniti se medju sobom. No na žalost, sad je sloga 
u zmija veća nego u ljudi. Nikada.lav nije lavu oteo života, 
tigar s tigrom živi u miru, i medvjedi se slažu medju sobom. 
Samo ljudi glože se izmedju se i kuju sada od gvoždja ubojno 
oružje, kojim se ubijaju. Dapače vidimo, da se čitavi narodi 
medju sobom kolju i izjedaju. Sto bi rekao ili kamo bi pobjegao. 
da to vidi, Pitagora, koji nije jeo životinja, kao da su ljudi, i 
koji nije uštio svomu želucu ni svakoga sočiva ? 

Ova satira ne može se isporediti sa boljim  satirama Juve- 
nalovim ; ima u njoj nešto staračke govorljivosti. Uza sve to lav 
se poznaje po pandžama: čin antropofagije opisan je neobično 
snažnim slogom. Za pjesnikovu filantropiju značajne su njegove 
zanosne riječi o milosrdju; ovo je mjesto prekrasan tumač bes- 
mrtnih Terencijevih riječi (Heaut. I, 1, 25): ,Homo sum: hu- 
mani nil a me alienum puto“. Upravo su ganutljive riječi osam- 

desetgodišnjega starca, koji na domaku groba propovijeda ljubav 
k bližnjemu. U njegovim riječima imade istina, koja bije po 
prstima i kršćansku Evropu. Koliko smo još i danas udaljeni 
od prave tolerancije i iskrene ljubavi prema bližnjemu, ticalo se: 
to pojedinaca ili naroda! Dok Juvenal uzdiše o tom, koliko je 
zala nanio čovječanstvu vjerski fanatizam, govori iz duše svim 
pravim prijateljima humaniteta ; a povjest evropskih naroda po- 
kazuje, da je vjerski fanatizam doista počinio većih grozota, nego 
ih prikazuje ikoja tragedija. | 

Šestnaesta je satira ulomak. U njoj raspravlja pjesnik 
o prednostima vojničkoga staleža prema drugima. Vojnik može. 
bez kazne zlo postupati sa gradjanima; ako se parbi, brzo mu 
se kroji pravda, dok parnicu kojega gradjanina sudije zavlače 
bez kraja i konca; samo vojnik imade povlasticu, da može za 
očeva života sastaviti testament, pa se dogadja, da otac bude 
baštinar rodjenoga sina. 

Gramatici Priscijan i Servije priznaju ovu satiru Juvenalovim 
djelom, pa zato ne vrijedi sumnja poznijega sholijasta. Nema u 
satiri ništa, što bi se protivilo Juvenalovu načinu. A sam predmet 
bio je zgodan za satiru. Vojnička je despocija za carstva stala 
već pritiskivati rimsko društvo. Surovi i nenaobraženi vojnik 
imao je u Juvenalovo doba velikih povlastica na štetu ostalih 
staleža, pa je zato satirik i uzeo na sito vojnički stalež. Budući 
da su vojnici bili onda veoma moćni, ne treba se čuditi oprez- 
nosti, s kojom se pjesnik laća ovoga predmeta. Mjesto ljute 
strjelice odabira Juvenal finu ironiju. Možda je ta velika premoć 
vojničkoga staleža upravo kriva, što je pjesma ostala ulomak. 
Svakako možemo žaliti, što satira nije dopjevana, jer bi nam pri- 
kazivala sa satiričnoga gledišta vojnički stalež u Juvenalovo doba. 


VI. 


Juvenalove satire podaju nam priliku, da se bar donekle 
upoznademo i sa pjesnikovom ličnošću, pa da tako nadopunimo 
sliku, koja nam po životopisima ostaje nejasna. Horacije je rekao 
za Lucilija, da je njegov život ocrtan u njegovim djelima, a to 
u neku ruku vrijedi i za Juvenala. 

Iz njegovih se satira vidi, da je bio skroman čovjek, koji 
nije ulazio u prve krugove, opis njegova. objeda pokazuje, da 
nije živio ni sjajno ni raskošno. Ali je ipak imao toliko, da je 
mogao živjeti; bar ga nije stigla tužna. sudbina Stacijeva, koji 
bi bio poginuo od gladi, da nije pisao za balet. Pripadao je naš 

pjesnik medju ljude srednjega sloja (mediocres), za koje se ne 
može reći, ni da su bogataši, ni siromasi. 

' Pola vijeka bavio se Juvenal oko deklamacije, ali kako 
životopisac veli, za zabavu. Boissier (0. 6. 146) naslućuje, da je 
ipak htio na taj način izići na glas i prokrčiti sebi put do jav- 
noga priznanja. Marcijal ga nazivlje doduše ,rječitim“, no si- 
gurno je, da se njegovo ime ne nalazi u Plinijevoj korespon- 
denciji, u kojoj nam se prikazuje vas pokret ovoga vijeka. 
Mommsen je vjerojatnim pokazao, da je prva knjiga Plinijevih 
pisama objelodanjena godine 97, dok se Juvenal još nije pro- 
slavio satirom. Zašto ga Plinije nigdje ne napominje, ako je 
doista biv na glasu sa rječitosti? Moglo bi biti, da se je dao 
na satiru poradi toga, jer mu retorika nije urodila željenim pri- 
znanjem. 

Dok su drugi glasoviti govornici i filozofi, kako nam svje- 
doči Plinije, uljezli u najotmenije kuće, Juvenal nije zašao medju 
prvake rimskoga društva. Iz njegovih se satira vidi, da se žali 
na to, što umni ljudi nemaju Mecenati. Juvenal ili nije našao 
svoga Mecenata ili ga u opće, živući u ponosnoj samoći, nije 
htio ni tražiti. Pikantna indiskrecija Marcijalovih epigrama, koje 
je namijenio Juvenalu, ne podaje nam prava pomišljati, da je 
Juvenal obijao bogataške pragove, ne bi li ishodio sportule! 

Svakako je istina, da je Rim Juvenalu bio nepodnosljiv, 
pa je zato rado bježao u Akvin, u malo mjesto, u kojem su 
mu gradjani, po svjedočanstvu posvetnoga natpisa, dali magi- 
straturu (kvesturu ili edilitet), i u kojem je pjesnik bio flamen 
Vespazijanov. 

Juvenal se oštro ruga tadašnjoj aristokraciji, pa za cijelo 
nije s njom drugovao. Od njegovih znanaca u prvom je redu 
Marcijal, no bilo bi krivo odatle izvoditi, da je Juvenal u životu 
bio nemoralan. Od ostalih pjesnika čini se samo za Stacija, da 
mu je možda bio znanac (7, 82); a neki naslućuju po nekim 
mjestima njegovih satira (6, 15 i 280; 7, 186), da je općio i 
sa Kvintilijanom. Inače su ljudi, kojima namjenjuje pojedine 
satire, sve same nepoznate, malene osobe, medju kojima se još 
najviše ističe čestiti Umbricije. Drugo su čeljad čudne ruke: 
jedan je najpoznatiji medju preljubnicima“, a drugi parasit. 

Najizvornija je satira Juvenalova po tom, što nas uvodi i 
u društvo ,,malenih ljudi“. Pjesnik nas vodi medju jadnike, koji 
ne mogu izaći na površinu: to su trijezni pjesnici, odvjetnici 
bez parnica, učitelji bez djaka, propali trgovci i jadni klijenti. 


Juvenal je njihov tumač i branič, poznaje sve njihove bijede. 
Da. nije biTo Juvćnala: njihovo bi nam stanje ostalo slabo po- 





102 Juvenal. 


znato: historike zanimaju visoke ličnosti; ako nisi senator ili 
vitez, povjest ne mari .za te. Juvenalovo milosrdje zalazi i u ove 
nizine. Braneći siromahe i bijednike, uza svu plemenitost srca, 
Juvenal :prijekim okom gleda Grke, Istočnjake i Židove; u tom 
je pravi Rimljanin, jer je uvjeren, da će ovi došljaci oboriti _i 
onako rasklimanu zgradu rimske države. 

Budući nezadovoljan rimskim prilikama, Juvenal se okani 
proze i prihvati bič satire. Osobito Domicijanova vlada tako .ga 
je ogorčila. da ga i pojav cara Trajana na prijestolu ne može 
ublažiti i izmiriti sa rimskim društvom. Juvenalu su idealna — ona 
stara republikanska .vremena, dok krepost nije bila smiješna, 
dok su Rimljani živjeli priprosto i pošteno. | 

Martha dokazuje (0. 6. p. 291), da je Juvenal izrazit pri- 
jatelj patricija, dapače da bi se Juvenalu mogla podmetnauti re- 
čenica: ,Sacra res :patricius“ prema Senskinoj: ,,Homo sacra 
res homini.“ On to:izvodi odatle, što se Juvenal zgraža gledajući 
patricije u areni, a ne žali se na krv nesretnih siromaha gla- 
dijatora, .koji su za zabavu rimskoga svijeta lili svoju krv i 
gubili svoj život. Ova je tvrdnja samo prividno istinita, :jer u 
Juvenala ima na pretek mjesta, gdje :izrijekom izlazi ma .hranik 
najčistije čovječnosti. Juvenal je .tek želio, .da aristokrati živu i 
rade, kako se pristoji njihovoj situaciji u državi. A poznato je, 
s kolikim ponosom hvali plebejce, :n.:;p. Cieerona i Marija. —. 

Na srodan način želi Boissier (0. c. :p. 156) dokazati, da 
Juvenal nije bio republikanac po svojem eutjenju. Ali ne može 
biti sumnje, :da je. Juvenalu :bila:sveta uspomena stare republike: 
treba se samo sjetiti, kako govori o Brutu. Istina je, da jei na 
dvoru eara Trajana bilo dopušteno štovati uapomenu republikan- 
skih junaka Bruta, Kasija i Katona,. pa bi mogao tkoged kazati, 
da je Juvenal mogao, i kao carevac, slaviti stara republikanska 
vremena. I Plinije u svojem ,,Panegiriku caru Trajanu“,-koji.je 
govorio pred samim Trajanom, ne štedi:Đomicijanove: uspomene. 

Uza sve to Juvenalov -se gnjev nije ublažio. Dok 'Tasit i 
Plinije pozdravljaju Trajanovu :vladu kao zoru novih, boljih dana, 
Juvenal ostaje mrk :i nepomirljiv, te nemilice šiba zle običaje 1 
mane u rimskom :suvremenom društvu. Istina je, da je uprava 
pokrajina bila za Trajana bolja nego malo prije; to nam svže- 
đoče pisma, koja je .pisao Plinije Trajanu; ali ipak -sva vlast 
ostala je u jednoj ruci, a to je bilo Juvenalu dosta, da bude 
oprezan u nadama i:da ne vjeruje carskoj upravi. 

Juvenal je iz:dna duše prezirao pomamnu svjetinu :rimsku, 
onu »četu Removu“, koja ide samo za 'tim,.da dobije kruka i 
zabave. Isto tako osudjuje trgovce, koji se daju na vratolomne 

spekulacije, samo da se dočepaju što većega blaga. Pjesnik bi 
htio s filozofijskih svojih razloga, da se ljudi okane pretjeranih 
želja, pa da svatko, zadovoljan malim imutkom, živi na svojoj 
grudi. Ovu misao ponavljaju starinski mudraci, živjeli oni ili u 
bačvi kao Diogen, ili u carskoj palači kao Seneka. To naho- 
dimo u Horacija, to ponavlja Juvenal. (Isp. Lorković, Počela 
političke ekonomije str. 285). Ovaj prijezir trgovine i obrta zna- 
čajan je po starinsku filozofiju, a u neku ruku odgovara starin- 
skoj aristokratskoj uredbi društvenoj, koja :u prvom redu čuva: 
nepokretnost imutka. Juvenal bi htio, da niži slojevi, koji ne 
živu na svojem tlu, dobivaju javnu ili privatnu potporu. S tim 
je u svezi, što govoreći o književnicima žali za Mecenatima! 

Zestoke navale Juvenalove izobila svjedoče, da je pjesnik 
bio žučljiva temperamenta; istom u poznijim satirama ublažava 
se izraz njegove ljutine. Juvenal nije historik, nego satirik, pa 
nije pravo svaku pjesničku izjavu raščinjati, kao što smijemo 
riječi kojega strogo .historijskog vrela. Ako Juvenal pišući satiru 
kaže, da poštenih ljudi nema u Rimu ni toliko, koliko ima vrata 
u Tebi, treba to razumjeti, da tako rečemo, u pjesničkom smislu. 
Juvenal za cijelo nije išao na prste brojiti poštenjake u Rimu, 
već je htio istaknuti, da ih je veoma. malo. Takova je priroda 
satire, da traži sjenu i da gdješto mora pretjeravati u riječi: 
tim ne gubi satira svojega tla. 

Pored toga ne smijemo zaboraviti, da su starinski spisatelji 
na drugi način prosudjivali moralni temperament koje epohe, 
nego što činimo mi u moderno doba. I Juvenal se u tom po- 
vodi za metodom svojih starinskih vremena, te polazi od teorije 
k praksi: njemu je pred očima najviši ideal, pa prama njemu 
sudi i osudjuje, i zato može gdjekad biti preoštar i prenagao. 
To vidimo osobito u poznijim satirama, koje su pune puncate 
visoke filozofije. U filozofiji Stoe naučio je Juvenal, da je osveta 
nedopuštena, da je 1 rob_ čovjek, da su svi ljudi.braća. U re- 
toričkim su se školama ove filozofijske ideje širile i ponavljale. 

Ako jeiistina, da rimska legislacija počevši vd Augusta do 
Konstantina u opće postaje sve pravednija i čovječnija, opet ne 
može nitko braniti Juvenalov vijek i prati ga od njegovih mana. 
Kao što nije istina, da je Juvenal rišući grozne slike svoga :vre- 
mene indiferentan, isto je tako mučno vjerovati, da je Juvena- 
lova slika -neistinita; njegovo crtanje :ne postaje zato u jezgri 
nepravedno, jer nije uvijek potpuno. Satirika ne smijemo .mje- 
riti istim mjerilom kao pisca pragmatične povjesti, jer bismo 
na takav način morali osuditi gotovo sve satirike, koji su risali 
svoje suvremenike. 

Isred ovoga društva, koje nam Juvenal opisuje, iz nizina, 
do kojih ne dopiraše njegovo oko, rodilo se kršćanstvo. Poganin 
Juvenal nije zamijetio početka one revolucije, iz koje se je raz- 
vilo moderno kršćansko društvo; on nije opažao one lagane 
transformacije, koju je prolazila rimska država. Živući na gorućem 
tlu Juvenal nije mogao upoznati one rek bi neopazne sile, koje 
će promijeniti rimsku državu. Politička je institucija ista, ali u 
ovoj čvrstoj zgradi, koja krije toliko raznih misli i raznolikih 
elemenata, sve se burka, sve se komeša, sve teži na jedinstvo, 
sve se podaje nemirnim nadama. Citajući Juvenalove satire 
osjećaš, da stari svijet doživljava velike potrese i da u sebi već 
nosi klicu nove doktrine i novoga društva. 


* 
* * 


Istom samo čitanje Juvenalovih satira može čovjeku jasno 
prikazati pjesnikovu snagu. Zgodno je označio J. C. Scaliger tri 
rimska satirika: ,Juvenalis ardet et jugulat, Persius insultat, 
Horatius irridet“. Zato nije čudo, što Juvenala, kako se čini, 
njegovi suvremenici nisu odviše poštovali. To naslućujemo po 
tom, što ga od suvremenih pjesnika napominje samo Marcijal, 
tomu je u prilog njegovo prognanstvo, a možda i sama smrt u 
prognanstvu. Juvenal doduše veli, da će slikati prošla vremena, 
ali su suvremenici pjesnikovi jamačno u Juvenalovim slikama 
upoznavali sami sebe. Na to ih je upućivala i živost u prikazivanju 
i tako goruća strast protiv pokojnika, kakova se ipak ćuti u 
prvom redu protiv živih ljudi. | 

Imena su ljudi u Juvenala što tipna i izmišljena, što opet 
crpena iz prošlosti, osobito iz Neronova i Domicijanova vremena. 
Od živih se napominju Marije Prisko, 1Izej, Arhigen, Galiko i 
možda Filip. Uza sve to se čini, da su u opće sva lica, koja 
nam Juvenal riše i napominje, zbiljska, ako i pod drugim 
imenom. Velika većina njegovih lica pripada prošlosti, često vrlo 
udaljenoj, kao na priliku Ciceron ili čak Lucilije. Sa. sjenama 
se bori naš pjesnik, ali su to takove sjene, koje imadu u sa- 
dašnjosti njegovoj dosta živih otisaka. | 

Nemamo pouzdanih vijesti, kako su čitatelji cijenili Juve- 


nala u drugoj polovini drugoga stoljeća ni u trećem stoljeću. 


Ali za četvrto i peto stoljeće znamo pouzdano, da su ga mnogo 
čitali. To nam svjedoče ne samo mnogobrojna posljedovanja i 
aluzije u pjesnika, kao što su Auzonije, Klaudijan i Apolinar: 
Sidonije, nego i historik Amijan Marcelin, koji veli (28, 4, 14): 

Ima ljudi, koji zaziru od nauke kao od otrova, pa ipak Juvenala 
čitaju veoma revno, i kad im preteče dokolice, ne laćaju se 
drugih knjiga“. 
| U srednjem vijeku nalazi se mnogo tragova Juvenalove 
poezije u pjesmama raznih pjesnika, a mnogobrojni rukopisi svje- 
doče, da ga je i kasnije doba rado čitalo. Osobito su ga cijenili 
u srednjem vijeku, kad su ga poradi njegovih moralnih ideja 
nazivali ,etikom“. Mnogi njegovi stihovi postali su poslovice. 
Bpomenut ćemo samo nekoliko najobičnijih: teško je ne pisati 
satiru (1, 30 difficile est saturam non seribere); tko bi podnio 
Grahe, kad bi se tužili na bunu? (2, 24 quis tulerit Grac- 
chos de seditione querentes?); cenzura oprašta gavranima, a 
muči golubove (2, 63 dat veniam corvis, vexat censura columbas) ; 
u Rimu sve stoji novaca (3, 183 omnia Romae cum pretio); 
to hoću, tako zapovijedam, volja neka vrijedi za razlog (6, 223 
hoc volo, sic jubeo, sit pro ratione voluntas); svi hoće da 
znadu, a nitko da plati nagradu (7, 157 nosse volunt omnes, 
mercedem solvere nemo); ako bude sreća htjela, postat ćeš 
od retora konzul, ako li bude ona ista htjela, postat ćeš od 
konzula retor (1, 197 si Fortuna volet, fies de rhetore consul, 
.gi volet haec eadem, fies de consule rhetor); pjevat će prazan 
putnik na očigled razbojnika (10, 22 cantabit vacuus coram 
latrone viator); tako je rijetka sloga ljepote i stida (10, 297 
rara est adeo concordia formae atque pudicitiae); treba moliti, 
đa bude zdrav duh u zdravu tijelu (10, 356 orandum est, ut 
sit mens sana in corpore sano); nasladama podaje cijenu rjedje 
uživanje (11, 208 voluptates commendat rarior_usus); onaj je 
dobio za nagradu zločina križ, a ovaj krunu (13, 105 ille crucem 
Sceleris pretium tulit, hic diadema). | 

“S Juvenalom prestaje sjati:ne samo rimska satira, nego u 
opće rimska poganska poezija. Sto. se je stvorilo iza Juvenalove 
smrti, umjetna je imitacija, iz koje izim nekih izuzetaka izbija 
pokvaren ukus, ili radnja bez prave pjesničke iskre. | 

“ UVijecaj Juvenalovih satira bio je silan na poznije satirike ; 
povjest svjetske satire puna je svijetlih tragova Juvenalova duha. 
Osobito u romanskih naroda našli su Juvenalovi stihovi živa 
odziva u duši mnogih velikih umova. Književna povjest još du- 
guje uspomeni slavnoga rimskog satirika radnju, u kojoj bi se 
potpuno prikazala vrijednost i važnost njegovih satira u povjesti 
svjetske satire. Zvijezda Juvenalove slave nije nikad potamnjela ! 

Primjeri rimskih satira. 


NN 


Horacijeva satira (I, 9). 


PB običaju sam jednoć svetom išao cestom,! 
Ne znam više ni sam, u kakve se zamislih trice: 


-Sretne me neki tad po imenu tekar mi znanac, 


Te me za ruku zgrabi: ,,Kako je, preslatki druže?“ 
»Dobro“, na to ću ja: ,bar sada, liepo ti hvalim.“ 
Kad me je pratiti stao, galetim ga: »Želiš li štogod ?“ 
»Ireba da pozaaš :nas, jer mi smo ti učena glava.“ 
To ćeš mi draži .bit'“. Želeći umaknuti silno 

Časak pobrzam, a kadšto stanem i na uho nešto 

Robu prišapnem :svom, a znoj mi do .gležanja .teko. 
Kad mi čavrljati stao i hvaliti :uliee i grad, 

Sa sobom govorah sam: ,Aj sretne -gi, Bolane,* ćudi!“ 
.Kad mu :ne odvraćah ništa, tad reče: pŽeliš veoma 


"Meni umaći, davno već vidim, al uzalud muka. 
oSredj ću se držati tebe i pratit. Kuda ćeš sada?“ 


»Nemoj se mučit, nepoznata ti želim obaći, 

:Preko Tibera leži“ kraj j Oezarovih vrtova:“> 

»Posla baš .pemam, a nisam ni lijen: .svedj ću te pratit. S 
Obarim .uši ja, ko magare mrgodne volje, 


! Sveta cesta vodi preko fora na Kapitol. 
" Ušena glava znači ovdje pjesnika. 

3 Bolan nam je nepoznat. 

4 Leži t. j. bolestan. 

" Cezarovi su vrtovi bili na Janikulu. 

Kad mu pretežak trh na ledja metnu. On začne: 

»Ako se poznajem dobro, niti ćeš prijana Viska, 

A ni Varija! štovati većma; ta tko će od mene 
Više il' brže napisat stihova ? spretnije tko ce 
Udima kretat? a pjevam, Hermogen? mi zavidjet može.“ 
Ovdje bijaše čas, da ga upitam: ,Imaš li mater, 
Rodjaka, koji te trebaju živa?“ » Nikoga nemam ; 

Sve sam sahranio već“. ,Aj sretnici, ja još preostah“. 

.Svrši! tužna još čeka me kob, što je baka sabelska? 
Meni dječaku prorekla potresavši žarom božanskom: 
»»Ovog ni otrov ljut, ni mač pogubiti ne će, 

Niti prsiju bol, ni kašalj ni ulozi teški ; 

Brbljavac njega će zgubiti jednom; s tog neka se mane, 
Ako je mudar, svih blebetuša, čim poodraste.““ 

Četvrt dana već minu, kad k Vestinu prispjesmo hramu.“ 
On je tad morao na sud, budući da jamstvo već dade; 
Pa ne učini 1 to, izgubit bi parnicu mor. 

» Ako sam išto ti drag, de ovdje mi malo pomozi.“ 

»Duše mi, pomoć ne mogu nit znadem gradjansko pravo, 
I hrlim, kamo -već znaš.“ A on reče: ,Kuda bih, ne znam ; 
Tebe da ostavim sad il parnicu ?« Mene izvoli.“ 

»Ne ću!“ reče i naprijed podje; a ja za njime, 

S pobjednikom ma da je teško se boriti, krenem. 

»Kako je s tobom Mecenat, umnik, kakvih je malo?“ 
Nastavi opet: ,Nitko još ne nadje zgodnije sreće ; 

Druga ćeš imati vrla, što tebe će u svem pomagat, 

Ako preperučiš čovjeka ovog, tako mi glave, 

Ako ne istisneš svih“. ,,Ne živimo ondje onako, 

Kako to pomišljaš ti; od one kuće ti nema 
Čistije.niti od ovih zala .slebodne većma. 

Ništa mi ne udi, što je tko većma bogat il učen, 

Mjesto je svakome svoje“ .,Čudno mi kazuješ nešto, 
Jedva bih vjerovat mogo.“ "Pa ipak je tako.“ ,Ti žariš 
elju u mene, što bliže da se primaknem .k njemu.“ ' 

» Volja te: kakav si junak, -pobiedit ćeš; -svladat se :može, 
Prvi tek pristup je težak.“5 .,Ne .će ponestat :mi snage : 


1 Varije bijaše epski pjesnik. 

2 Hermogen, pjevač i Horacijev zavidnik. 

3 .Sabeli (Sabinci) bijahu na glasu čarobnici. 

4 Vestin hram leži na foru. 

5 I Horacija je Mecenat primio medju prijatelje 9 mjeseca nakon toga, 
što ga je pjesnik prvi put pohodio. 

Sretat ću njega na raskršću, te ga pratiti svagdje. 
Ništa ne daje ljudma bez velika napora život.“ | 
Dok je zborio to, gle! Fuska Aristija! dragog, 
Koji je njega poznavao dobro. Stanemo. A on: 
»Odakle ideš i kamo kaniš?“ Trzat ga uzmem, 
Rukom natezat za kruta ramena, klimati glavom, 
Očima migat, neka me spase. Zlobnik nijedan 
Smiešeć se pretvara on, a žuč mi od srdžbe zakipi. 
»Reče, da sa mnom govoriti želiš nešto na samu.“ 
»Sjećam se dobro još, al u bolje ću reći vrijeme, 
Trideseta je subota danas: hoćeš li možda 

Našim da se Židovima rugaš?“? ,Nije mi rekoh. 
Do vjere stalo.“ ,,Ali je meni, zdušniji malko 

U tom sam ja, od mnogijeh jedan; reći ću drugda.“ 
Taj li je tako crn za mene osvanuo danak! 
Pobježe nitkov nijedan i ostavi mene pod nožem. 
Protivnik* slučajno dodje u susret, i navali vikat: 


»Kud ćeš, grdobo, ti?“ i ,Mogu !' te zvat za svjedoka?“ 


Ja mu primaknem uho. A njega na sud povuče ; 
Oba se pru, svud strka. Apolon* me spasao tako! 


II. 
Druga P er zij eva satira. 


Današnji, Makrine, dan po boljem kamičku ubroji,5 
Koji ti vedar sav pridodaje prolazna ljeta ; 
rtvuj Geniju* vina. Ti ne moliš pazarskom molbom, 


1 Fusko je Aristije bio čovjek, za koga je Horacije mislio, da pravo 
rasudjuje njegov rad. 

3 Ovdje se pjesnik ruga onim suvremenim Rimljanima, koji su pria- 
njali za kojekakve tudje obrede vjerske. 

š Protivnik ima pravo, ako tuženika sastane, odmah ga odvući pred 
sudiju, a treba da koga od nazočnika prizove za svjedoka. Tužitelj bi svje- 
doka taknuo na kraj uha. 

* Apolon je bog, zaštitnik pjesnika. 

5 Trački su narodi po bijelim i crnim kamenčićima, koje bi. bacali u 
žaru, odredjivali sretne i nesretne dane u životu. 

* Genija dobiva svaki čovjek, kad se rodi, pa Genij čovjeka prati do 
groba. Žrtvovali su mu stari uvijek na svoj rodjeni dan. 

Što bi tek mogo na samu povjerit bozima višnjim ; 

Al će većina gospode žrtvovat mučaljivi tamjan. 

Nije svakomu lako iz hrama sasvim udaljit 

Mrmor i kukavne šapte, te iskrenu molitvu molit. 

»Vjera, glas i poštenje“ kad kaže, čuje i susjed, 

Sa sobom po tiho sam on mrmlja: ,Oj da bi skoro 

Već zahropitao stric, ej divna li sprovoda!“ Ili: 

»Da mi pod motikom sretnom zazvoni bure sa srebrom, 

Herkule!«1 ili: »Stićenika da izbrišem skoro, 

Kog ću nasliediti prvi; ta gubav je, jetra ga bole. 

Sada se Neriju već sahranjuje i treća žena!“ — 

Ovo da zaprosiš sveto, u Tiber njuriš li glavu 

U jutro dvaputa triput,? i čistiš li nojeu rijekom ?* 

Daj odgovori — ta to je malo, što saznati želim — 

Kako o Jupitru sudiš? Hoćeš li dati mu prednost? 

— ,Pred kim?“ Pred kim? pred Stajem, il možda ne 
znaš pogodit, 

Tko je moćniji sudac ili za siročad bolji? 

Reci de dakle to, čim Jupitru napunjaš uši, 

Staju, pa će ti on zavikat ,Jupitre dobri!“, — 

Pa da Jupitar sim ne zazove samoga sebe: ?| 

Misliš li, da je oprostio, svetom gadjajuć munjom 

Prije što razbija hrast no tebe i kuću tvoju? 

Il što po utrobi ovčjoj* i rieči Ergeninoj jošte? 

Ti u gaju ne ležiš ko tužan i strašan bidental, “5 

Daje I ti Jupitar zar, da čupaš ludu mu bradu ? 

Ili uz koju si ti cijenu u bogova, reci, 

Kupio uši? za pluća zar i za opornjak masni ? 

Evo baka il teta, koja se bogova boji, 

Vadi dječarca iz zipke, pa čelo i usnice vlažne 

Cisti mu besramnim" prstom i prije pomirnom slinom, 

1 Tko bi se iznenada obogatio, žrtvovaše Merkuriju ili Herkulu. 

2 Prije žrtvovanja stari su prali tijelo. 

3 Po starinskom shvaćanju noć je sama po sebi nešto nečisto. 

4 Po drobi žrtvovanih životinja sudilo se je, je li žrtva valjana i korisna. 

5 Ergena je etrursko ime za žreca. 

8 Bidental znači najprije mjesto, gdje se žrtvuju ovce; to se je činilo 


osobito na takovu mjestu, gdje je koji čovjek ošinut strijelom s neba; pa se 
takovo mjesto kasnije zove bidental. Perzije prenosi ovdje ime mjesta na sa- 
moga čovjeka, koga pogodi strijela. 


7 Srednji prsi nazivahu stari besramnim (digitus infamis, impudicus). 
* Slini se pridaje osobita čudotvorna mod; poimence djeluje proti urocima. 

Vješta budući. ovako uročne poglede spriečit; 
Tud ga njiše na ruku i mršavu upravlja nadu: 
S molbom k Licinu na. polja ili u palaču. Krasu:!. 
»Kralj i kraljica njega za zeta željeli sebi, - 
Dieve se trgale za nj; kud stao, ružom mu cvalo!“ 
Ali dojilji ja ne povjeravam molitve; bože, 
Daj joj uskrati to, ma u svečanom molila ruhu. 
Išteš za živce snagu i udobnu za tielo starost, 
Neka ti bude; al goleme zdjele i tuste paštete 
Ne daju višnjima pristati na to i zatežu Jova. 
Zaklanim govedom povećat želiš imutak i zoveš . 
Droblju boga Merkura :? ,Daj sreće Penatima mojim, 
Blaga mi daj i napretka stadu!“ Jadniče, kako, 
Tolikih junica mast gdje sad ti se emrli u ognju? 
Ipak se utrobom on i darom. pretilim nada 
Pobjedi: ,,Polje već raste, već i ovčarnica raste, 
Već ću dobiti, već!“, dok prevaren najzad bez nade 
Zalud ne uzdahne novčić duboko sasvime na dnu!“s 
Da ti darujem vrč od srebra i darove zlatne, 
Tebe bi oblio znoj i iz sretnih grudiju tvojih 
Srce bi izbilo kaplje od radosti blaženo dršćuć. 
Zato je došlo ti na um, da oblačiš likove svete 
Pobjednim zlatom ; jer oni, koji od braće mjedne* 
Pošilju nama sne od slinavke najvećma proste, 
Neka su prvi i brada u zlatu neka im sjaje. 
Numino sudje i mjed Saturnovu> istisnu zlato, 


1 Licin i Kraso bijahu na glasu bogataši rimski. 

2 Bog Merkurije bijaše u početku poljski bog, pa mu se zato povje- 
ravao napredak gospodarstva i marve. > 

* Smjelom metaforom pripisuje se ovdje uzdah posljednjemu novčiću, 
koji se još nalazi na dnu prazne kese u čovjeka, što je pao na prosjački štap. 

* Po prikazivanju staroga sholijasta namjestio je August u portiku 
Apolonova hrama, koji je podigao podno Palatina, mjedne kipove 50. Dana- 
id& i njima nasuprot 50 njihovih prosaca, Egiptovih sinova. Za neke se je 
od potonjih govorilo, da kao ,bogovi sna“ u snu kazuju budućnost onima, 
koji provedu noć u hramu. Komu bi se proročanstvo ispunilo, valjda je koji 
kip sav ili samo donekle pozlaćivao (bradu, vlasi ili dr.) — Drugi pak tu- 
mače, da se pod ,mjednom braćom“ razumijevaju u opće svi bogovi, kako 
su bili u Panteonu na okupu u mjednim kipovima. 

5 Kralj Numa nije dopuštao u hramovima srebrnih i zlatnih kipova 
božjih, nego samo jednostavne od gline. Tako je trajalo još dugo vremena 
za republike, ali kad se zavrže rasipnost i raskošje, počeli su Rimljani upo- 

Izmieni žare vestalske i- etrursko glineno sudje.! 
K zemlji oj pognute duše i lišene poleta višnjeg ! 
emu u hramove ove -unosit navike naše, 
Mjeriti bozima radost po ovom grješnome mesu ?? 
Ono je smiešalo sebi cimet u skvareno ulje 
I kalabrijsko runo* u grimizu skuhalo lošem ; 
Ono zapovjedi biser ostrugat iz školjke i žile 
arke kovinske mase odielit od surova praha. 
Meso doduše grieši, al barem se koristi griehom: 
Al pontifici, rec te, čemu u svetištu zlato? 
Baš ko i lutke, koje Veneri djevica daje.“ 
Višnjima podajmo ono, čega od bogate zdjele 
Velog Mesale krieljivi odvjetak5 ne može dati: 
Cuvstvo za pravo i dužnost, i sveti pokoj u duši 
I plemenitom krepošću sasvim prožete grudi. 
Tako mi daj da uljezem u hram, žrtvovat ću brašno.“ 


trebljavati zlato, srebro i druge kovine namjesto gline u hramovima za 
kipove. — Prvi mitski gospodar Italije bijaše Saturno; u najstarije doba 
bijaše u Italiji samo bakrena novca, i to u komadima, koji su se vagali. 
Zato se blagajnica rimske države, koja se je nalazila u Saturnovu hramu, 
nazivaše aerarium (mjedna komora). 


1 I žare, u kojima su Vestine djevice, uvedene od kralja Nume, nosile 
vodu u hram svoje boginje, bijahu isprvice od gline. — Etrurci (Tusci) pri- 
gotavljali su od gline izvrsno sudje. 


3 Meso (pulpa) znači životinjsko meso, a stoji ovdje metaforski za pu- 
tenost. Neki su po ovom mjestu držali, da je Perzije bio u nekoj svezi sa . 
kršćanskim naukom, koji takodjer pobija putenost. Ali to nije vjerojatno, jer 
je pjesnik i po stoičkoj filozofiji mogao biti protivnik putenosti. 

5 Iz Kalabrije se dobivaše najbolje runo. 


* Po općenitom običaju žrtvovale su grčke i rimske djevice, kad bi se 
udavale (ili kako drugi misli, čim bi odraske), Veneri voštane ili sadrene 
lutke iz mladenačkih svojih dana i odnosile ih u Venerin hram. 


5 Znači ovdje u opće kojega odrodjena potomka M. Valerija Korvina 
Mesale, koji je bio Augustov prijatelj i zaštitnik znanosti, jednako slavan 
na bojnom polju kao i na govorničkom. 

* Siromašniji su ljudi žrtvovali samo brašnene mlince. 


LE 

III. 
Treća J uvenalova satira. 


E enii sam odlaskom svoga staroga prijana zbunjen, 
Ipak hvalim, što kani nastanit se stalno u Kumam,! 
Gradjanina Sibili darovati jednoga tako. 

Kume su Bajama vrata i sva je obala zgodna 
Počinku tihom. I Prohitu volim nego Suburu ;? 
Ima li mjesto zar toliko samotno, biedno, 

Da ti se bolje ne čini nego se požara bojat, 
Vječnog padanja kuća i pogibli trista u gradu 
Groznome i u augustu pjesničkih čitanja čestih? | 

Dok mu se pokućstvo sve na jedna smještalo kola, 
Kod starih lukova on i kod vlažne stade Kapene.? | 
Gdjeno je Numa kralj prijateljicu ročio noćnu, 
Svetog se vrela gaj i hram sad daje u zakup 
Zidima, kojim je koš i sieno — pokućstvo cielo ; 
Svako bo narodu drvo mora kamate davat, 

Te sad prosjači šuma, Kamene* su prognane iz nje. 
Zatim sadjemo mi u Egerijin gaj i u špilje, 

Koje se luče od pravih: koliko bi svetije bilo, 
Kad bi zelenim rubom zatvarala valove trava, 

Te kad mramorje ne bi skvrnilo prirodne tupe. 

Ovdje Umbricije reče: ,Budući da radu poštenu 
Nema mjesta u gradu, ni koristi kakve od truda, 
Kućanstvo danas je manje no jučer, pa će od malog 
Sutra otpasti što: zbog toga smjeramo poći 


1 Kume, mjesto Rimu na jug, a Napulju na sjeverozapad, nalazi se 
blizu čuvenoga morskog kupališta Baja. Tko hoće da iz Rima dodje u Baje, 
mora preko Kuma. Kume bijahu na glasu sa svoje Sibile. 

2 I manje lijepo mjesto, kao na primjer bližnji otok Prohita (danas 
Procida), bilo bi Umbriciju milije nego Rim, poimence raskalašeni dio Rima 
Subura. 

5 Dok robovi Umbricijevi tovare kola, podje on sa Juvenalom naprijed 
iz grada. Pred vratima se gradskim zaustave, da dočekaju kola. Ta se vrata 
zovu porta Capena, na jugozapadu grada, odavle se počinje via Appia, i pred 
njima se nalazi (istočno) Egerijina dolina. Oni ne ostanu na živahnoj cesti, 
nego se zaklone u Egerijin gaj, gdje se je Numa sastajao sa poznatom 
nimfom. Ovdje, gdje je nekoč boravila Egerija, sada se bave stare prosjakinje 
Židovke. 

* Kamena je isto, što i Muza. 

Onamo, gdjeno je Dedal umorna skinuo krila, 

Dok je sjedina nova, a starost uspravna, prva, 

Dok još Laheza ima da prede, dokle još mogu 
Nogama hoditi sam bez ikakva štapa u desnoj.! 
Pustimo zavičaj svoj. Artorij i Katulo? ovdje 

Neka si živu i budu, što crno promeću bielim, 
Kojim je lako zakupit zgradu, rieke i luke, 

Sušiti naplav i nosit na palište mrtvačka tiela, 

- Prodajno blago i čast pod gospodsko pružati koplje.? 
Ovi nekoč trubači i pokrajinske arene 

Vječita pratnja i po gradovima poznate ćube, 

Sada priredjuju igre i ubijaju voljko, 

Koga zapovjedi puk ispruživši palac;* pa zatim 
Provaže uzimlju oni u zakup, a zašto ne svega? 
Kad već idu medj one, koje šaleć se Sreća 

Diže iz niskoga stanja sve do najvišeg vrha. 

Sto ću u Rimu ja? ne umijem lagati; knjigu, 

Ako je zla, ne mogu hvalit ni tražiti priepis ; 
Zvjezdama kretanja ne znam ; ne ću, a niti mogu 
Očevu obećat smrt; ne promatrah žabama drobi ; 
Nosit vjerenici, što joj ljubovnik šalje i piše, 

Drugi umiju to; sa mojom pomoću nitko 

Ne. će postati tat, i zato ne pratim nikog, 

S uvelom desnom ko čovjek kljast, bez koristi tielo. 
Tko se poštuje sad, van sukrivac i komu srce 

estoko ključa od tajna, što doviek ih čuvati mora? 

Ništa se dužan ne drži, nit će ti koristit igda, 

Ako ti povjeri tko poštenu kakovu tajnu: 

-Veru* je samo drag, tko Vera u svako doba 


1 Po priči bijahu Kume ono mjesto, gdje je Dedal odložio svoja 
umjetna krila i žrtvovao ih Apolonu. — Laheza je Parka, koja prede nit 
života. 

2 Artorije i Katulo bit ce izmišljena imena za ljude, koji se ne osje- 
ćajući, što je pravo i moralno, laćaju svih načina, da se dokopaju blaga. 

5 Kod prodaje ratnoga plijena bijaše običaj dražbovati javno pod sim-. 
bolom istavljenoga koplja, koje ria taj način ovdje znači promjenu vla- 
sništva (subhastatio). 

“ Svjetina je kod gladijatorskih igara ispruživala palace, ako je željela, 
da se pobijedjeni gladijator ubije; u protivnom slučaju grčila bi palac. 

5 Za primjer velika tata navodi pjesnik Vera, koji je opljačkao Sici- 
liju, a proti komu je govorio Ciceron. 

Šrepel: Rimska satira. , 8 

Može optužit. Sav piesak Taga,! sjenate rieke, 
I zlato, što no se u more valja, ne cieni toliko, 
Da si oduzmeš san i primiš prolaznu platu 
Tužan, pa uviek moćni da te se prijatelj boji. 
Koji je sada rod bogatašima najdraži našim, 
Kojih se ljudi najpače klonim, priznat ću odmah, 
Nit će me zdržati sram. Ne mogu, Kririti, trpjet 
Grčkoga grada, i ako su Grci tek taloga dielak. 
Već se je otprije sirski u Tiber izlio Oront,? 
Sa sobom donio jezik i običaj i sa frulačem 
Koso složene žiceš kao i domaći timpan, 
Cure kod cirka, na prodaju kojeno moraju stajat. 
Ajte, što volite barbarku bludnicu s mitrom šarenom: 
Seljanin onaj tvoj trehedipne, Kvirine, nosi,“ 
Pa si pomazan vrat koralima pobjednim kiti. 
Jedan ostaviv visoki Sicion, drugi Amidon, 
Ili Andar il Sam il Trale il Alabandu 
Traže Eskvilije sad i po vrbi prozvano brdo, 
Duša da budu tuj — gospodari velikih kuća.5 
Okretan u njih je duh, smionost pogubna, jezik 
Brz i od Izeja* šumniji. Reci, za što ga držiš. 
Svakakvog čovjeka ima u njega, što donese sobom: 
On je gramatik, retor, geometar, slikar i mazač,? 
Augur, pelivan, mag i liječnik, gladno to Grče 
Umije sve: zapovjedi, pa će i na nebo poći. 


1 Tag (danas Tajo) bijaše u starini na glasu sa svoga zlatnog pijeska. 

2 Ne samo Grci nego u opće Istočnjaci poplavili su Rim. Za primjer 
se napominje Sirija i njezina rijeka Oront. 

5 Kose žice sambike, sirske harfe. Pogrčene Azijatkinje dolazile bi u 
Rim, gdje su uz simpozije ili u krčmama igrale i plesale. Da se poveća 
orgijska buka, one su upotrebljavale pored trouglate harfe tamburin (timpan), 
prevučen kožom, na kojem su na obrubu visjela zvonca. 

“ Apostrofa na Kvirina, u boga pretvorena kralja Romula. Sad Rim- 
ljanin polazi grčku palestru, oblači se u kicoško odijelo grčkoga parasita, te 
na vratu, namazanu uljem, nosi pobjedničke korale, kao nagradu pobjede u 
grčkoj umjetnoj gimnastici. 

5 Iz sviju strana Grčke navalili su ljudi u Rim, gdje stječu odlična 
mjesta. .Sicion je u Peloponezu, Amidon u Macedoniji, Alabanda i Trale u 
Kariji, Andar i Sam otoci su u egejskom moru. Eskvilin i Viminal dva su 
brežuljka rimska, a ožnačuju ovdje u opće grad Rim. 

% Izej bijaše retor iz Asirije za Trajanove vlade. 

7 Mazač (alipta) je u Grka čovjek, koji je uljem mazao atletu tijelo. 

U kratko: nije ni Maur ni Sarmat ni Tračanin bio, 

Koji je uzeo krila, već rodi se usred Atene. 

Njihov da podnosim grimiz? Zar preda mnom on će pečatit 

I za stolom na boljem mjestu počivati onaj, 

Kog je tek vjetar sa šljivom i smokvom donio u Rim? 

Ništa zar ne vriedi već, što je djetinjstvo srkalo naše 

Na Aventinu zrak, sabinskom hranjeno bobom ?! 

A što kad ovaj rod u laskanju vješt kao nitko 

Hvali prostakov govor, ljepotu štitnika ružna, 

U bolesnika dugački vrat isporedjuje s vratom 

Herkula, dok od zemlje daleko Antejaž drži, 

Divi se kreštavu glasu, od kojeg gore ne zvuči 

Ni glas u kokota, kojim ugriza kokicu svoju? 

Sve to možemo hvaliti i mi, al vjeruju njima. 

Ili zar ima od njega vještijeg glumca, kad glumi 

Taidu ili pak ženu il Doridu bez doljne halje ?3 

Sve ti se čini, da govori žena upravo sama. 

A da to nije maska ; 

Ipak se tamo ne divi nitko Antiohu glumcu, 

Niti Stratoklu, niti Demetriju s mekanim Hemom :* 

Glumac je narod vas. Ti smiješ se, a on u veći 

Udara hihot; plače, kad spazi u štitnika suze, 

Al ga ne boli; ako li u jesen želiš topline, 

Kožuh navlači; rečeš li ,sparno je“, on se već znoji. 

Jednaki dakle nismo, bolji je, vazda i u svem 
Danju i noću što može po licu se mienjati tudjem, 

Razbacivati ruke od čuda, spreman na hvalu, 

Ako je bljuvao dobro il pravo mižao štitnik, 

Ako noćna vrčina zlatna MENU pod njime. 

Ništa mu nije sveto, 

Niti gospodja kuće, ni djevica njezina kćerka, 


1 Aventin, brežuljak rimski, i sabinska jagoda naznačuju, da je Um- 
bricije rodom iz Italije. 

5 Orijaš Antej vladaše Libijom; dotičući se svoje majke zemlje dobivao 
je uvijek novu snagu, pa ga je zato Herkul u dvoboju morao dići u zrak, 
da ga uzmogne zadaviti. 

* Za primjere ženskih rola navode se: Taida, često hetersko ime, 
bračna žena (matrona, n. p. starica, koja se prepire) i Dorida bez mantije, 
u najlakšem odijelu (robinja raskalašenica) 

* U Grčkoj su svi komedijaši, zato ne nalaze priznanja u domovini 


veliki glumci, kao što su Antioh, Demetrije, Stratoklo, Hemo. 
XK 

Ni još mladjani zaručnik, ni sin prije poni 
Nema li njih, 

Hoće da znadu domaće tajne, pa da ih se boje. 
Kad je već sada o Grcima rieč, gimnazije! priedji, 
Pa mi poslušaj sada zločin veće abole.? 

Stoik Bareju ubi, doušnik štitnika svoga, 

A učenika starac na obali othranjen onoj, 

Gdjeno su gorgonskom konju nekoč ponikla krila. 
Rimljanin nema nijedan mjesta, gdjeno gospodi 
Kakav Protogen ili Difilo ili Hermarho,* 

Koji po pogrješci roda štitnika ne dieli nikad, 
Već ga imade sam ; jer kad u priklono uho 
Otrova svoga ličnog i plemenskog ukapa malo, 
Mene tjeraju s praga, duga propade služba : 
Nigdje nije gubitak klijenta lakši no ovdje. 

No da ne laskam nama, — muka i zasluga čemu 

Biromašcima sva, da noću oblieću revno, 

Kad požuruje liktora pretor i hrliti sili, 

Dok su se davno već probudile bezdjetne žene, 
Drug da ne pozdravi prije Modije ili Sabine? 25 

Uz bogataševa roba na lievo upored ide 

Slobodan sin, ta bogataš Kalvini il Katijeni 
Daje, koliko dobivaju, dok su u vojni, tribuni, 
Samo jednoč il dvaput da se nategne .s njome. 

A ti, ako ti prija Vestinke bludnice lice, 

Stojiš i krzmaš Hionu sa visokog stolca odvesti? 


1 Gimnazije su gombališta grčke mladeži. 

3 Veća abola označuje filozofa ili pak, suroviji zločin. Mladi su Grci 
nosili hlamidu, a stariji abolu, širu od hlamide. 

3 Servilije Bareja Soran, plemeniti Rimljanin, bi za Nerona osudjen 
na smrt, jer je proti njemu krivo svjedočio njegov tobožnji prijatelj stoik P. 
Egnacije Celer. Ovaj je stoik rodom iz Berita u Feniciji. Na fenicijskoj je 
obali po priči bilo pozorište Perzejeve borbe, da oslobodi Andromedu. U toj 
se je borbi poslužio konjem Pegazom, koji je postao iz Meduzine krvi. Zato 
se Pegaz zove gorgonskim konjem. 

* Imena za oznaku Grka. 

5 I bogati Rimljani, kao n. pr. pretor, polaze poradi novca pasais: 
bezdjetne udovice ili stare djevice. 

* Bogati Rimljani odličnih obitelji ne stide se obilaziti Nabobe iz nižih 


slojeva. Kao Nabob navodi se ovdje onaj, koji tribunsku plaću daruje svojoj 


metresi. 
7 Hiona je bila bludnica, 


a. -— eno _ - - 


pesa Ro = mean. aa 

Rimu svjedoka daj tol' sveta, idejskog božanstva 
Kako ugostitelj bi, nek dodje Numa il onaj, 

Koji je plašnu Minervu iz gorućeg spasio hrama:! 
Odmah će pitanje doć o cenzu i najzad značaju. 
»Koliko robova hrani? Koliko jutara ima? 

S kako mnogim i velikim srebrnim posudjem ruča ?“ 
Koliko tko novaca u svojoj pohranjuje škrinji, 
Toliko vjere ima. Ma kleo se ti samotračkim? 

Il oltarima našim: drže, da ubogac munje 

Prezire i božanstva, što njemu praštaju sama. 

Isti ubogac nije !' gradjom i povodom šala 
Svima, ako je mantija ružna i izdrta njemu, 

Ako je mrljava toga il pukla na cipeli koža, 

Ako na sašitoj rani vrpcu grubu i novu 

Svakom kaže brazgotina, ne tek jedina jedna ? 
Ništa krućega nema u siromaštvu jadnom, 

Nego što ljude smiešnima čini. ,Otale“, kažu, 
»Ako još stida imade, nek s viteškog jastuka ode, 
Komu imutak po zakonu nije,* ovamo nek sjednu 
Sinovi svoditelja, u bludištu rodjeni kojem, 

Ovdje nek pljeska sin ma kakova sjajna telala 
Izmedj mladića kitnih iz škole mačevalačke.“ 

Tako se svidje Otonu, koji nas podieli, taštom. 
Koji se svidja zet siromašniji i ako nema, 

Kolik je dievin miraz? Koj' prosjak do nasljedja stiže ? 
Kad je u vieću edila?* Hrpimice je nekoč . 
Ubogim svima Kviritima iz grada valjalo selit. 
Teško se podižu oni, kojima doma vrline 


* P. Korndlije Scipion Nazika primio je u svoju kuću kip idejske ma- 
tere bogova, koji bijaše iz Pesinunta donesen u Rim. Kip je trebalo sahra- 
riti u najboljega čovjeka, a senat proglasi, da je to Scipion Nazika. — I. 
Cecilije Metelo spasao je kao pontifex maximus u prigodi, kad se zapalio 
Vestin hram, Paladij t. j. Minervin kip. 

2 Na Samotraki, otoku u egejskom moru, nalazila se služba: kabira, 
koja se ovdje navodi kao osobito sveta služba. 

5 Onoga, tko osiromaši, tjeraju s mjesta viteškoga u teatru. Po zakonu 
pučkoga tribuna Roscija Otona (67 prije K.) pripadaše prvih 14 redova u 
teatru samo vitezovima. Taj je zakon car Domicijan pooštrio i protegao na 
one, koji imadu viteški cenz (400.000 sestercija), ako inače i ne pripadaju 
viteškomu staležu. 

4 Vijeće edil& u pjesnikovo doba imalo je pravo, da odredjuje policajne 
kazne. Ovdje se navlaš navodi najčednija od javnih funkcija. 

Sprečava bieda, no još teže je njima u Rimu: 
Skup im je uboški stan i trbusi robova skupi, 
Skupo ih takodjer stoji štedljivi, mršavi ručak. 
Glinene sude zabranjuje čast, no sramotni nisu, 
Nadje I' se naglo tko kod Marza il stola sabelskog,! 
Zadovoljan je ovdje sinjom i grubom kapucom. 
Italije je velika čest, — da pravo priznamo — 
Nitko gdje više osim mrtvaci ne oblači toge.? 
Ako se svečanih dana čast u teatru od trave 
Slavi i napokon vrati na daske poznata igra, 
Kadno od zieva maske, štono zadaje straha, 
Strepi seljačko diete u krilu matere svoje, 
Jednaku vidjet ćeš nošnju te sličnu i u orhestri“ 
Ko i kod naroda, ondje za ruho sjajne im časti 
Dostaju tunike biele edilima najvišim sada. 
Ovdje u Rimu sjaj nadilazi snagu i često 
Više, no treba, ovdje iz tudje se uzimlje kese. 
To je pogrješka opća, siromaštvom nadutim ovdje 
Živimo svi. Da, u kratko, — sve se plaća u Rimu. 
Koliko misliš dat, da jednoč pozdraviš Kosa? 
Da te Vejenton barem stisnutih pogleda usta ?* 
Taj si podrezuje bradu, a onaj posvećuje vlasi 
Roba ljubimca, kuća je prodajnih puna kolača : 
Uzmi, nek bude ti kvas. Mi klijenti moramo ovdje. 
Plaćati danak i većati posjed kicoškom roblju. 

Je li se ikada tko u Prenesti bojao. hladnoj 
Proloma il u Volzinijim usred sjenatih kosa 
Ii u Gabijim prostim il tvrdji Tibura strmog ?$ 


1 U Marza i Sabina (Rimu na istok, preko Apenina) nije sramota 
upotrebljavati glineno posudje. 

? U ovih se naroda toga, svečano odijelo, daje samo mrtvacima ; živi 
nose prostu tuniku. 

5 U pokrajinskim gradovima bijahu u teatrima sjedala veoma često 
— trava. 

“ Orhestra je u Rimu, u teatru mjesto za senatore, a u pokrajinskim 
gradovima za haute-volće; to je od prilike naš parket. 

5 Kogo i Vejenton primjeri su za odlične ljude u Rimu. 

$ Preneste (danas Palestrina) je jugoistočno od Rima; kako leži vi 
soko, rado su onamo zalazili Rimljani, da se uklone rimskoj ljetnjoj omari; 
Volziniji su jedan od 12 etruščanskih gradova (d. Bolsena) ; Gabiji su u Laciju 
medju Rimom.i Prenestom ; Tibur (danas Tivoli) leži na strmu Sljenračiu 
brežuljku. 

Naš je pak grad većinom na slabu poduprt stupu, 
Jer nas od propasti samo ovako upravitelj čuva, 

Pa kad zievanje pukline stare zaliepi malko, 

Veli nam mirno počivat, a ipak prieti nam prolom. 
Tamo nam živjeti valja, gdje nema požara, noću 
Nikakva straha. Već traži vode i odnosi trice 
Ukalegont,! već dim ti iz trećeg probija kata: 

A ti još ne znaš; dok strepe u najnižem spratu, 
Najzad izgorjet će onaj, kog krov zaštićuje samo 

Od kiše, gdjeno nježni golubi polažu jaja. 

Kodrov? je log od Prokule* manji, do šest vrčeva 
Ima za nakit na stoliću, pod njim malašan pehar, 
Pod tim mramorom istim ko stupac počiva Hiron,* 
Starinski ovdje je ormar grčke čuvao knjige, 

Pa su surovi miši glodali pjesme božanske. 

Kodro nemade ništa — tko bi tajio? — i to 

Ništa izgubi jadan sve. Pa to je vrhunac 

Nevolje sve, što njega gola na sve mu molbe 

Nitko nahraniti ne će, niti ga primiti pod krov. 
Sruši I se veliki dom Asturikov,? tuguje mati, 
Plemstvo nosi crninu, a rokove odgadja pretor. 

Tad se na nesreću žalimo grada, tad kunemo oganj. 
On još gori, pa već mu tkogod mramora nosi, 
Priloge daje, taj dovlači kipove gole i sjajne, 

Onaj pak djelo slavno Eufranora* il Poliklita." 

Ova azijatskih bogova nosi mu posudje staro, 

Ovaj će knjige mu dat i ormar s Minervom* u sriedi, 
Onaj pak vagan srebra. Već gradi bolje i više 
Perzik medj bezdjetnicima prvak i s pravom pod sumnjom, 
Da je zacielo sam upalio palaču svoju. 


1 Ukalegont znači ovdje u opće susjeda. Ime je uzeto iz Vergilijeve 
Eneide (II, 311 jam proximus ardet Ucalegon.). 

2 Kodro nije nam inače poznat pjesnik. 

5 Prokula bijaše u Rimu poznata sa svoga malenog rasta. 

4 Hiron, centaur, učitelj Ahilejev. 

5 Asturik, kao i malo niže Perzik, imena su u opće za bogataše. 

# Eufranor bijaše ljevač mjednih kipova i slikar za Filipove i Ale- 
ksandrove vlade. 

7 Poliklit, stariji od Kufranora, bijaše na glasu kipar, Fidijin premac. 

5 Azijatski bogovi, kao Cibela, Mitra. 

* Bio je običaj u sredinu knjižnica postavljati poprsje ili kip Minerve, 
božice mudrosti. | 

Ako se možeš trgnut od cirka, najljepšu kuću 
Steći ćeš u Fabrateriji, Sori, i Fruzinonu,! 
Koliko plaćaš sad za luknju na godište najma. 
Ondje je vrt i nizak bunar, iz kojeg se lako 
Sve bez užeta mogu zalievati nasadi nježni. 
Živi lopati odan, ko nastojnik pitoma vrta, 
Sto Pitagorinac4? odakle pogostiti možeš. 
Vriedno je doista, bilo ma gdje u zakutku kojem 
Stvoriti sebe bar gospodarem guštera jednog.? 

Ovdje većina mre od besna u svojoj bolesti, 
Ali mlohavost samu neprobava izvodi hrane, 

to u gorućem želucu leži; ta ima li stana, 
Gdje bi se moglo spat? U gradu je spavanje skupo. 
Bolest odatle sva. Na zavoju ulica uskom 
Prolazak kola i vika gončina uz stado, što staje, 
Oteti mogla bi san i Druzu i tulnjima morskim.* 
Ako je posla gdje, bogataša kroz hrpu razišlu 
Brzo će iznad glava: pronesti kršni Liburnac,? 
Uzgred će čitat on il pisat il spavat unutra ; . 
Nosiljka vabi mu san, kadgod je zatvoren prozor. 
Ipak će prije doć: jer mi dok hitimo, sprieda 
Smeta nam val, a straga nam narod pritište bedra 
Velikom hrpom; pa tkogod nas udari laktom il koleem; 
Jedan nam na glavu sruši gredu, drugi pak vedro. 
Golieni blatne su sve, doskora me gazi odasvud 
Veliki poplat, u prstu mi ostaje čaval vojnikov. 
Ne vidiš li mi, kakvim se dimom sportula slavi ? 
* Gostiju sto, a za svakim njegova kuhinja ide. 
Jedva bi Korbulon* podnio toliko un grdnog, 


1 Za primjer pokrajinskoga grada navode se Fabraterija, Sora, i Fru- 
zinon, sva tri mjesta leže u Laciju. 

% Pitagorinci, filozofi Pitagorine škole, bijahu vegeterijanci, samo nisu 
jeli pasulja. 

8 Posjednik guštera reći će ovdje kagjedali maloga zemljišta. 


* Druzo, car Klaudije, sin starijega Druza, bijaše na glasu sa pospa- - 


nosti; on bi znao često kod najvažnijega posla zaspati. Pjesnik ga zlobno 
postavlja u isti red sa tulnjima, koji su takodjer pospani. 


5 Liburni su stanovnici današnje Dalmacije i Hrvatske; bili su kr&pki 


momci, koje su Rimljani rado uzimali, da im nose nosiljke. 
* Korbulon je čuveni vojskovodja Neronov; on za Klaudija . upravljao 


vojskom u Germaniji, a za Nerona proti partskomu kralju Vologezu; bijaše 


neobično velika tijela. 


2 

Toliko stvari na glavi, koliko uspravno iduć 

Nosi nesretni rob i putem potpiruje oganj. 

Deru se tunike nove, na jednim kolima trepti 
Visoka jela, a druge tarnice piniju vuku, 

Obje se ziblju s visoka i naoko narodu priete. 

Jer ako pukne os, što nosi ligurski kamen, 

Te se izvali gora i sruši na sabranu hrpu,! 

Što će od tiela ostat? i tko će sabrati uda, 

Tko li će kosti? Tjelesa sva satrvena će zginut 
Baš kao dah. A medjutim doma bezbrižna čeljad 
Pere već zdjele i ćubom potpiruje oganj i klapa 
Strugalim* masnim i moči u punoj kanti ručnike. 
Tako se robovi različno žure, a goso medjutim 
Sjedi na žalu već i novak vozara se groznog 
Prepada, niti se nada čamcu na kaljavom viru, 
Niti imade u njega trećina asa, da plati. 

Ogledaj sada druge razne pogibelji noćne: 

Kako su visoke kuće, sa kojih ti moždane bije 
Opeka, koliko puta sa prozora puklo i strto 
Posudje pada, s kolikom silom lupiv na pločnik 
Kvari ga puštajuć trag. Za: mlitavca mogu te držat, 
Koji na nenadan ne misli slučaj, — podješ li k ručku 
Bez testamenta: toliko ima pogibelji, noću 

Koliko širom prozora budnih, kud prolaziš, stoji. 
Zato si želi i jadan nosi u srcu zavjet, 

Nek se zadovolje tim, da izbace vrčine noćne. 
Drzak pijanac što možda nikog izbio nije, 

Okaje to i prepati noć ko Pelejev sinak? 

Plačući druga, leži na licu, pa nauznak onda; 
Drukčije zaspati ne će; neke prepirka samo 

Može uspavat. Ali ma kako vreli u njega 

Drskost i vino, onog se čuva, koji ga sili 
Skerletnom haljom na pažnju i dugačkom povorkom pratnje, 
Uza to zubljama mnogim i mjednim sviećnjakom svojim. 
Mene prezire, koga tek mjesec obično prati 
Ili svijeća, u kojoj fitilj brižljivo štedim. 

Poslušaj sad proemij jadne ovakove svadje, 


! Ligursko kamenje, iz mramornika sjeverne Italije, osobito iz Lune i 
Karare. No 

* Strugalima se je istiralo tijelo poslije kupanja. 

3 Ahilej poslije Patroklove smrti, isp. Ilijadu XXIV, 3 dalje. 

Ako je svadja, gdje tučeš ti, a ja batine primam. 
Preda me stane, zapovjedi stat, pa slušati valja ; 
Sto bi i činio, kada te sili biesan, a jači? 

- Odakle dolaziš?“ vikne: ,čijeg si pun kiseliša, 
Cije li leće? Kakav je čizmar izjeo, reci, 

S tobom vlašac i labrnje škopca varena dobro? 
Ništa ne veliš? Il reci ili ćeš dobiti petom. 

Kaži, gdje ti je stan? u kojoj bivaš proseuhi?“1 
Ako pokušaš kazati što il otidješ muče, 

Isto je; biju te jednako, pa još ljutiti ištu 
Jamstva na sudu.* Sloboda stoji ubogcu u tom: 
Izbijen moli i šakama izlieman ponizno prosi, 

Da se sa malo zubi odavle povratiti smije. 

Nije pogibelj to sva. Jer imade i čeljadi takve, 
Sto će te opljačkat, kada se zatvore kuće i posvud 
Pribiti smiri se zglob na dućanu svezanu gvoždjem. 
Kadšto i mačem izvršuje zanat nenadan klatež ; 
Kadgod se desi, da oružan čuvar drži u miru 
Pomptinske močvare sve i pinija galinsku šumu, 
Odanle ovamo svi tad bježe ko u zvjerinjak. 

Ima li nakovnja, vignja, u kojem se ne kuju lanci? 
Gvoždje se najviše rabi za okove, pa se već bojiš, 
Lemeša da će nedostat, lopata, sjekir& nestat. 
Sretnim ćeš praoce zvat, vremena prozvati sretnim, 
Koja su nekoč još za kraljeva i za tribuna“ 
. Vidjela Rim, u kojem je jedan dostajo zatvor. 

Još bih mogao mnogo pridodati razloga drugih. 

Blago već zove i zapada sunce, valja mi poći; 

Već mi odavna mignu mazgar zamahnuvši bičem. 


1 Proseuha je molionica židovska, obično gdjegod u udaljenim stranama 
grada Rima. 


2 [zazivaju, da obje stranke dadu jamstvo, na ime da će u odredjeni 
dan doci na sud. 


* Pomptinska močvara i galinska (kokošja) omorikova šuma (kraj 
Kumi), obje Rimu na jug, u Kampaniji bijahu, kako se čini, obična uto- 
' čišta razbojnička. 

* Za kraljeva i u prvo doba republike, kad je bilo vojničkih tribuna, 
dostajaše jedan zatvor i to t. z. ,Tullianum“. U ostalom je već decemvir 
Apije Klaudije (u početku četvrtoga stoljeća a. U. c.) sazidao drugi zatvor, 
a kasnije su drugi cenzori sazdali još neke zatvore. 

Ostaj mi zdravo i sjećaj se mene, pa kadgod se sluči, 
U svoj da Akvin pohitiš iz Rima na počinak brzo, . 
Tada i mene iz Kuma! k helvinskoj Cereri zovni, 

K vašoj Dijani. Na hladna polja ću satiri tvojih, 
Ako ih nije stid, ko pomagač u čizmama? doći. 


1 Juvenalovo rodno mjesto Akvin leži u Laciju na Latinskoj cesti, 
Rimu na jugoistok. Akvin je nekako na sriedi izmedju Rima i Kuma. U 
Akvinu su osobito štovali helvinsku Cereru i Dijanu, koje su ondje imale 
svoje hramove. 

2 U čizmama reći će: u seoskoj ili putničkoj nošnji, kao običan vojnik. 

